SunOnline: Valeemaa gai anhenun ah hadhiyaa kuree kudairuge geyge dhoraashi\nމިޙްނާ ނާސިހު 06 Jan 2021, 12:14\nއަބްދޯއާއި އަތޫގެ ކައިވެނި---ފޮޓޯ:އައި ޝަޓާސް\nޅ.ނައިފަރުގެ ހުޅަނގަށް އޮންނަ ނިކަން ހިތްގައިމު ސަންސެޓް ބީޗު މި ހަފްތާގައި ފަޅުފިލުވައިދީފައި އެވަނީ އާދައިގެ ކޮށެއް ނޫނެވެ. އުޑުމަތި ސާފު، މެންދުރުގެ ދަކަ އަވީގައި އެ ހުދު ދޮންވެލިގަނޑާއި ވިލު ނޫކުލައިގެ މޫދުގެ ފުރިހަމަކަން އިތުރަށް މުއްސަނދިކޮށްދިނީ ނިކަން ސަގާފީ ގޮތަކަށް ތައްޔާރުކޮށްފައިއެވާ ފަންގެއެއްގެ ދޮރާށްޓަކުންނެވެ. މިއީ ކުރެހުންތެރިއަކު ކުރަހާފައިވާ މަންޒަރެއް ނޫނެވެ. ނޫނީ ސަގާފީ މުނާސަބާއަކީ އެއްވެސް ނޫނެވެ. މިީ ޅ.ނައިފަރުގެ ދެ ޒުވާނުން ކަމުގައިވާ އަބްދުﷲ މުހައްމަދު (އަބްދޯ) އާއި އަތޫފާ އަބްދުﷲގެ ކައިވެނީގެ ވަލީމާގެ ބެކްޑްރޮޕެވެ.\nއަބްދޯއަކީ އެންމެ ކުޑައިރުއްސުރެވެސް ކުރެހުމާއި އެފަންނުގެ އެކި ކަންކަމަށް ލޯބިކުރި މީހެކެވެ. ހިލޭސާބަހަށް ގާތް މީހުންނާއި ރަށްޓެހިންނަށް އެކި އެއްޗެހި ޑިޒައިންކޮށް، ތަފާތު ކުރެހުންތައް ކުރަހާ އެކި މުނާސަބަތުތަކުގެ ޑެކަރޭޝަންތައް ތައްޔާރު ކޮށްދެމުން އައިސް އާމްދަނީއެއްގެ ގޮތުގައި މިކަން ކުރަން ފެށިތާވީ އެންމެ ހަަތަރު ވަރަކަށް އަހަރެވެ. އޭނާގެ އަމިއްލަ ކައިވެނީގެ ބެކްޑްރޮޕަކީވެސް ނިކަން ގިނަ ދުވަސްތަކެއް ވަންދެން ހުވަފެންތަކެއް ދެކި އެތަށް ގޮތަަކަށް އޭނާގެ ސިކުނޑީގައި ފަރުމާ ކުރަމުން އައި ތަސްވީރެކެވެ.\n8 އަހަރުގެ ލޯތްބަށްފަހު ވަލީމާ ވަރަށް ހާއްސަ\nއަބްދޯ އާއި އަތޫ ރަށްޓެހިވެ އެކުގައި އުޅެމުން އަންނަތާ މިހާރު އަށް ވަރަކަށް އަހަރު ވެދާނެ އެވެ. ޚިތުބާ ކުރުމަށްފަހު ކައިވެނި ކުރަން ނިންމި ތާރީޚަކީ މިއަހަރުގެ ޖެނުއަރީ މަހުގެ ދޭކެވެ.\nއެއަށްފަހު ކައިވެންޏަށް ތައްޔާރުވެ މަސައްކަތް ފެށިތާ ދޮޅު އަހަރު ވެދާނެ އެވެ. އެކަމަކު އެއީ ތިފެނުނު ކަހަަލަ ޕާޓީޢަކަށް ނޫނެވެ.\n" އަސްލު ބޭނުންވީ ހަމަ ރޯޔަލް ތީމް ވެޑިން އެއް. ގާތްގަނޑަކަށް އަހަރެއްވަރުކުރިން ހުރިހާ އެއްޗެއް ޕްލޭންކުރިން. ހުރިހާ ޑީޓެއިލްތަކާއި ވެސް އެކު. އެކަމަކު އެކަން ފްލޮޕްވީ ޕެންޑެމިކް އާއި ހެދި. އަހަރުމެން ރޭވީ މިދިޔަ އަހަރު ޖޫން ޖުލައިގައި ލަންކާއަށް ގޮސް ވެޑިންއަށް ބޭނުންވާ ސާމާނުތައް ގަނެލަން. އެކަމަކު ކޮވިޑްއާއި ހެދި އެ ދަތުރު ދެވޭގޮތެއް ނުވި. އެހެންވީމަ އެކަން ހަމަ އެއްކޮށް ކެންސަލްވީ." އަބްދޯ މި ތީމް އިޚްތިޔާރު ކުރެވުނު ގޮތާއި ބެހޭގޮތުން ބުންޏެވެ.\nރޯޔަލް ތީމް ވެޑިންއަކުން ސަގާފީ ގޮތަކަށް ވަލީމާގެ ކަންކަން ބަދަލުކޮށްލުމަށް ޚިޔާލު ދިނީ އަބްދޮގެ މަންމަ އެވެ. އެއާއެކު އެ ޚިޔާލު ކަމުގޮސް ބެކްޑްރޮޕްއަކަށް އަބްދޯއަށް އެންމެ ފުރަތަމަވެސް ސިފަވީ އޭނާގެ ޅައުމުރުގެ ގެ ކަމުގައިވާ ވައިޖެހޭ ގެ އެވެ.\nފޮޓޯތަކުން ފެންނަ ބެކްޑްރޮޕްގައި އެހެރީ އަބްދޯކުޑައިރު އުޅެބޮޑުވި ވައިޖެހޭ ގޭގެ ދޮރުމައްޗެވެ. ކުދި ބަދަލުތަކާއި އެކީނަމަވެސް އެ ގެ އިނގޭ މީހަކަށް މި ބެކްޑްރޮޕް ފެނުމުން ނޭގި ނުދާނެ އެވެ.\nވަލީމާގެ ކޮންމެ ދިމާލެއްވެސް އެހާމެ ހާއްސަ\nކައިވެނީގެ ވަލީމާ މިދިޔަ އާދިއްތަ ދުވަހު ބޭއްވުނު އިރު އަބްދޯ ބުނާގޮތުން ބެކްޑްރޮޕް އޭނާއަށް ހާއްސަވި ވަރަށް ވެޑިންގެ ކޮންމެ ދިމާލަކުންވެސް އަދި ކޮންމެ ކަމަކުންވެސް ދިވެހިންގެ ސަގާފީ ކުލަތަކާޢި އެ ތީމް ރަމްޒުކޮށްދިނުން ވަރަށް މުހިންމު ވިއެވެ.\nމިގޮތުން ފުރަތަމަ ކަމަކަށް 3000 އެއްހާ މީހުންނަށް ދައުވަތު ދީގެން ބޭއްވުނު ޕާޓީގެ ކެއުމަަކީ ސައްތައިން ސައްތަ ދިވެހި ކެއުމެކެވެ.\nއާންމުކޮށްވެސް އަތޮޅުތަކުގައި ބޭއްވޭ މިފަދަ ހަފްލާތަކުގެ ކޭޓަރިންއަކީ ރަށުގެ އަންހެނުން އެއްވެގެން ކައްކާ މާކެއުމަކަށް ވާއިރު އަބްދޯއާއި އަތޫގެ ކައިވެނީގައިވެސް އެކަން އޮތީ އެހެނެވެ.\n"އެޕެޓައިޒާގެ އެއްގެ ގޮތުގައި ހުރީ ކަދުރުގެ އޮށް ނަގާފައި އޭގެ ތެރެއަށް ކުރޮޅި ލާފައި. ދެން މެއިންކޯސްގައި ހުރީ ހުދުބަތް، މަސްހުނި ބަތް، ގަރުދިޔަ، މަސް ފެން، ރިހާކުރު ދިޔަ، އަލުވި ބަތް، ކައްޓަލަ މާޅޮސް ކެޔޮ، ފިޔާ ލޮނުމެދު ފޮޅިކުރި މިރުސް، ހުންނާނެ. ދެން ބުއިމަކަށް ކަޅުސައި ހުރިއިރު ފޮނިކާއެއްޗެހީގެ ގޮތުގައި ހުރީ ފުފޫ ކަންޖާއި ކަށިކެޔޮ ބަތްޕެނެވެ.\nއަބްދޯ ބުނީ ހަވީރު ސައިގަޑިއަށް ޕާޓީ ހެދުމުގެ ބަދަލުގައި މެންދުރު ޕާޓީ ބޭއްވީވެސް، ދިވެހިވަންތަ ކެއުމެއް މެހެމާނުންނަށް ދިނުމަށެވެ. މިގޮތުން ޕާޓީ އޮތީ މެންދުރު 1:30 އިން ފެށިގެން 3:00 ޖެހުމާއި ހަމައަށެވެ.\nމި ގަޑީގައި ޕާޓީ ބޭއްވުމުގައި ގިނަ ދަތިތަކެއްވެސް ހުއްޓެވެ. މިގޮތުން އެންމެ ބޮޑު ޗެލެންޖަކަށްވީ މީހުން ކާން ތިބި ސަރަހައްދު ހިޔާކުރުމެވެ. އެހެންނަމަވެސް އެކަންވެސް ކަމިޔާބު ކަމާއި އެކީ ކުރެވުނުއިރު، ފިނި ފެން ފޯރުކޮށްދިނުމަށްޓަކައި ބޮޑު މަސްފޮއްޓެއްގައިވަނީ އައިސް އަޅައިންވެސް ބޭނުންކޮށްފައެވެ.\nހަމައެޔާއެކު ގިވްއަވޭ އެއްގެ ގޮތުގައި ހުނިހަކުރު މެހެމާނުންނަށް ދެވުނު އިރު، މިހާރުގެ ޕާޓީތަކުން ފެންނަ ގެސްޓް ބުކްގެ ބަދަލުގައި، 'މެހެމާނުންގެ ބަސް' ނަމުގައި އޮތީ ކުރީ ޒަމާނުގެ ފަތްކޮޅެކެވެ.\nމުޅި ޕާޓީގެ ވޯކްވޭ ވެސް ލަކުޑި ޖަހައިން ފަނުން ތައްޔާރުކުރެވިފައިވާއިރު، އަތޫގެ ރަންވެސް ފަރުމާ ކުރެވިފައިވަނީ އެ ޒަމާނުގައި ކައިވެނިކުރެވޭ އަންހެންކުއްޖާ އަށް ދެވޭ 'ތިން ގަނޑެތި' އަސްލަކަށް ބަލައިންނެވެ.\nހީކުރި ވަރަކަށްވުރެ އަގުވެސް ބޮޑު، ބުރަ ކަމެއް\nމީގެކުރިންވެސް ގިނަ ބެކްޑްރޮޕްތަކުގެ މަސައްކަތްކޮށް މި ފަންނުގައި ދުވަސްތަކެއް ހޭދަކުރެވިފައިވާއިރު، އަބްދޯ އެންމެ ފުރަތަމަވެސް ބުނި ވާހަކައަކީ މިއީ އެވެ. ސަގާފީ ތީމްއަކަށް ކައިވެނި ހަފްލާ ބެއްވުމަކީ މާ ޚަރަދު ކުޑަ ފަސޭހަ ކަމެކޭ ހީކުރެވުނަސް މިއީ މުޅިއަކުން ތެދެއް ނޫނެވެ.\nއަބްދޯ އާއި އަތޫގެ ކައިވެންޏަށް ދެމީހުން ގިނަ ދުވަސްތަކެއް ވާންދެން ފައިސާ ރައްކާކުރިއެވެ. އަދި އަމިއްލަ އަތުން ލައްކައެއްހާ ރުފިޔާ ޚަރަދުވާނެކަމަށް ލަފާވާއިރު، އާއިލާއާއި ގާތް ރަހުމަތްތެރިންވެސް އަމިއްލަ ކަމެއްގެ ގޮތުގައި ދެކި ހަމަ އެހާވަރަށް ޚަރަަދުތައް އެކި ކަންކަމަށް ގޮސްފައިވާނެކަމަށް އަބްދޯ ބުންޏެވެ.\n"މިސާލަކަށް ބެކްގައި ހުރި ހިރިގާގެ މަސައްކަތަކީ ފުޅިމަދު ޝީޓުގައި ހޮޓްގަންއަކުން ކަނޑައި ނަގައިގެން އޮމާންކޮށްފައި އެ އެފްކްޓް ގެންނަން ކުރި މަސައްކަތެއް. ބައެއް ރާބަނދިތައް ހުންނާނެ ޕްލާސްޓިކުން ހަދާފައި. ދެން ކެމިކަލް ފޯމްއެއް އެއްވެސް ބޭނުންކޮށްފައި ހުންނާނެ. އެނޫނީ ހުރިހާ އެއްޗަކީވެސް ރޯނާއި ފަނުން ފެށިގެން ހަމަ އޮތެންޓިކް ލޯކަލް ޕްރޮޑަކްޓްސް. ގިނަ އެއްޗެހި ހަމަ ގެނައީ ނ. އަތޮޅާއި ބ. އަތޮޅުން ޕްރީ އޯޑަރު ދީގެން" އަބްދޯ ބުންޏެވެ.\nއެހެންކަމުން އެހެނިހެން ތީމްތަކަށް ރާއްޖެއިން ބޭރުން ގިނަ އަދަދަކަށް ފަސޭހައިން ތަކެތި ގަންނަން ލިބުނަސް، ދިވެހި މިފަދަ އުފެއްދުންތަކަކީ ވަގުތުން މީހުން ހަދައިގެން ވިއްކާ ތަކެތި ކަމުން އެކަމަށް ގިނަ ޚަރަދުތަކަކާއި، ވަގުތުތަކެއް ދިޔައެވެ.\nތިމާވެއްޓާއި ވެސް ރަށްޓެހި ކައިވެންޏެއް\nވަލީމާގެ މި މަސައްކަތްތަކަކީ ހަމަ ސީދާ އަބްދޮއާއި ދެފަރާތުގެ އާއިލާއާއި ރަހުމަތްތެރިންވެގެން ކުރި މަސައްކަތެކެވެ. ގާތްގަނޑަކަށް ފަހެއް ނުވަތަ ހަތަރު މަހެއްހާ ދުވަސް މަސައްކަތްތަކަށް ނެގިއިރު، ކައިވެނީގެ ދެހަފްތާއެއްވަރު ކުރިންވަނީ ކުރީބައިގައި ތައްޔާރުކޮށް ނިންމަންޖެހޭ ހުރިހާ މަސައްކަތެއްހެން ކޮށް ނިންމާފައެވެ.\nމި ބޮޑު މަސައްކަތުގެ ތެރެއިންވެސް އެންމެ ފާހަގަކޮށްލެވޭ ކަމަކީ މިއީ ތިމަވެއްޓާއި ރަށްޓެހި ގޮތަކަށް ބޭއްވުނު ޕާޓީއެއް ކަމެވެ. އަބްދޯ ބުނިގޮތުގައި ޕާޓީގައި އުކާލަންޖެހޭ ޕްލާސްޓިކެއްގެ ގޮތުގައި ބޭނުންކުރީ ހަމައެކަނި ޕްލާސްޓިކް ބޮޑެތި ފުޅިތަކެކެވެ. ދެން ބޭނުންކުރި ހުރިހާ އެއްޗިއްސަކީވެސް ތިމާވެއްޓާއި ރަށްޓެހި ތަކެއްޗަށް ހެދުމަށް ވަރަށް ބޮޑަށް ވަނީ މަސައްކަތްކޮށްފައެވެ.\nމިގޮތުން ކާން ބޭނުންކުރި ތަށިތަކަކީވެސް މާލެއިން ގަނެގެން ގެންދިޔަ ކޮމްޕޯސްޓަބަލް ތަށިތަކެކެވެ.\nނައިފަރު ހޮސްޕިޓަލްގެ އިންޓަރޕްރިޓާ އަކަށް މަސައްކަތްކުރަމުން އަންނަ ޒުވާން އަބްދޯގެ މި މަސައްކަތަކީ ހަމަގައިމުވެސް ގިނަ ދުވަސްތަކަކަށް އެތަށް ބަޔަކު މިސާލު ޖަހާނެ ފަދަ މޮޅު ރީތި އަދި ހުނަރުވެރި މަސައްކަތެކެވެ. ދިވެހިވަންތަކަމާއި ސަގާފަތަކީ މިފަދަ އެތަށްކަމެއްގައި ތަނަވަސްކަމާއިއެކު ބޭނުންކުރެވިދާނެ އެއްޗެއްކަން މިއަދު އަހަރެމެންނަށް ތަފާތުގޮތަކަށް އޭނާމިވަނީ ދައްކުވައިދީފައެވެ.\nރަމަޟާންމަހު ކައިވެނި ކޮށްދޭ ގަޑިތައް ޢާއްމުކޮށްފި\nމާދަމާ މާލޭގައި 85 ކައިވެނި، ވަރީގެ 18 މައްސަލަ\nމާދަމާ ރީތި ތާރީހެއް، ފެމިލީ ކޯޓުގައި 39 ކައިވެނި


ނާސްތާ ޕްރޮގްރާމްއާ ގުޅޭ ދިރާސާއެއް ކުރަނީ\nއެޑިއުކޭޝަން މިނިސްޓަރު ޑރ. އައިޝަތު އަލީ ދަރިވަރުންތަކަކާއެކު. ނާސްތާ ޕްރޮގްރާމްއާ ގުޅޭ ދިރާސާއެއް ކުރަން ވަނީ ނިންމައިފައި\nސްކޫލް ދަރިވަރުންނަށް ހިންގާ ނާސްތާ ޕްރޮގްރާމުން ނުކުންނަ ނަތީޖާ ބަލަން ދިރާސާއެއް ކުރަން ނިންމާފައިވާ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nމިނިސްޓަރު ވިދާޅުވީ މި ސަރުކާރުން ކުރިއަށްގެންދާ އެ ޕްރޮގްރާމަކީ އެންމެ ކާމިޔާބު ޕްރޮގްރާމްތަކުގެ ތެރޭގައި ހިމެނޭ ޕްރޮގްރާމެއް ކަމަށާއި އެ ޕްރޮގްރާމްގެ ދަށުން ކޮންމެ ދުވަހަކު 49،000 ކުދިން ނާސްތާ ނަގަމުން ދިޔަަކަމަށާއި އެކަމަށް 224 މިލިއަން ރުފިޔާ މިހާރު ހަރަދު ކުރެވިފައިވާ ކަަމަށެވެ.\nއެ ޕްރޮގްރާމުން ލިބުނު ފައިދާތަކަށް އަލިއަޅުވާލައްވައި މިނިސްޓަރު ވިދާޅުވީ އެކަމާ ގުޅޭ ދިރާސާއެއް އަދި ކުރެވިފައި ނުވާ ކަމަށާއި މިހާތަނަށް މުޅިންހެން ވެސް އެނގިފައި ވަނީ ދަރިވަރުންނާއި ބެލެނިވެރިންގެ ފަރާތުން ލިބިފައިވާ ހިޔާލު ކަމަށެވެ.\n“އަޅުގަނޑުމެންނަށް ސްކޫލުގައި ކިޔަވާ ދެއްވާ މުދައްރިސުންނާ ބެލެނިވެރިންނާ އެކިއެކި ފަރާތްތަކުން ހަބަރު ލިބޭ ގޮތުގައި ދަރިވަރުންގެ ކިޔެވުމަށް މީގެ އެދެވޭ ނަތީޖާ ކިޔެވުމުން ފެންނަން ފަށައިފި. އެއީ ކުދިން ކްލާސްތަކުގައި ފިލާވަޅުތަކަށް ފޯކަސް ކުރާކަން ވެސް މިހާރު އަޅުގަނޑުމެންނަށް އެނގޭ.” މިނިސްޓަރު ވިދާޅުވި އެވެ.\nނާސްތާ ޕްރޮގްރާމާއެކު ދަރިވަރުން ބޮލުގައި ރިއްސުމާއި ވަރުބަލިވުން ފަދަ މައްސަލަތައް ވެސް މިހާރު ދިމާ ނުވާކަން މިނިސްޓަރު ފާހަގަކުރެއްވި އެވެ.\n“އިރާދަކުރެއްވިއްޔާ މި އަންނަ އަހަރު ނާސްތާ ޕްރޮގްރާމް ފެށިގެން ދިޔައިމަ އަޅުގަނޑުމެން ދިރާސާއެއް ކުރާނަން މީގެ ނުކުތް އެދެވޭ ނަތީޖާތަކަކީ ކޮބައިތޯ ބަލަން” މިނިސްޓަރު ވިދާޅުވި އެވެ.\nސްކޫލުތަކުގެ ދަރިވަރުންނަށް ހެނދުނުގެ ނާސްތާ ދޭން ފެށީ 2019 ވަނަ އަަހަރުގެ ޖެނުއަރީ މަހު އެވެ. އަޖުމަ ބެލުމުގެ ގޮތުން ފެށި އެ ޕްރޮގްރާމްގައި ނާސްތާ ފުރަތަމަ ދިނީ 25 ސްކޫލެއްގަ އެވެ. އަދި ބާކީ ހުރި 188 ސްކޫލުގައި ނާސްތާ ޕްރޮގްރާމް ފެށީ 2019 ވަނަ އަަހަރުގެ ޖޫން މަހުއެވެ.\nކޮވިޑާ ގުޅިގެން ނާސްތާ ޕްރޮގްރާމް މެދުކަނޑާލައިފައި އޮތް ނަމަވެސް އަންނަ އަހަރު ޖެނުއަރީގައި އެ ޕްރޮގްރާމް އަލުން ފަށަން ވަނީ ނިންމައިފަ އެވެ.


SunOnline: Ranveer ves Film Produce kurany\nރަންވީރު ވެސް ފިލްމު ޕްރޮޑިއުސްކުރަނީ\nއައިމިނަތު ލުބާ 05 Aug 2020, 06:59\nއެކްޓަރު ރަންވީރު ސިންހް---\nކާމިޔާބު އެކްޓަރު ރަންވީރު ސިންހް ފިލްމު ޕްރޮޑިއުސްކުރަން ނިންމައި އޭނާގެ އަމިއްލަ ފިލްމު ކުންފުންޏެއް އުފައްދާފައިވާކަމަށް ރިޕޯޓްތައް ބުނެފި އެވެ.\nޚަބަރުތައް ބުނާ ގޮތުގައި 2017 ވަނަ އަހަރު ރަންވީރު އާއި އޭނާގެ މަންމަ އަންޖޫ ބަވާނީއާ ގުޅިގެން އަމިއްލަ ޕްރޮޑަކްޝަން ހައުސްއެއް އުފައްދައި ރަޖިސްޓާކޮށްފައިވާ ކަމަށެވެ. އަދި އެ ޕްރޮޑަކްޝަން ހައުސްއަށް ކިޔާ ނަމަކީ "މާ ކަސަމް ފިލްމްސް" އެވެ. އަދި އެ ކުންފުނިން ފިލްމެއް އުފައްދަން ނިންމައި އެ ފިލްމަކީ ކޮން ފިލްމެއްކަން ވެސް ވަރަށް އަވަހަށް އިއުލާންކުރުމަށް ހަމަޖެހިފައިވާ ކަމަށް ވެސް ޚަބަރުތައް ބުނެ އެވެ.\nއެކްޓަރު ރަންވީރު ފިލްމު ޕްރޮޑިއުސްކުރަން ނިންމިއިރު އޭނާގެ އަންހެނުން ދީޕިކާ ޕަދުކޯން ވަނީ އޭނާ އެންމެ ފަހުން ފެނިގެންދިޔަ "ޗަޕާކް" ފިލްމު ޕްރޮޑިއުސްކޮށްފަ އެވެ. އަދި ކައިވެނީގެ ފަހުން ދެތަރިން އެކުގައި ފެނިގެންދާ ފިލްމު "83" ޕްރޮޑިއުސަރަކީ ވެސް ދީޕިކާ އެވެ.\nބޮލީވުޑްގެ ގިނަ ތަރިންނެއް ފިލްމު ޕްރޮޑިއުސްކުރާއިރު ބަތަލާ އަނުޝްކާ ޝަރްމާ ޕްރޮޑިއުސްކުރާ ފިލްމުތަކަށް ވަރަށް ތާއީދު ބޮޑެވެ. ބަތަލާގެ އިތުރުން ބޮލީވުޑްގެ ރަސްގެފާނު ޝާހްރުކްޚާން އަކީ ވެސް ފިލްމު ޕްރޮޑިއުސްކުރާ އެކްޓަރެކެވެ.


Libunu ufaa - vNews.mv\nއަންވަރު އިބްރާހީމް 24 March 2019, 11:59\nދަރިފުޅު ބޭރަށް ފުރީއްސުރެ އަހަރެންގެ ހިތް ދިޔައީ ތެޅެމުންނެވެ. ދަރިފުޅަށް ވެދާނެ ގޮތަކާމެދު ކަންބޮޑުވަމުންނެވެ. އެފަދަ މާހައުލެއްގައި އުޅޭނެ ގޮތް ދަރިފުޅަށް އެނގުނު ނަމަވެސް މީން ދުވަހަކު ހިތަށް ނާރާ ކިތަންމެ ކަމެއް، ހިތަށް އަރައި ދިޔައީ އުނދަގޫވަމުންނެވެ. ކީއްވެ ހެއްޔެވެ؟ އެ ދަރިފުޅަށް އިތުބާރު ނުކުރާތީ ހެއްޔެވެ؟ ދަރިފުޅާ ހަވާލުވީ މީހުންނަށް އިތުބާރު ނުކުރެވޭތީ ހެއްޔެވެ؟\nނޫނެކެވެ. އެފަދަ އެއްވެސް ކަމަކާ ހެދިއެއް ނޫނެވެ. ހިތުން މިއަދު ކުރަމުން ދަނީ މާޒީގެ ޝަކުވާއެކެވެ. އަހަރެންގެ އުންމީދުތަކުން އަހަރެންގެ ޒަމީރާ ކުރަމުންދާ ޝަކުވާތަކެކެވެ.\nއެ ޝަކުވާތަކަށް ޖަވާބުދޭން އެތައް އިރަކު އަހަރެންނަށް އޮވެވުނެވެ. ހަމަ ވިސްނެނީއެވެ. ދޮށީ ދަރިފުޅު ކިހައި މޮޅު ހެއްޔެވެ؟ ގައުމު ތަމްސީލުކުރަން ގޮސް އެ ހުރީ ރާއްޖެއިން ބޭރުގަ އެވެ. ރާއްޖެއާ އެތައް މޭލެއް ދުރު އަބޫދާބީގަ އެވެ. އެ ހުވަފެން އަހަރެން ދުށީ މިއަދަކު ނޫނެވެ. މީގެ އެތައް އަހަރެން ކުރިން ވެސް އެ ހުވަފެން އަހަރެން ދުށީމެވެ. ދަރިފުޅާމެދު އެ އުންމީދު ކުރީމެވެ. ނަމަވެސް އެ އުންމީދުން އަހަރެންގެ ހިތަށް އިއްޔެ ލިބުނީ މަލާމާތެވެ. ފުރައްސާރަޔާއި ޖެއްސުމެވެ. މިލްކުވީ ހިތަށް ތަދުވާފަދަ ބަސްތަކާއި ޖުމުލަތަކެވެ.\nއެންމެ ފުރަތަމަ އެ ދަރިފުޅުގެ ހަގީގަތް އެނގުނީ އަންހެނުންނަށެވެ. ދަރިފުޅުގެ އުޅުމަށް އައި ބަދަލު ފާހަގަވެގެން އެ ވާހަކަ ދެއްކީ އަންހެނުންނެވެ. އެ ދުވަހު އެކަން ގަބޫލު ނުކުރެވުނަސް ފަހުން އެކަން ގަބޫލުކުރަން މަޖުބޫރުވި އެވެ. ދަރިފުޅުގެ އުޅުން ހުންނަގޮތް ލޮލަށް ފެނިގެންނެވެ. ޑޮކްޓަރުން ދެއްކި ވާހަކަތައް އަޑުއަހާފަ އެވެ. އެ ހިތްދަތިކަމުން އަރައިގަނެވުނީ އެތައް ދުވަހެއް ފަހުންނެވެ. އަންހެނުންގެ ލޮލުން ފޭބި ކަރުނަޔާ ހިތަށް ވީ ތަދު އެދުވަހު ފުހެދިނީ އަހަރެންނެވެ. އެ ހިތްދަތިކަމަށް އަންހެނުން ކެތްކުރި އެވެ. އަހަރެން ކެތްތެރިވީމެވެ. ދެއްވި ނިޢުމަތަށް ޝުކުރުވެރިވީމެވެ.\nއަހަރެންނާއި އަންހެނުންގެ ދިރިއުޅުން މާލެއަށް ބަދަލުކުރީ ލިބިފައިވާ ދެ ކުދިންނަށް ކިޔަވައި ދިނުމަށެވެ. އެ ކުދިންނާމެދު ކުރެވޭ އުންމީދުގެތަކުގެ މަތިވެރިކަމުންނެވެ. ޚާއްސަކޮށް ފިރިހެން ދަރިފުޅަށް ދޭންޖެހޭ ސަމާލުކަން ބޮޑުކަމުންނެވެ. އެނިޔަތުގައި މުޅި ދިރިއުޅުން ބަދަލުކުރީމެވެ.\nލިބުނު ޗުއްޓީއެއްގައި ދެ ކުދީން ގޮވައިގެން އަހަރެން ރަށަށް ދިޔައީމެވެ. ފިރިހެން ދަރިފުޅުގެ އުޅުން ހުންނަ ގޮތުން ބައެއް މީހުން ސުވާލުކުރެއެވެ. ދަރިފުޅުގެ ހަގީގަތް އެނގުނު ނަމަވެސް އެ ސުވާލުތައް ތަކުރާރުކުރެއެވެ. ބައެއް މީހުންގެ ނަޒަރުގައި ދަރިފުޅަކީ މޮޔައެކެވެ. ހަމައިގައި ހުންނަ ކުއްޖެއް ނޫނެވެ. އެ އަޑު އަހަރެންގެ ކަންފަތުގައި ޖެހޭ ކޮންމެ ފަހަރަކު އަހަރެންނަށް އުނދަގޫވެއެވެ. ނަމަވެސް ކެތްކޮށްލައިގެން ހުންނަނީއެވެ.\n"މާލޭގައި ދަރިފުޅު ބަހައްޓައިގެން ކީއް ތިކުރަނީ؟ ކިޔަވައިދެނީތަ؟" ސުވާލުކުރީ އަހަރެންގެ ރަށުގައި އުޅޭ ރަށުން ބޭރު މީހެކެވެ. އަހަރެން ދަންނަ ދެކެފަރިތަ އަހަންމަދެވެ.\n"އެސޮރު އިމާދުއްދީނަށް ވައްދައިގެން މިއުޅެނީ. ކިޔަވައިދޭން ވާނެއްނު. އޭރުންތާ މީހަކަށް ހެދޭނީ" އަހަރެން ޖަވާބުދިނީމެވެ.\n"ބަލަ އެސޮރު އުޅޭ ގޮތް އެބަ ފެނެއެއްނު. މަށަށް ހީވަނީ ތިއީ ބޭކާރު ކަމެއްހެން. ބޮޑު ޚަރަދުކޮށްފައި ބޮޑު ކުލި ދައްކާފައި މާލޭގައި ހުރުމުގެ މާނައެއް ނެތްހެން. ގައިމު މި ރަށުގައި ހުރެ ތިކަން ކުރަން އުޅޭނަމަ މާ ރަނގަޅުވާނެ" އަހަންމަދު ފާޅުކުރީ އޭނާއަށް ފެންނަ ޚިޔާލެވެ. އެ ޚިޔާލުން އަހަރެންނަށް އުނދަގޫވިއެވެ. ނަމަވެސް ރައްދުދޭކަށް އަހަރެން ބޭނުމެއް ނުވިއެވެ.\n"އެސޮރު ވަރަށް މޮޅުވާނެ ކުޅިވަރު ކުޅެން. ދުވެލި އެހައި ބާރުވާނެ. އަނެއްކާ ކޯޗުން ބުނާ ބަސް އަހާނެ" އަހަންމަދުގެ ޚިޔާލު ބަދަލުވޭތޯ އަހަރެން ފެށީ އެހެން ވާހަކައެކެވެ.\n"ބަލަ ކުޅިވަރުތަކުގައި ބައިވެރިވެވޭނީ ވެސް ވިސްނުމެއް ހުރެގެން. އެއީ ވެސް އިލްމެއް. ބުއްދި ނެތިއްޔާ ކޮން ކުޅިވަރެއް. އެންމެ ކުޑަމިނުން ދުވުމުގެ ރޭހެއް ވެސް ޖަހައިލެވޭނީ ވިސްނުމެއް ހުރެގެން. ވަހީދުގެ ތިޔަހަރަ ވިސްނުމެއް ދޯ. އެ ދަރިފުޅު ހިތްހަމަ ޖައްސަން މުޅި ދިރިއުޅުން ތިޔަ ހަލާކު ކުރަނީ" އަހަންމަދު ވިސްނާ ގޮތް އަހަރެންނަކަށް ނުވިސްނުނެވެ. އެ ސިކުނޑީގައިވާ ތަފާތުކުރުން އަހަރެންނަކަށް ގަބޫލެއް ނުކުރެވުނެވެ. އަހަންމަދަށް މިފަދަ ކުއްޖަކު ނުދެއްވިކަމީ ނަސީބެކޭ އަހަރެން ހިތަށް އެރިއެވެ.\n"ދަރިން ބޭނުންވާ ކަންކަން ކޮށްދިނުމުން އަހަރެން ހިތްހަމަ ޖެހޭ. އެހެންވީމާ މައްސަލައެއް ނެތްތާ. އަހަރެންގެ ދަރިފުޅާމެދު އަހަރެން ކުރާ ކިތަންމެ އުންމީދެއް އެބަހުރި. އިރާދަކުރެއްވިއްޔާ އެކަން ހާސިލުވާނެ" އަހަރެންގެ ކުރިމަތީ، ދިހަވަރަކަށް ފޫޓު ދުރުގައި ހުރި ދަރިފުޅަށް ބަލަހައްޓައިގެން އިނދެ އަހަރެން ބުނީމެވެ. ހަގީގަތުގައި ވެސް އަހަަަރެންގެ އުންމީދުތަކެއް ހުއްޓެވެ. އަހަރެންދެކޭ ހުވަފެންތަކެއް ހުއްޓެވެ. ނަމަވެސް އަހަރެންނަށް ގަބޫލުކުރެވުނީ އެކަންކަން ހާމަކޮށްފިނަމަ އަހަރެންނަށް ވުރެ ބޮޑު މޮޔައަކު ނުހުންނާނެ ކަމަށެވެ.\nޚިޔާލީ ދުނިޔެއިން އަހަރެން ހޭލައްވާލީ އަހަރެންގެ ފޯނެވެ. ރިންގުވާން ފެށުމުން އަހަރެން ފޯނު ނެގީމެވެ. ވާހަކަދެއްކީ ދަރިފުޅާ ހަވާލުވެގެން ރާއްޖެއިން ބޭރަށް ދިޔަ އޮފިޝަލެކެވެ.\n"ދާދި ދެންމެ ދަރިފުޅު ރިހި މެޑަލް ހޯދައިފި. އެއީ ފިރިހެނުންގެ 200 މީޓަރު ދުވުމުން ފައިނަލުގައި ވާދަކޮށް. އެ ޚަބަރުދޭން މި ގުޅާލީ. އިރުކޮޅެއް ފަހުން ދަރިފުޅާ ވާހަކަދައްކާލެވޭގޮތް ހަދައިދޭނަން. އަދި ގުޅާލާނަން" އޮފިޝަލް ދިން އުފާވެރި ޚަބަރު ގޮސް ބޮސްދިނީ އަހަރެންގެ ހިތުގެ އެންމެ ފުނުގަ އެވެ. އެއާއެކު ދެ ލޮލުން ދެމިގަތީ އުފާވެރިކަމުގެ ކަރުނައެވެ. ހިތުން އޮހިގެން ދިޔައީ ހެއްދެވި ފަރާތަށް ކުރެވުނު ޝުކުރުގެ ބަސްތަކެވެ.\nލިބުނު އުފާވެރި ޚަބަރު އަހަރެން އަންހެނުންނަށް ދިނީމެވެ. އަންހެނުންނަށް ލިބުނީ ހައިރާންކަމުގެ އުފަލެކެވެ. ފުރަތަމަ ގަބޫލު ވެސް ނުކުރިއެވެ. ނަމަވެސް އަހަރެންގެ އިހުސާސްތަކާއެކު އަންހެނުން ވެސް އެ ވާހަކަތައް ގަބޫލުކުރީއެވެ.\nއަހަރެންނާއި އަންހެނުން އިންތިޒާރު ކުރީ ފޯނުކޯލަށެވެ. ބޭނުންވީ ދަރިފުޅާ ވާހަކަދައްކާލާށެވެ. ދަރިފުޅަށް މަރުހަބާ ކިޔާށެވެ. އަހަރެންގެ އިންތިޒާރަށް ނިމުން އައެވެ. ދަރިފުޅާ ބައްދަލުވިއެވެ. އަހަރެންގެ ލޮލުން ކަރުނަ ހިލިގަތެވެ. ވާހަކަދައްކަން އުނދަގޫވިއެވެ. ނަމަވެސް ހިތްވަރުކޮށް ވާހަކަދެއްކީމެވެ. ދަރިފުޅަށް މަރުހަބާ ކީމެވެ. އަހަރެންގެ ހިތުގެ ޝުޢޫރު ފާޅުކުރީމެވެ. ދަރިފުޅާމެދު ފަޚުރުވެރިވާ ވާހަކަ ބުނީމެވެ. އަހަރެންނެކޭ އެއްފަދައިން އަންހެނުން ވެސް ހުރީ އުފަލުން ފޮޅިފައެވެ. ދަރިފުޅު ހުރީ އެއަށްވުރެ ބޮޑަށް ހެވިފައެވެ. ހަގީގަތުގައި ވެސް އަހަރެންގެ ދަރިފުޅަށް ފަޚުރުވެރިވެވެއެވެ. ރާއްޖެއަށް އެ ހޯދައިދިން ރީތި ނަމަށް ޝުކުރުވެރިވެވެއެވެ.\nމާގިނައިރުތަކެއް ނުވެ ސޯޝަލް މީޑިއާއަށް އެ ޚަބަރު އަރައި މުޅި ރާއްޖެއަށް އެ ޚަަބަރު ފެތުރުނެވެ. އާއިލާ މީހުންނާއި ރަހުމަތްތެރިންނާއި އެކުވެރިން އަހަރެންނަށާއި އަންހެނުންނަށް ގުޅަން ފެށިއެވެ. ކޯލަކަށް ފަހު ކޯލެކެވެ. ކޮންމެ މީހަކު ވެސް އަހަނީ އެއީ ތެދެއް ހެއްޔެވެ؟ ބައެއް މީހުންނަށް އެކަން ގަބޫލުކުރަން ދަތިވީއެވެ. ނަމަވެސް ނޫސްތަކުގެ ފަލަ ސުރުޚީއަށް އެރުމުން އެއީ ހަގީގަތްކަން ގަބޫލުކުރަން މަޖުބޫރުވީއެވެ.\nދެން އަންނަން ފެށީ ތަހުނިޔާގެ މެސެޖުތަކެވެ. ސޯޝަލް މީޑިއާއާއި ވައިބަރ ގުރޫޕްތަކުގައި އޮތީ ދަރިފުޅުގެ ކާމިޔާބީގެ ވާހަކައެވެ. ދަރިފުޅުގެ ހިތްވަރުގެ ވާހަކައާއި ދަރިފުޅުގެ މޮޅު ވާހަކައެވެ. ރާއްޖެއާއި ދަރިފުޅު ނިސްބަތްވާ ރަށަށް ލިބުނު ރީތި ނަމުގެ ވާހަކައެވެ. އެ މެސެޖުތައް ކިޔައި ހިތް އުފަލުން ފުރުނެވެ. އިއްޔެ ބައެއް މީހުންނަށް ބަލައި ނުގަނެވުނު ދަރިފުޅު ބަލައިގަނެވުނީތީއެވެ. އިއްޔެ އުންމީދެއް ނެތްކަމަށް ހީކުރި ދަރިފުޅު ރާއްޖެއަށް ގެނެސްދިން އުންމީދުގެ ސަބަބުންނެވެ. އިއްޔެ އެ ދަރިފުޅަށް ސޭކޭ ގޮވި މީސްމީހުންގެ ދޫތަކުން އެ ދަރިފުޅަށް ތަޢުރީފު ކުރީތީއެވެ.\nތެދެކެވެ. ދަރިފުޅު ފިސާރި މޮޅެވެ. ފިސާރި ކާމިޔާބެވެ. ނަމަވެސް އެންމެ މޮޅީ އެ ދަރިފުޅުގެ މަންމައެވެ. އެންމެ ކާމިޔާބީ ވެސް އެ މަންމައެވެ. އަހަރެންގެ އަންހެނުންނަށް އަހަރެން ތަޢުރީފު ކުރީމެވެ. ޝުކުރު އަދާކުރީމެވެ. އެ އަންހެނުންގެ ކެތްތެރިކަން ނެތްނަމަ އެ ދަރިފުޅަކަށް އެހިސާބަކަށް ނުދެވުނީހެވެ. ދަރިފުޅަށްޓަކައި އެ މަންމަ އުފުލި ބުރަ ނޫފުލިނަމަ އެ ޝަރަފެއް ނުހޯދުނީހެވެ. ދަރިފުޅާމެދު ކުރި އުންމީދު ހަގީގަތަކަށް ހަދައިދިނުމަށް އަހަރެންނާއެކު އަންހެނުން ނުވިނަމަ މިއަދު މި ލިބޭ އުފަލެއް ނުލިބުނީހެވެ. ޝުކުރުގެ ބަސްތަކުން އަންހެނުން ގަތީ ލަދެވެ. ނަމަވެސް އެއީ ހަގީގަތެވެ. އަންހެނުން ހިނިތުންވެ ހުރެ އެ ހުރިހާ ޝަރަފެއް ދިނީ އަހަރެންނަށެވެ. އަހަރެން މިހުރީ ފިސާރި އުފަލުންނެވެ.


މާދަރީބަހުން މުޢާމަލާތްކުރާން އެނގުމަކީ ބަލި މީހާއަށް ލިބޭ އިތުރު ޝިފާއެއް: ޑރ.މުޙައްމަދު ޢަލީ - DhiDaily\nމާދަރީބަހުން މުޢާމަލާތްކުރާން އެނގުމަކީ ބަލި މީހާއަށް ލިބޭ އިތުރު ޝިފާއެއް: ޑރ.މުޙައްމަދު ޢަލީ\nމާދަރީބަހުން މުޢާމަލާތްކުރާން އެނގުމަކީ ބަލި މީހާއަށް ލިބޭ އިތުރު ޝިފާއެއްކަމަށް އައިޖީއެމްއެޗްގެ ޑޮކްޓަރު މުޙައްމަދު ޢަލީ ވިދާޅުވެއްޖެއެވެ.\nޑރ.މުޙައްމަދު ޢަލީ މިހެން ވިދާޅުވީ މިއަދު ފާހަގަކުރަމުންދާ ދިވެހިބަހުގެ ދުވަހުގެ ތަހުނިޔާ ވިދާޅުވެ ކުރެއްވި ޓްވީޓެއްގައެވެ.\nޑރ.މުޙައްމަދު ޢަލީ ވިދާޅުވީ ބަލިމީހާއަށް ފަސޭހަކަމާއެކު ފަހުމުވާގޮތަށް ސާފު ސީދާ ދިވެހިބަހުން މުއާމަލާތްކުރާން އެނގުމަކީ، އެ ބައްޔެއްގެ ތަފުސީލު އޮޅުންފިލުވައިދިނުމަށް ވަރަށް ވެސް މުހިއްމު ކަމެއް ކަމަށެވެ. ރާއްޖޭގައި އެމްއެންޔޫއިން ހިންގާ މެޑިސިން ކޯހުގައި ދިވެހިބަހުގެ މޮޑިއުލްއެއް ހިމެނިފައިވުމީ ކުރިމަގުގެ ޑޮކްޓަރުންނަށް، އެ ބޭފުޅުންގެ ގާތަށް އަންނަ ބަލިމީހުންނާ މުއާމަލާތްކުރާން ފަސޭހަވެގެންދާނެ ކަމެއްކަމަށް ވެސް ޑރ.މުޙައްމަދު ޢަލީ ވިދާޅުވިއެވެ.\n”ދިވެހިބަސް ހިމާޔަތްކޮށް ރައްކާކުރާން މަތީ ތައުލީމުގައި ދިވެހިބަސް ކިޔަވައިދިނުމަކީ ބަހަށް ލިބޭ އިތުރު ކުރިއެރުމެއް. ދިވެހިބަހަކީ ކޮންމެ ދާއިރާއަކަށް ވެސް ފަހި މުހިންމު ބަހެއް. އެ ފަހިކަން ގެންނާން ތިބީ ހަމަ އަޅުގަނޑުމެން ދިވެހީން“ ޑރ.މުޙައްމަދު ޢަލީ ވިދާޅުވިއެވެ.\nޑރ.މުޙައްމަދު ޢަލީ ވަނީ ދިވެހިބަހާއެކު ކުރިއަށްދިއުމަށް ގޮވައިލައްވައިފައެވެ.\nޑރ.މުޙައްމަދު ޢަލީގެ މި ވާހަކަތަކާއި ގުޅިގެން ދިވެހިބަހުގެ އެކެޑަމީގެ ރައީސް އަޝްރަފް ޢަލީ ވިދާޅުވީ ދިވެހިބަހުގެ ދުވަހުގައި، ދިވެހި ދަރިއެއްގެ ހައިސިއްޔަތުން ޑރ. މުޙައްމަދު ޢަލީ ދެއްކެވީ ވަރަށް ރިވެތި މިސާލެއް ކަމަށެވެ.\n”ތިޔައީ މި ގައުމު އަބަދުވެސް ފަޚުރުވެރި ވާނެ ދަރިއެއް. ދުވަހުގެ ހެޔޮ އެދުންތައް ނުހަނު ލޯތްބާ އެކު އަރިސްކުރަން.“ އަޝްރަފް ވިދާޅުވިއެވެ.\nއަޝްރަފް ވަނީ އާލަމީވަބާގެ މި ދަތި ވަގުތުތަކުގައި ޑރ.މުޙައްމަދު ޢަލީ ކުރައްވާ ޤައުމީ މަސައްކަތްޕުޅުގެ އަގު ވަޒަން ކުރައްވާކަމަށް ވެސް ވިދާޅުވެފައެވެ.


Mulhi Qaumuge Nan kilan'bu vejje: Adam Shareef\nޑިފެންސް މިނިސްޓަރު އާދަމް ޝަރީފް އުމަރު-- ފޮޓޯ | އަވަސް\nއިތުބާރު ގެއްލިފައިވަނީ ހޯމް މިނިސްޓަރުގެ އެކަނި ނޫން ކަމަށާ މުޅި ގައުމުގެ ނަންވެސް ކިލަނބުވެފައިވާ ކަމަށް ކުރީގެ ޑިފެންސް މިނިސްޓަރު އަދި މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެ އެވެ.\nމެންބަރު އާދަމް ޝަރީފް މިހެން ވިދާޅުވީ ހޯމް މިނިސްޓަރު އިމްރާން އަބްދުﷲ އަށް އޮތް އިތުބާރު ގެއްލިފައިވާ ކަމަށް ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވިދާޅުވުމާއި ގުޅިގެންނެވެ.\nޝަރީފް ވިދާޅުވީ އިތުބާރު ގެއްލިފައިވަނީ ހޯމް މިނިސްޓަރުގެ އެކަނި ނޫން ކަމަށާ މުޅި ގައުމުގެ ނަންވެސް ކިލަނބުވެފައިވާ ކަމަށެވެ.\n"ބުޅާ ގޯނިން ބޭރުވެއްޖެ. ބިންގާ އެޅުނީ ކައްޗަށް." އާދަމް ޝަރީފް ވިދާޅުވިއެވެ.\nއޭނާ ވިދާޅުވީ ކަންކަން ދެން ރަނގަޅު ކުރެވޭނީ ސަރުކާރުން ގުރުބާނީތަކެއް ވެގެން ކަމަށެވެ. އަދި މިއީ އެންމެންވެސް ގައުމީ މަސްލަހަތު އިސްކުރަންވީ ވަގުތު ކަމަށް ވިދާޅުވިއެވެ.\nއެމްޑީޕީގެ ޕީޖީ ގްރޫޕްގެ ވަޓްސްއަޕް ގްރޫޕުގައި ރައީސް ނަޝީދު ވަނީ މީހުން މަރަން ގޮވާ، މުޅި ރާއްޖޭގައި ބިރުވެރިކަން ފަތުރާ މީހުން ސާފުކޮށް އެނގޭ އިރު، އެކަމަށް ފިޔަވަޅެއް ނާޅުއްވާތީ ހޯމް މިނިސްޓަރުގެ މައްޗަށް އޮތް އިތުބާރު ގެއްލިފައިވާ ކަމަށް ވިދާޅުވެފައެވެ. އޭގެ ފަހުން ރައީސް ނަޝީދު ވަނީ ރޭ ޓްވީޓެއް ވެސް ކުރައްވާފައެވެ.\nބައެއް މީހުންގެ ނަޒަރުގައި އެ ޖަމިއްޔާއަށް ފިޔަވަޅު އެޅުމުގައި ސަރުކާރު ވަނީ ފަހަތު ފަޔަށް ބުރަވެފައެވެ.\nރައީސް މުހައްމަދު ނަޝީދު އާދަމް ޝަރީފު އުމަރު އިމްރާން އަބްދުﷲ\n"ބަރުލަމާނީ ނިޒާމަކަށް އިދިކޮޅުން މަޝްވަރާއެއް ނުކުރޭ"


މީހުން ގާތު ކަންކަމަށް އެދުމުގެ ބައެއް އަދަބުތައް!\nކޮންމެ މީހަކީ މީހަކު އެދޭ ކޮންމެ ކަމެއް ކޮށްދެވިދާނެ މީހެއް ނޫނެވެ. ވީމާ މީހުން ގާތު ކަންކަމަށް އެދޭއިރު އެކަމަށް ވަރަށް ބޮޑަށް ވިސްނަންވާނެއެވެ! ކަމަކަށް އެދުމުގެ ކުރިން އެއީ އެމީހާއަށް ކޮށްދެވިދާނެ ކަމެއްކަން ޔަޤީންކުރާށެވެ!\nމީހަކު ކަމަކަށް އެދުމުން އެކަން ތިމާއަށް ކޮށް ނުދެވޭނެއިރުގައިވެސް ނޫނެކެވެ ބުނަން ބައެއް މީހުން ބޭނުމެއް ނުވެއެވެ. ނުވަތަ ލަދު ގަނެއެވެ. އެއީ ވެސް ވަރަށް ނުބައި ސިފައެކެވެ. ތިމާއަށް އެކަން ކޮށްދެވެން ނެތް ނަމަ ފުރަތަމަވެސް އެކަން ހާމަކުރާށެވެ! އަދި އެހެން މީހަކު މެދުވެރިކޮށްގެން ދެވޭތޯ ބަލައިދޭނަމަ އެކަން އެގޮތަށްވެސް ބުނާށެވެ!\nއެހެނީ ކަމަކަށް އެދިގެން ހުންނަ މީހާއަށް އުންމީދުގައި އިންތިޒާރުކުރަން ޖެއްސުވުމަކީ މުސްލިމުން ކޮށްގެންވާނެ ކަމެއް ނޫނެވެ!\nބަނޑުހައި ކަމުގައި ހުރި މީހަކު ކާނެ އެތިކޮޅަކަށް އެދުމަކީ މުޅިން ތަފާތު ކަމެކެވެ. ނަމަވެސް އެނޫން ބޭނުންތަކުގައި އެދޭއިރު މިބުނި ކަންކަމަށް ވަރަށް ބޮޑަށް ވިސްނަން ޖެހޭނެއެވެ.\nމީހުން ގާތު ކަންކަމަށް އެދޭއިރު އެމީހަކަށް ކޮށްނުދެވޭނެ ވަރުގެ ކަންކަމަށް އެދޭނަމަ އެމީހާގެ މަތިން ފޫހިވާގޮތް ވެސް މެދުވެރިވެއެވެ. ދެމީހުންގެ ގުޅުން ދުރުވެއެވެ. ވީމާ ކިތަންމެ ގާތް މީހެއްގެ ކިބައިންނަމަވެސް ކަމަކަށް އެދުމުގެ ކުރިން މަޝްވަރާކޮށްލައި އޭނާގެ ވިސްނުމާއި ޙާލަތު ބަލައިލުމަކީ ވަރަށް މުހިންމު ކަމެކެވެ.\nޙަދީޘްފުޅުގައި އޮތީ މީހުންގެ ގާތު ކަންކަމަށް އެދުމަށްވުރެ އަމިއްލަ ބުރަކަށިމަތީގައި ދަރުއުފުލުންވެސް މާ ހެޔޮކަން ބޮޑު ކަމަށެވެ. ވީމާ މީހުން ގާތު ކަންކަމަށް އެދެންވާނީ ދެން އެހެން ގޮތެއް ނެތިގެންނެވެ.\nކޮރޯނާއަށް ބިރުން، ސަލާމަތްވާން ގޭގަ ތިބެ މިޔުޒިކް ކުޅުނީމަ މިކުރެވޭ ކަންތަކުގެ ބިރުވެރިކަން ހުރިވަރު އެނގޭހެއްޔެވެ؟


Hatharu resort akaai 15 safari akun meehun feybumuge hudhdha dheefi - AO News\nއެންމެފަހު ފަތުރުވެރިޔާ ފުރައިގެން ދިޔުމުން 15 ސަފާރީއަކާއި4ރިސޯޓުން މީހުން ފޭބުމުގެ ހުއްދަ ދީފިއެވެ.\nމުވައްޒަފުން ފޭބުމުގެ ހުއްދަ މިއަދު ދިނީ މަލަހިނި ކުޑަ ބަނޑޮސް ރިސޯޓާއި ބްރެނިއާ ކޮއްޓެފަރު ރިސޯޓުގެ އިތުރުން ރަހާ ރިސޯޓާއި ފޯ ސީޒަންސް ޕްރައިވެޓް އައިލެންޑް އެޓް ވޯވަށް ރިސޯޓަށެވެ. ސަފާރީތަކަކީ ސްޓެއްލާ 2، ހަމަތި، ކޯންޓެ މެކްސް، އޯވަރ ރީފް، ސީ ކޮރަލް ވޮޔޭޖްސް މޯލްޑިވްސް، މެޖިކް ލޭންޑް މޯލްޑިވްސް، ތިއާ ސަފާރީ، އައްސިދަ ސަފާރީ، ލިއޯ، ނޯއާ ސަފާރީ، ސްޓެއްލާ 1، އެންޒިސް ފެސިލިޓީ، ސޮލެއިލް 1، ޕްރިންސިސް ނޫރް އަދި މޯލްޑިވްސް މޮޒާކީ އެވެ. މިއީ، ރިސޯޓްތަކުގެ މީހުން ފޭބުން މިދިޔަ މަހު މަނާ ކުރި ފަހުން މުވައްޒަފުން ފޭބުމުގެ ހުއްދަ ދިން ފުރަތަމަ ފަހަރެވެ.\nކޮވިޑް-19 އާ ގުޅިގެން ސިއްހީ ކުއްލި ނުރައްކަލުގެ ކުއްލި ހާލަތު ދަށުން، ރައްކާތެރިކަމުގެ ފިޔަވަޅެއްގެ ގޮތުން ރިސޯޓްތަކާއި ސަފާރީތަކުން ރަށްރަށަށް މީހުން ފޭބުން އެޗްޕީއޭ އިން ވަނީ މަނާކޮށްފަ އެވެ. އެކަމަކު ފަހުން ވަނީ އެކަމުގައި ލުއިތަކެއް ދިނުމުގެ ގޮތުން އެންމެ ފަހު ޓޫރިސްޓު މީހާ ރިސޯޓުން ފުރާތާ 14 ދުވަސް ހަމަވުމަށް ފަހު އެޗްޕީއޭގެ ހުއްދަ ލިބިގެން ފޭބޭ ގޮތަށް ހަމަޖައްސައިފަ އެވެ.\nއަދި މިދިޔަ މަހުގެ 27 ވަނަ ދުވަހުން ފެށިގެން ރާއްޖެއިން އޮން އެރައިވަލް ވިސާ ދިނުން ހުއްޓާލުމާއެކު، ފަތުރުވެރިން އައުން ހުއްޓި ރިސޯޓުތައް ވަނީ ހުއްޓުމަކަށް ގޮސްފައެވެ. އެހެންކަމުން ރިސޯޓުތަކުގައި މިހާރު ތިބި ފަތުރުވެރިންގެ ތެރެއިން އެންމެ ފަހު ފަތުރުވެރިޔާ ފުރައިގެން ދާތާ 14 ދުވަހުގެ ތެރޭގައި ރިސޯޓުގައި ތިބި މުވައްޒަފުންނަށް ރިސޯޓުން ފޭބޭނެއެވެ. މުވައްޒަފުން ރިސޯޓުން ފޭބުމަށް 14 ދުވަހުގެ މުއްދަތެއް ދީފައި ވަނީ ރައްކާތެރިވުމަށް އަޅާ ފިޔަވަޅެއްގެ ގޮތުންނެވެ. ސާދަ ދުވަހުގެ މުއްދަތަކީ ކޮވިޑް19 އާ ގުޅިގެން މީހުން ކަރަންޓީނު ކޮށްފައި ބައިތިއްވާ މުއްދަތެވެ.


SunOnline: Rasoolaa dheke loabivumuge rivethi misaaluthah huthubaain!\nރަސޫލާ ދެކެ ލޯބިވުމުގެ ރިވެތި މިސާލުތައް ހުތުބާއިން!\nނަޖާހު މަސްއޫދު 11 Jan 2019, 13:32\nއިސްލާމީ މަރުކަޒުގެ އެތެރެ -- ސަން ފޮޓޯ/ އަހްމަދު މުޖްތަބާ\nކީރިތި ރަސޫލާ ސައްލަﷲ އަލައިހިވަސައްލަމަ ދެކެ ލޯބިވުމުގެ ރިވެތި އެތައް މިސާލެއް މިއަދުގެ ހުކުރު ހުތުބާގައި ފާހަގަކޮށްފިއެވެ.\nމިއަދުގެ ހުކުރު ހުތުބާގައި ބުނެފައި ވަނީ ރަސޫލާއަށް ދެވިފައިވާ މަގާމަކީ މަތިވެރިވެގެންވާ މަގާމެއް ކަމަށާއި، އެއީ އެހެން އިންސާނުން ދެކެ ލޯބިވުން ފަދަ ކަމެއް ނޫން ކަމަށެވެ. އަދި އެއީ އީމާންކަމުގެ ތެރެއިން ހިމެނިގެންވާ ކަމެއްކަން ވަނީ ފާހަގަކޮށްފައެވެ.\nހުތުބާގައި ބުނެފައި ވަނީ، މަސްޖިދުލްނަބަވީއަށް ޒިޔާރަތް ކުރާ އިރުގައިއާއި، އެކަލޭގެފާނުގެ ގަބުރުފުޅަށް ޒިޔާރަތް ކުރާ އިރުގައިއާއި، އެކަލޭގެފާނުގެ ހަދީސްފުޅުތައް އަޑުއިވޭ އިރުގައިއާއި ހަދީސްފުޅުތައް ދިރާސާ ކުރާ އިރުގައި މަޑުމައިތިރިކޮށް ހުރުމާއި، އަޑު ހަރުކޮށް ނުހެދުމަކީ އެކަލޭގެފާނަށް ލޯބިވުމުގެ ގޮތުން ކުރެވިދާނެ ކަންކަން ކަމަށެވެ.\nއެކަމުގެ މިސާލެއްގެ ގޮތުގައި ހުތުބާގައި ނަގާފައި ވަނީ އިމާމް މާލިކެވެ. އިމާމް މާލިކު ހަދީސް އިލްމު ދިރާސާ ކުރެއްވީ، ވުޟޫ ކުރައްވައި، އެންމެ ރިވެތި ފޭރާން ލައްވައި، އަތަރުވެސް ލައްވައިގެން ކަމަށް ހުތުބާގައި ފާހަގަ ކުރިއެވެ. އަދި އިމާމް މާލިކް އާލާސްކަންފުޅާ އުޅުއްވާ އިރުގައިވެސް ރަސޫލާގެ ހަދީސްފުޅެއް ވިދާޅުވާ ނަމަ، އޮށޭވެ އޮތުގެ ބަދަލުގައި އިށީނދެ އިންނަވައިގެން ހަދީސްފުޅު ވިދާޅުވި ކަން ހުތުބާގައި ފާހަގަކުރިއެވެ.\nރަސޫލާ ސައްލައްﷲ އަަލައިހިވަސައްލަމް ދެއްވާފައިވާ ހުރިހާ ހަބަރުތައް ހެޔޮ ހިތުން ގަބޫލު ކުރުމަކީވެސް އެކަލޭގެފާނަށް ލޯބިވުމުގެ ގޮތުން ކުރަން ޖެހޭ ކަމެއް ކަމަށް ހުތުބާގައި ބުންޏެވެ.\nއެގޮތުން، އެކަމުގެ މިސާލެއްގެ ގޮތުގައި ހުތުބާގައި ފާހަގަކޮށްފައި ވަނީ، ރަސޫލާ ބައިތުލްމަގުދިސްއަށް އަރައިވަޑައިގެންނެވި ހަބަރު ބައެއް މީހުން ދޮގު ކުރަމުން ދަނިކޮށް، އެކަން އިވުމުން އެއްވެސް ޝައްކު ކުރުމަކާ ނުލައި އަބޫބަކުރުގެފާނު އެ ވާހަކަ ގަބޫލު ކުރެއްވި ކަމެވެ. އަދި އެކަމަށްޓަކައި އެކަލޭގެފާނަށް އަބޫބަކުރުއްސިއްދީގުއޭ ކިޔުނުކަން ހުތުބާގައި ފާހަގަ ކުރި އެވެ.\nއޭގެ އިތުރުން، އެކަލޭގެފާނަކީ ކޮންމެ ކަމެއްގައިވެސް ނަމޫނާއެއްގެ ގޮތުގައި ބަލައިގަންނަން ޖެހޭ ކަމަށާއި، އެއީވެސް އެކަލޭގެފާނަށް ލޯބިވުމުގެ ގޮތުން ކުރަން ޖެހޭ ކަމެއް ކަމަށް ހުތުބާގައި ވިދާޅުވި އެވެ.\nއަދި އެކަލޭގެފާނުގެ ސަހާބީބޭކަލުން، އަމިއްލަ ނަފްސާއި މުދަލާއި، އަނބިދަރީންނާއި، މައިބަފައިން އެކަލޭގެފާނަށްޓަކައި ފިދާ ކުރެއްވިކަމަށް މިއަދުގެ ހުތުބާގައި ވަނީ ބުނެފަ އެވެ.\nއެކަމުގެ މިސާލެއްގެ ގޮތުގައި ފާހަގަކޮށްފައި ވަނީ، މުޝްރިކުން ރަސޫލާ އަވަހާރަކޮށްލަން އައި ވަގުތު، އަލީގެފާނު، އަމިއްލަ ފުރާނަފުޅަށް ބެލުމެއް ނެތި ރަސޫލާގެ އެނދުދާންކޮޅުގައި އޮންނެވި ކަމެވެ.\nހުތުބާ ނިންމަމުން އެދިފައި ވަނީ ރަސޫލާއަށް ސަލަވާތް ލެއްވުން އެދި ދުއާ ކުރުމަށެވެ. އަދި އެއީ އެންމެހާ މުއުމިނުތަކުންގެ މައްޗަށް އަމުރުކުރައްވާފައިވާ ކަމެއް ކަމަށް ވަނީ ބުނެފަ އެވެ.


ނޭދެމޭ ވަކިވުމެެއް-56 – Esfiya\nހިތާމަ ލޯބި3hours ago\nޒޯޔާ ބުނި އެޑްރެހަށް ކާރަށް އާދެވުމާއެކު އައިވިން ކާރުގެ ދުވެލި މަޑު ޖައްސާލިއެވެ. މަންޒިލަށް ހާސިލުވާން ނެގި ވަޤުތުވެސް އައިވިން އަށް ކުރުވެފައިވާ ފަދައެވެ. ޖެހިގެން އިން ސީޓުގައި އިން ޒޯޔާއަށް ބަލައިލެވުުނު އައިވިންގެ ހިތަށް އުނދަގޫވަމުން ދިޔައެވެ. އަނެއްކާވެސް ޒޯޔާ އޭނާގެ ލޯމަތިން ގެއްލެން އުޅެނީއެވެ. އެޚިޔާލާއެކު އައިވިންގެ ހިތަށް ނުތަނަވަސްކަން ވެރިވެގެން ދިޔައެވެ. އޭނާގެ ކައިރީ ހުރެދިނުމަށް އެދި އާދޭސްކުރަން އައިވިންގެ ހިތް ތެޅިފޮޅިގަތެވެ. ޒޯޔާއާ ނުލާ އޭނާގެ ދިރިއުޅުން އެކަނިވެރިވެފައިވާ މިންވަރު ޒޯޔާއަށް ވިސްނޭނެ ނަމައެވެ. އެހެނަސް ކާރުގެ ދޮރު ހުޅުވާލުމަށްފަހު ޒޯޔާ ބޭރަށް ނިކުތް އިރުވެސް އައިވިން އަށް ހަރަކާތެއް ކުރަން ނޭނގިފައި އިނދެވުނީއެވެ.\nޒޯޔާ ނިކުތުމާއެކު އައިވިންވެސް ކާރުން ފޭބިއެވެ. ފަޓުލޫނުގެ ދެޖީބަށް އަތް ޖަހާލަމުން ކާރުގައި ލެނގިލައިގެން ހުރެ އައިވިން ޒޯޔާއަށް ބަލައިލިއެވެ.\n“ތެންކިޔު.. ސޮރީ އުނދަގޫ ކުރެވުނީމަ..” ޒޯޔާ އައިވިން އާ ހަތަރު ކަޅި ހަމަ ކުރުމެއް ނެތި ބުނެލިއެވެ. ޒޯޔާއަށް ފުންކޮށް ނަޒަރު ހުއްޓާލައިގެން ހުރި އައިވިންގެ ހިތުގައި ޝަކުވާ އުފެދިގެން ދިޔައެވެ. ޒޯޔާ އޭނާ އެހާ ދުރުކޮށްލީ ކީއްވެ ހެއްޔެވެ؟ ދުރުހިލޭ މީހެއްގެ ދަރަޖަ އޭނާއަށް ދިނީ ކީއްވެހެއްޔެވެ؟ އެހެނަސް ހިތުގައިވާ އެއްވެސް ސުވާލެއް ނުވަތަ ޝަކުވާއެއްވެސް އައިވިންގެ ދުލުން ބޭރެއް ނުވިއެވެ. އައިވިން އާ ފުރަގަސްދެމުން ޒޯޔާ ހިނގައިގަތީ އެވަޤުތުއެވެ.\n”ޒޯ..ޔާ..” ޒޯޔާއަށް ކުރިއަށް ދެތިން ފިޔަވަޅު ނާޅާލެވެނީސް އައިވިން ގޮވާލިއެވެ. ޒޯޔާ ފަހަތް އެނބުރި އައިވިން އަށް ބަލައިލީ ސުވާލުގެ ނަޒަރަކުންނެވެ.\n“ސޮރީ.. ކާރަށް އަރަން އެގޮތަށް ބުނެވުނީމަ..” އައިވިން އޭނާގެ އިސްތަށިގަނޑުގައި އަތުން ފުނާ އަޅާލަމުން ބުންޏެވެ. ލިފްޓުގައި ވީ ކަންތަކަށްފަހު އައިވިންއަށްވެސް އެވަޤުތު ނުތަނަވެސްވެފައި ހުރުމުން ރުޅި އިސްކުރެވުނީއެވެ. ޒޯޔާ އިރުކޮޅަކު ޖަވާބެއް ނުދީ އަައިވިން އަށް ބަލަހައްޓައިގެން ހުރިއެވެ.\n”އިޓްސް އޯކޭ..” ޒޯޔާ ކުރު ޖަވާބަކުން ފުއްދާލިއެވެ. އެހެނަސް އެޔާއެކު ޒޯޔާގެ ތުންފަތް ކުޑަކޮށް ހަރަކާތްކޮށްލި އިރު އެއްޗެކޭ ބުނަން އުޅުނުހެން އައިވިން އަށް ހީވިއެވެ. ނަމަވެސް އައިވިން ހީކުރި ގޮތާ ޚިލާފަށް ޒޯޔާ ފަނޑު ހިނިތުންވުމެއް ރައްދުކުރަމުން އޭނާ ފަސްދީ ހިނގައިގަތެވެ.\nކުރިމަތީގައި ހުރި ފްލެޓުގެ ތެރެއަށް ޒޯޔާ ވަނުމާއެކު އައިވިންގެ ލޮލަށް ޒޯޔާގެ ތަސްވީރު ގެއްލިގެން ދިޔައެވެ. ގަދަކަމުން ހިންދިރުވާލެވުނު އައިވިން އިސްދަށަށް ޖަހާލަމުން އޭނާގެ އަމިއްލަ ފަޔަށް ނަޒަރު ހިންގާލިއެވެ. ޒޯޔާގެ ފަހަތުން ނުދިޔަ ކަމައްޓަކައި ހިތު ތެރޭން އަޑުލަމުން ދިޔައެވެ. ޖީބު ތެރޭގައި އޮތް ދެއަތް މުށްކަވާ ބާރުކޮށްލެވުން ހިތު ތެރޭގައި އުތުރި އަރަމުންދިޔަ އިޙްސާސްތައް ހިފަހައްޓަން އައިވިން މަސައްކަތް ކުރަމުން ދިޔައެވެ.\nއައިވިން އަށް ގެޔަށް އައިސް ވަދެވުނީ އިރުއޮއްސި ރޭ ވެފައި ވަނިކޮށެވެ. ޒޯޔާގެ ޚިޔާލުގައި ހުރި އައިވިން ގެ ކޮންމެ ހަރަކާތެއްގައި ވަނީ ލަސްކަމާއި ފަރުވާ ކުޑަ ކަމެވެ. އޭނާގެ ކުރިމަތިން ޒޯޔާ ގެއްލުމާއެކު އައިވިންގެ ހިތަށް ބުނެދެން ނޭނގޭ ހުސްކަމެއް ވަނީ ވެރިވެފައެވެ. މަޑު މަޑުން ޕެންޓް ހައުސްގެ މައިދޮރު ހުޅުވާލަމުން ގެއަށް ވަތް އައިވިންގެ ހިތްސުތައް ހޭލައްވާލީ އިވާންގެ ރުއިމުގެ އަޑު ކަންފަތުގައި ޖެހުމުންނެވެ. ހާސްވެ ހުރެ ދިގު ފިޔަވަޅުތަކެއްގައި ގޭތެރެއަށް ވަތް އައިވިން ހުއްޓުނީ ސިޓިންގް ރޫމުގެ މެދުގައި އިވާން ގޮވައިގެން ދެކޮޅަށް ހިނގަމުންދިޔަ ނަޖުމާ ފެނުމުންނެވެ. ނަޖުމާގެ މޫނުމަތިން ހާސްކަން ފެންނަމުން ދިޔައިރު އިވާން މަސަލަސް ނުކުރެވިގެން އުޅެމުން ދިޔައެވެ. އެހެނަސް އައިވިން ފެނުމާއެކު ނަޖުމާގެ މޫނުމައްޗަށް ކުޑަ ނަމަވެސް ހިތްހަމަ ޖެހުމެއް ވެރިވެގެން ދިޔައެވެ.\n“އައިވިން.. ދައްތަ ވަރަށް މަސައްކަތް ކޮށްފިން އައިވިން އަށް ގުޅަން.. އެކަމަކު ފޯނު ނިއްވާލާފައޭ ބުނަނީ..” ނަޖުމާ އިވާންގެ ބުރަކަށީގައި ފިރުމަމުން އައިވިންގެ ކައިރިއަށް އަންނަމުން ބުންޏެވެ. އައިވިން ފޯނު މަތިން ހަނދާންވީވެސް ދެނެވެ. ޖީބުން ފޯނު ނަގާ ބަލައިލި އިރު ނަޖުމާ ބުނިހެން އޭނާގެ ފޯނު ވަނީ ނިވިފައެވެ. ފަރުވާކުޑަ ކޮށްލެވުމުގެ ސަބަބުން ފޯނު ޗާޖު ކުރަން ހަނދާން ނެތުނީކަން އައިވިން އަށް ޔަޤީންވިއެވެ.\n“ކީއްވެ އިވާން ރޮނީ..؟ ކޮބާ ޖޫން..؟” ނަޖުމާގެ އަތުން އިވާން ނަގާ އުރާލަމުން އައިވިން ސުވާލުކުރިއެވެ.\nނޭނގެ.. ނިދާ ހޭލައިގެން ރޯން ފެށީ.. ބުއްފުޅި ބޯކަށްވެސް ނޫޅުން.. އައިވިން ވެސް ގޭގަ ނޫޅޭ ވަޤުތެއް ވީމަ ދައްތަ ވަރަށް ހާސްވެފަ ހުރީ.. ޖޫން ނޭނގެ ދިޔައީ ކޮންތާކަށް ކަމެއް.. ހަވީރު ބޭރަށް ދިޔަފަހުން އަދި ގެޔަކަށް ނާދޭ..” ނަޖުމާ ޖޫން ގޭގައި ނޫޅޭކަމަށް ބުނުމުން އައިވިންގެ ދެބޮމަ ގޮށްޖެހުނެވެ. އެހެނަސް ރުޅިވެރިކަމަށް އޭނާގެ ނަފްސަށް ޖާގަ ނުދީ އައިވިން އަވަހަށް ދަރިފުޅު ހަމަޔަކަށް އެޅުވުމަށް މަސައްކަތް ކުރަމުން ދިޔައެވެ.\nނަސީބަކުން އައިވިން ދަރިފުޅު އުރާލުމާއެކު ގިނައިރެއް ނުވެ އިވާންގެ ރުއިން މަޑު ޖެހިގެން ދިޔައެވެ. ނަޖުމާ ދިއްކޮށްލި ބުއްފުޅި ހިފައިގެން އައިސް އައިވިން ސޯފާގައި ހަމަޖެހިލަމުން އިވާން އަށް ބުއްފުޅި ދެވޭތޯ މަސައްކަތް ކުރަން ފެށިއެވެ.\nދެބަފައިންގެ ހަރަކާތްތަކަށް ބަލަން ހުރި ނަޖުމާގެ މޫނުގައި ވަނީ މަސްހުނި ކުލަވަރުތަކެކެެވެ. އައިވިން އަކީ ޤާބިލު ބައްޕައެއްކަން އޭނާގެ ޢަމަލުތަކުން ދޭހަވެއެވެ. އައިވިން އާ މެދު ހިތުގެ އެންމެ ފުންމިނުން ނަޖުމާއަށް ފަޚުރުވެރި ވެވެނީ އެހެންވެއެވެ. އެހެނަސް ބައްޕައަކާއި މަންމައެއް އެއްވަރެއް ނުވާނެއެވެ. މަންމައެއް ފަދައިން ދަރިފުޅުގެ ކަންކަން ބަލާ ހަމަޖައްސާކަން ފިރިހެނަކަށް ނޭނގޭނެއެވެ. އެއީ ޤުދުރަތީ ޤާނޫނެކެވެ.އިވާން އާ މެދު ޖޫން ބަހައްޓާ ފަރުވާ ކުޑަކަން ފެނުމުން ނަޖުމާ މާޔޫސްވެއެވެ. އައިވިން އަށް އިވާން ބެލެހެއްޓުމުގެ ހުރިހާ ޒިންމާއެއް އަދާކުރަން އުނދަގޫ ވާނެކަން އޭނާއަށް އިނގެއެވެ.\nއިވާން އަށް ބުއްފުޅި ދީ ނިމުމާއެކު ނަޖުމާ އައިވިންގެ ކައިރިން އޭނާ އަތަށް އިވާން ދިނުމަށްފަހު ކާން ދާން އެދުނެވެ. އެހެނަސް އައިވިން ހުރީ އެއްޗެއް ކާހިތްވާ ޡަބީއަތެއްގައެއް ނޫނެވެ. އެހެނަސް ނަޖުމާ އިވާން ބަލާނަން ކަމުގައި ބުނުމުން އައިވިން ދެކޮޅު ހެދުމެއް ނެތި ނަޖުމާ އަތަށް އިވާން ލައިދިނީ ފެންވަރާ ތާޒާ ވެލުމަށް ބޭނުންވެފައި ހުރުމުންނެވެ. ނަޖުމާއާއި އިވާން ހަވާލު ކުރުމަށްފަހު އައިވިން ކޮޓަރިއަށް ވަދެގެން އައިސް ފާޚާނާގެ ދޮރު ހުޅުވާލިއެވެ.\nއައިވިން ފެންވަރަށް ހުރި ވަޤުތުގައިވެސް ޚިޔާލުގައި ވަނީ ޒޯޔާއެވެ. ލިފްޓުން ދިމާވި ނުދަންނަ މީހާގެ ޢަމަލުތަކަށްފަހު ޒޯޔާ އޭނާގެ ޓީޝާޓުގެ ކޮޅުގައި ހިފަހައްޓައިގެން ހުރިގޮތް އައިވިންގެ ލޮލަށް ސިފަވަމުން ދިޔައެވެ. ޒޯޔާ އޭނާއަށް ބަލައިލާ ވަޤުތު އެދެލޮލުގައިވާ އީޙްސާސްތައް އައިވިން އަށް އެތަކެއް ވާހަކައެއް ކިޔައިދޭން މަސައްކަތް ކުރާހެން އައިވިން އަށް ހީވިއެވެ. އަތް މުއްކަވާލަމުން ނިތްކުރީގައި ޖައްސާލެވުނު އިރު އައިވިންގެ ހިތުގައި ނިމުމެއްނުވާ ހައިޖާނެއް ވަނީ އުފެދިފައެވެ.\nޖެހިގެން އައި ހަފްތާގައި ޖޫންގެ ޢަމަލުތަކަށް އައިސްފައިވާ ބަދަލު އައިވިން އަށް ފާހަގަ ކުރެވެން ފެށިއެވެ. ކުރިއަށްވުރެ ވެސް ޖޫން ގޭގައި އުޅޭ ވަޤުތު މަދުވެ އަބަދުމެ ފޯނުގައި ހުންނަ ވަޤުތު ގިނަވެފައި ވިއެވެ. އައިވިން ސުވާލު ކުރުމުންވެސް ޖޫންގެ ފަރާތުން އެދެވޭ ކަހަލަ ޖަވާބެއް ނުލިބުނެވެ. ވާހަކަ އެހެން މިސްރާބަކަށް އަނބުރާލަމުން ކޮންމެވެސް އުޒުރެއް ދައްކަން ޖޫން މަސައްކަތް ކުރާކަން އައިވިން އަށް ފާހަގަވިއެވެ. އައިވިންގެ ހިތުގައި އުފެދިފައިވާ ޝައްކާއި ވަޙުމްތައް އިތުރު ވެގެން ދިޔައީ ޖޫންގެ ފޯނަށް އައި ފޯނު ކޯލަށް ފަހުއެވެ.\nއެނދާ ޖެހިގެން ހުރި ސައިޑް ޓޭބަލް ގައި އޮތް ޖޫންގެ ފޯނު ރިންގްވާން ފެށުމާއެކު އައިވިން ސަމާލުކަން އެކަމަށް ހުއްޓުނެވެ. އެހެނަސް ޖޫން ފާޚާނައިގާ އުޅޭކަން އެނގި އައިވިން މަޑުކުރީ ޖޫން ފާޚާނާއިން ނިކުތުމުން ފޯނު ކޯލުގެ ވާހަކަ ބުނާށެވެ. ނަމަވެސް ފޯނު ހުއްޓާ ނުލާ ރިންގްވާން ފެށުމުން އައިވިން އެންމެ ފަހުން ފޯނު ނަގާ ކަންފަތުގައި ޖައްސާލިއެވެ.\n“ހޭ ބޭބް.. މިރޭ ކޮން އިރަކުން އަންނާނީ.. ؟އައި މިސް..” ފިރިހެނެއްގެ އަޑު އައިވިންގެ ކަންފަތުގައި ޖެހުނު އިރު އޭނާގެ އަޑުގައިވާ ގާތްކަން އައިވިން އަށް އިޙްސާސް ކުރެވުނެވެ. އެހެނަސް އޭނާގެ ވާހަކަ ފުރިހަމަ ނުކުރެވެނީސް ކުއްލިއަކަށް މީހަކު އައިވިންގެ އަތުން ފޯނު ޖަހައިގަތެވެ. ކުރިމަތީގައި ހުރި ޖޫން ފެނުމާއެކު އައިވިން އަށް ފުންކޮށް ޖޫންގެ މޫނަށް ބަލައިލެވުނެވެ. ޖޫން ހާސްވެ ހުރެ ފޯނު ކަނޑާލަމުން ރީތިވާ މޭޒާ ދިމާއަށް ހިނގައިގަތެވެ.\n”އެއީ ކާކު..؟” އައިވިން މަޑުމައިތިރި ކަމާއެކު ޖޫން އާ ސުވާލު ކުރީ އެކަމުގެ ތެރެއިން ޒުވާބެއް ފަށަން ބޭނުން ނުވުމުންނެވެ.\n”އަ ފްރެންޑް..” ޖޫންގެ ޖަވާބު ނުހަނު ކުރެވެ. މޭކްއަޕް ބްރަޝް އަކުން މޫނުގައި އެއްޗެއް ހާކަމުން ދިޔައިރު ޖޫންގެ ހަރަކާތްތައް އަވަހެވެ.\n”ޖޫން.. ދޮގު ނަހަދަ ރީއްޗަށް ބުނޭ.. އަހަންނަށް އެނގޭ ރަޙުމަތްތެރިއެއް އެގޮތަށް ވާހަކަ ނުދައްކާނެކަން.. ޖޫން މިހާރު ބޭރުގަ ތިއުޅޭ ވަޤުތުވެސް މާގިނަ.. އެހުރިހާ ކަމަކަށް ކަނު ލޮލެއް ދީގެން އަހަންނަކަށް ނުހުރެވޭނެ.. މިހާރު ޖޫން ކައިރި އިވާން އަށް ސަމާލުކަން ދޭށޭ ބުނެވުނު އަދަދެއްވެސް ނޭނގޭ.. ޖޫން އެންމެ ފަހަރަކުވެސް ވިސްނާލަބަލަ.. ޖޫން ތިހެން އުޅެގެން ކިހިނެއް އިވާން ރަނގަޅު ގޮތުގަ ބަލާ ބޮޑު ކުރަނީ..؟ ކިހިނެއް އަހަރެމެން ދެމީހުން އެކުގަ އުޅެނީ..؟” އައިވިން ޖޫން އަށް ވިސްނައިދޭން މަސައްކަތް ކުރެވުނު އަދަދެއް ނޭނގެއެވެ. އެހެނަސް ޖޫން އޭނާ ދައްކާ އެއްވެސް ވާހަކައެއް އަޑުއަހާ ހެނެއްް އައިވިން އަކަށް ހިޔެއް ނުވެއެވެ.\n“މީ އައިވިން ބޭނުންވާ ގޮތެންނު.. ފުރަތަމަވެސް އައިވިން ބޭނުންވީ އަހަރެމެންގެ މިގުޅުން ނިމިގެން ދާކަންނު.. އެހެންވީމަ އައިވިން އުފާކުރޭ މިހާރު…” ޖޫން އައިވިން އަށް އިތުރު އެއްޗެއް ބުނާނެ ފުރުސަތު ނުދީ ކޮޓަރިން ނިކުމެގެން ދިޔައެވެ. ޖޫން ނިކުމެގެން ދިޔަ ދިމާއަށް ބަލަން ހުރި އައިވިންއަށް ހުއްޓުން އަރާފައި ހުރެވުނެވެ. ޖޫންގެ މިޒާޖަށް އައި ބަދަލުގެ ފަހަތުގައިވާ ސަބަބު ހޯދަން އައިވިން ބޭނުންވިއެވެ. އޭނާއަކީ ޖޫން ބެލެހެއްޓުމުގެ ހުރިހާ ޒިންމާއެއް އަދާކުރަން ޖެހޭ މީހާގެ ހައިސިއްޔަތުން ޖޫން ބޭނުން ހުރިހާ ކަމެއް ކުރަން ދޫދީގެން ހުރެގެން ނުވާނެކަމުގައި ސިކުނޑި ވިސްނައިދެމުން ދިޔައެވެ. ހާއްސަކޮށް ޖޫންގެ ފޯނަށް އައި ކޯލު އަޑު އިވުމަށްފަހު ދެއަތް އުރާލައިގެން ވާން ނެތް ކަމުގައި އައިވިންގެ ހިތް ބުނަމުން ދިޔައެވެ.\nއާދައިގެ މަތިން ޖޫން ރީތިވެގެން ބޭރަށް ދާން ނިކުން ރެއެކެެވެ. ލިބުނު ފުރުސަތުގައި އައިވިން ގެއިން ނިކުމެގެން އައިސް ކާރަށް އަރާ އިންޖީނު ސްޓާޓް ކޮށްލިއެވެ. ޖޫން އަށް ސިއްރުން އޭނާ ވަނީ ޖޫންގެ ކާރުގެ ޖީޕީއެސް ސިސްޓެމް ހެކް ކޮށްފައެވެ. ފޯނުގެ އެހީގައި ޖޫންގެ ކާރު ދިޔަ މަންޒިލު ހޯދާކަށް އައިވިން އަކަށް އުނދަގުލެއް ނުވިއެވެ. ޖޫން ކުރާކަންތަކަށް ފާރަލުމަކީ އައިވިިން ކުރަން ހިތަށް އެރުވިވެސް ކަމެއް ނޫނެވެ. އެހެނަސް ޖޫންގެ ކަންކަން އަތް ނުފޯރާ ފަށަށް ދިޔުމުގެ ކުރިން ހުއްޓުވަން ޖެހޭނެކަމުގައި އައިވިންގެ ސިކުނޑި ވިސްނައިދިނެވެ.\nއައިވިންއަށް ދާންވީ މަންޒިލަށް ވާސިލުވެވުނު އިރު ޖޫން ކާރު ޕާކުކޮށްފައި ނިކުންނަނީއެވެ. އައިވިންވެސް ޖޫން އަށް ނުފެންނާންހެން ތަންކޮޅެއް ދުރުގައި ކާރު ޕާކުކޮށްލިއެވެ. ޖޫންގެ ފޯނުން މީހަކަށް ގުޅާތަން ބަލަން އިން އައިވިން އަށް ޖޫންގެ ކައިރިއަށް އައިސް ހުއްޓުނު ޒުވާނާ ފެނިގެން ދިޔައެވެ. އެހެނަސް އައިވިންގެ ލޮލުގައި އަޅައިގަތީ ޖޫންގެ މޫނުމައްޗަށް ވެރިވި ކުލަވަަރެވެ. އެޒުވާނާ ފެނުމާއެކު ފުޅާ ހިނިތުންވުމެއް ރައްދު ކުރަމުން ޖޫން އޭނާގެ ފޯނު ތިރިކޮށްލުމަށްފަހު އެ ޒުވާނާގެ ގައިގާ ބައްދައިގަތެވެ.\nMaasha allah .. mi baives v v reethi … vaahaka update veythw v inthizaaruga indha thi upload kohdhinee … can’t wait to see aivin and zoya alun badhaluvaa than balan … very veryyy curiously waiting for next part 💕\nލޯބިން އަތުގައި ހިފާލާށޭ… -2-\nއަބަދުވެސް… އިއުލާން 2\nލޯބި March 8, 2021


08/03/2020 – ދިވެހި ނޫސް\nHassan Mohamed 11 months ago\nކޮރޯނާވައިރަހާ ގުޅިގެން ރާއްޖެ ހުއްޓުމަކަށް އަންނަންޖެހޭ ހިސާބަކަށް ކަންކަން އަދި ގޮސްފައިނުވާ ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެއެވެ. ކޮރޯނާވައިރަހަށް ރާއްޖެ އިން ދެ މީހަކު ޕޮޒިޓިވް ވެފައިވާއިރު،\nރިސޯޓުތަކުން އެކްސްކާޝަން ދަތުރުތަކުގައި މީހުން ދިރިއުޅޭ ރަށްރަށަށް ދިޔުން މަޑުޖައްސާލަންޖެހޭ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ. މިހާރު ދުނިޔޭގައި ހަލުވި ކަމާއެކު ފެތުރެމުންދާ ކޮރޯނާ ވައިރަސް\nޔޫޓިއުބަ ޝާމް އިދްރީސް އާއި ފްރޮގީ އަށް އަންހެން ކުއްޖެއް\nޕާކިސްތާނަށް ނިސްބަތްވާ މަޝްހޫރު ދެ ޔޫޓިއުބަރުން ކަމަށްވާ ޝާމް އިދްރީސް އާއި ފްރޮގީ އަށް އަންހެން ކުއްޖެއް ލިބިއްޖެ އެވެ. Source link\nNidhaau 11 months ago\nބޭނުންވާތަކެތި2މޭޒުމަތީ ސަމުސަލުުގެ ގްރީން ޕީސް 1 ފަޅި ފިޔާ ( ހިމުންކޮށް ކޮށާފައި) 1 ފެހި ޓޮމާޓޯ ( ފޮތި ފޮތިކޮށްފައި) 1 ރޯމިރުހުގެ 1\nކޮވިޑް 19: ސަމަރ އައިލެންޑް ރިސޯޓުވެސް ލޮކްޑައުން ކޮށްފި\nraajje mv 11 months ago\nކޮރޯނާ ވައިރަސްއަށް ޝައްކުކުރެވޭ އަލާމާތްތަށް ހުރި2ފަތުރުވެރިއަކު ފެނުމާއެކު ސަމަރ އައިލެންޑް ރިސޯޓަށް އަރައި ފައިބާ ހެދުން ވަގުތީ ގޮތުން ހުއްޓާލާފައިވާކަމަށް ހެލްތް ޕްރޮޓެކްޝަން އެޖެންސީން ބުނެފިއެވެ.ހޮނިހިރު ދުވަހު\nފަރުދީ ޒިންމާ އަދާކުރާށެވެ. ހޭލުންތެރިވެ، ހޭލުންތެރި ކުރުވާށެވެ.\nރާއްޖެއިން ކޮވިޑް-19ގެ ދެ ކޭސް ފެނުނުކަން ސަރުކާރުގެ ފަރާތުން އިއުލާން ކުރީ ހޮނިހިރު ދުވަހުގެ ރޭ ބޭއްވި ނޫސްވެރިންގެ ބައްދަލުވުމުގައެވެ. އެގޮތުން އެ ވައިރަހަށް ޕޮޒިޓިވްވެފައިވަނީ ޅ. ކުރެއްދޫ އައިލެންޑް\nވިލާތު ބަށި ނުވަތަ ޓޮމާޓޯ އަކީ މޭވާގެ ގޮތުގައި ވެސް އަދި ތަރުކާރީގެ ގޮތުގައިވެސް ހިމެނޭ ބާވަތެކެވެ. އާއްމުކޮށް ޓޮމާޓޯ ދިވެހިންގެ ތެރޭގައި މަޝްހޫރުވެފައިވަނީ ތަރުކާރީގެ ގޮތުގައެވެ. ޓޮމާޓޯއަކީ އޭގައި\n(17 ސެޕްޓެމްބަރ 2018 ވަނަ ދުވަހު ޝާއިޢުކޮށްފައިވާ ލިޔުމާ ގުޅޭ( ތައުމީނުގެ ޝަރުޢީ މާނައަށް ބަލާއިރު މި ޢަޤުދަކީ މި އިންޝުއަރެންސުގެ ޚިދުމަތްދޭ ފަރާތާއި، ޚިދުމަތް ލިބިގަންނަ ފަރާތާއި ދެމެދު ކުރެވޭ\nބުދަ ދުވަހާ ގުޅޭ އައިބުކަމެއް ނެތި ނިކަން ރީއްޗަށް އެ ކަން ކުރެވުނީހެވެ. އެހެނަސް މީހުން ބުނެއެވެ. ވަގުންގެ ފޮށި ބާރަށް ބަންނާނެއެވެ. މާނަޔަކީ، ވަގުންނަކީ ވައްކަންކުރާ ބަޔަކަށް ވާތީ


vnews - Neymar aa ehkkoh kulhen beynun: Pogba\nނޭމާއާއެކު ކުޅެން ބޭނުން: ޕޮގްބާ\nފްރާންސްގެ މިޑްފިލްޑަރު ޕައުލް ޕޮގްބާ (ކ) އަދި ޕީއެސްޖީގެ ފޯވާޑް ނޭމާ (ވ) - ފޯޓޯ؛ ޓުވިޓާ\nޕެރިސް ސެއިންޓް ޖާމަން (ޕީއެސްޖީ) އަށް ކުޅެމުން އަންނަ ބްރެޒިލްގެ ކެޕްޓަން ނޭމާއާ އެކު ކުޅެން ބޭނުން ކަމަށް މެންޗެސްޓާ ޔުނައިޓެޑަށް ކުޅެމުން އަންނަ ފްރާންސްގެ މިޑްފިލްޑަރު ޕައުލް ޕޮގްބާ ބުނެފިއެވެ.\nއާޖެންޓީނާގެ ޓީވީ އަކަށް ދިން އިންޓަވިއުއެއްގައި ޕޮގްބާ ބުނީ ނޭމާ އަކީ އޭނާ ވަރަށް ގަޔާވާ ކުޅުންތެރިޔެއް ކަމަށާއި، ނޭމާއާ އެއްކޮށް ކުޅެން ބޭނުންވާ ކަމަށެވެ.\nޕޮގްބާ ބުނީ ބްރެޒިލްގެ ފުޓުބޯޅަ އަކީ އެންމެ ތަފާތު ފުޓުބޯޅަ ކަމަށާއި، އެ ގައުމުގެ ހުރިހާ އެންމެންވެސް ފުޓުބޯޅަ ކުޅޭ ކަމަށެވެ. އެގޮތުން ނޭމާ ދަނޑު މަތީގައި ދައްކާ ކުޅުމަކީ ވަރަށް ބަލާހިތްވާ އަދި ތަފާތު ކުޅުމެއް ކަމަށްވެސް އޭނާ ވަނީ ބުނެފައެވެ.\nޕޮގްބާ ބުނީ ނޭމާ ފުޓުބޯޅަ ކުޅޭ އިރު އަމިއްލަ ގޮތެއް ހުންނަ ކަމަށާއި، ދުނިޔޭގެ ކޮންމެ ތަނަކަށް ނޭމާ ދިޔަ ނަމަވެސް އޭނާ އަކީ ކާކުކަން އަދި ދަނޑު މަތީގައި އޭނާ ދައްކާނެ މޮޅު ކުޅުން އެނގޭނެ ކަމަށެވެ.\nއެގޮތުން ޕޮގްބާ ބުނީ ކޮންމެވެސް ދުވަހަކުން ނޭމާއާ އެއްކޮށް ކުޅެން ފުރުސަތު ލިބޭނެ ކަމަށް އޭނާ އުންމީދު ކުރާ ކަމަށެވެ.\nރިޕޯޓްތައް ބުނާގޮތުން ޔުނައިޓެޑުން އަންނަނީ ޕީއެސްޖީގެ މާކޯ ވެރާޓީ އަށް ފާރަލަމުންނެވެ. އެގޮތުން މި ސީޒަނަށްފަހު ޕޮގްބާ ޕީއެސްޖީ އަށް ދޫކޮއްލުމަށްފަހު ވެރާޓީ ހޯދުމަށް ޔުނައިޓެޑުން މަސައްކަތްކުރާނެ ކަމަށްވެސް ރިޕޯޓްތައް ބުނެއެވެ.\nޔުނައިޓެޑުން 2010 ވަނަ އަހަރު ކެރިޔަރު ފެށި އުމުރުން 25 އަހަރުގެ ޕޮގްބާ ވަނީ މިހާތަނަށް އެޓީމަށް ކުޅުނު 78 މެޗުގައި 12 ލަނޑު ކާމިޔާބުކޮށްފައެވެ. އޭނާ ވަނީ އެޓީމާއެކު ލީގް ކަޕް އަދި ޔޫރޮޕާ ލީގުވެސް ކާމިޔާބުކޮށްފައެވެ.\nޕޮގްބާ ވަނީ ޔުވަންޓަސް އަށް ވެސް ކުޅެ ގިނަ ކާމިޔާބީތަކެއް ހޯދާފައެވެ. އޭނާ ވަނީ އެޓީމަށް ކުޅުނު 174 މެޗުގައި 34 ލަނޑު ކާމިޔާބުކުރުމުގެ އިތުރުން، އެޓީމާއެކު އިޓާލިއަން ލީގު ހަތަރު ފަހަރު، ކޮޕާ އިޓާލިއާ ދެ ފަހަރު އަދި އިޓާލިއަން ސުޕާކަޕް ދެފަހަރު ކާމިޔާބުކޮށްފައެވެ.\nފްރާންސްއާ އެކު 2013 ވަނަ އަހަރު 20 އަހަރުން ދަށުގެ ވޯލްޑްކަޕް ކާމިޔާބުކޮށްފައިވާ ޕޮގްބާ ވަނީ ސީނިއާ ޓީމުގައި ހިމެނި 49 ކުޅެ 8 ލަނޑު ކާމިޔާބުކޮށްފައެވެ.


Technical mahsala thakeh dhimaave, BML ge hidhumathah mahsala thakeh! - One Online\nޓެކްނިކަލް މައްސަލަތަކެއް ދިމާވެ ބީއެމްއެލްގެ ހިދުމަތަށް މައްސަލަތަކެއް!\nޓެކްނިކަލް މައްސަލަތަކެއް ދިމާވެ، ބޭންކް އޮފް މޯލްޑިވްސް (ބީއެމްއެލް)ގެ ހިދުމަތަށް މައްސަލަތަކެއް ދިމާވެއްޖެއެވެ.\nބައެއް ފަރާތްތަކުން ސޯޝަލް މީޑިއާގައި ހިއްސާކޮށްފައިވާ ގޮތުގައި އެމީހުންގެ ހުރިހާ އެކައުންޓެއް ވަނީ ސުމަކަށް ގޮސްފައެވެ. އޭގެ ތެރޭގައި ލޯނު، ސޭވިން، ޕާޓްނާޝިޕް/ ލޯނު އެކައުންޓް ފަދަ އެކައުންޓްތައްވެސް ހިމެނެއެވެ. އޭގެ އިތުރުން އިންޓަނެޓް ބޭންކިންގެ ހިދުމަތްވެސް ވަގުތީ ގޮތުން ވަނީ މެދުކެނޑިފައެވެ.\nމިކަމާ ގުޅިގެން ބީއެމްއެލުން އެ ބޭންކުގެ ކަސްޓަމަރުންނަށް ދެންމެ ފޮނުވި މެސެޖެއްގައި ބުނީ، ބޭންކުގެ ބޭންކިން ސިސްޓަމްގެ މުހިންމު އަޕްގްރޭޑް މަސައްކަތެއްގައި ދިމާވި ޓެކްނިކަލް މައްސަލައަކާ ގުޅިގެން ވަގުތީ ގޮތުން ހިދުމަތް މެދުކެނޑިފައިވާ ކަމަށެވެ. އަދި ވީހާވެސް އަވަހަކަށް އެކަމަށް ހައްލެއް ހޯދުމަށް ބޭންކުން މަސައްކަތް ކުރަމުން އަންނަ ކަމަށާއި އެކަމުގެ ސަބަބުން ކަސްޓަމަރުންނަށް ދިމާވެދާނެ ދަތިތަކަށްޓަކައި މައާފަށް އެދޭ ކަމަށްވެސް ބުނެފައިވެއެވެ.\nބޭންކިން ދާއިރާގެ ބޭފުޅަކު "ވަން" އަށް ވިދާޅުވީ، އެގޮތަށް ހިދުމަތަށް ބުރޫ އަރާ އިރު، އެކައުންޓްތައް އެއްކޮށް "ޒީއޯ" އަށް ދިއުމަކީ އެކަން ދިމާވާ ގޮތް ކަމަށާއި އެއީ ސަލާމަތީ ސަބަބަށް ޓަކައި ސިސްޓަމުން އެކަން ކުރާ ގޮތް ކަމަށެވެ. އަދި ހިދުމަތް އަލުން ރުޖޫއަވާ އިރު، އެކައުންޓްތައް ހުންނާނީ ހުރިހާ ބައެއް ކުރިޔެކޭވެސް އެގޮތަށް ރުޖޫއަ ވެފައި ކަމަށްވެސް ވިދާޅުވިއެވެ.\nބީއެމްއެލުން އިއްޔެ ވަނީ، އަޕްގުރޭޑްގެ މަސައްކަތްތަކެއް ކުރުމަށް ރޭ ދަންވަރު 12:00 އިން ފަތިހު 5:00 އަށް އިންޓަނެޓް ބޭންކިން އާއި އޭޓީއެމްތައް އަދި ޕީއޯއެސް މެޝިންތަކާއި ޕޭޓްމަންޓް ގޭޓްވޭތަކުގެ ހިދުމަތަށް ބުރުއެރުންތަކެއް އަންނާނެ ކަމަށް އަންގައިފައެވެ.\nމި ހަބަރު ޝާއިއު ކުރުމުގެ ދެތިން މިނެޓު ކުރީން ބޭންކުގެ ހިދުމަތްތައް ވަނީ އަލުން ރުޖޫއަ ވެފަ އެވެ. އެކައުންޓް މައްސަލަ ދިމާވި ބައެއް މީހުންނާ ސުވާލު ކުރުމުން ބުނީ އެމީހުންގެ އެކައުންޓްތައް ވެސް ކުރިޔެކޭ އެއްފަދައިން އެ ހުރިގޮތަށް ރުޖޫއަ ވެފައިވާ ކަމަށެވެ.


BREAKING: Covid Jehigen Miadhu Raajje In Niyaavi Meehunge Adhadhu3Ah Araifi - Vaguthu\nކޮވިޑް ޖެހިގެން މިއަދު ރާއްޖެއިން ނިޔާވި މީހުންގެ އަދަދު ތިނަކަށް އަރައިފި\nރާއްޖޭގައި ކައިރި ކައިރީގައި ހަ މަރު- ވަގުތު އިމޭޖަސް- މުހައްމަދު އަފްޒަލް\nކޮވިޑް-19 ޖެހިގެން ރާއްޖެއިން މިއަދު ނިޔާވި މީހުންގެ އަދަދު ތިނަކަށް އަރައިފިއެވެ.\nއެންމެ ފަހުން ކޮވިޑް ބަލީގައި ނިޔާވި މީހާއަކީ އއ. ރަސްދޫގައި ނިޔާވި މީހެކެވެ. އެއީ ފިރިހެނެކެވެ.\n"ވަގުތު"އަށް އެނގިފައިވާގޮތުން އޭނާ ކޮވިޑަށް ފައްސިވެފައި ވަނީ ރާއްޖޭގައި ޗުއްޓީ ހޭދަކުރަމުން ދަނިކޮށެވެ.\nއެއީ އިންޑިއާއަށް ނިސްބަތްވާ ފަތުރުވެރިއެކެވެ. އޭނާގެ އުމުރަކީ 61 އަހަރެވެ.\nހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ)ން ވިދާޅުވީ، އެ މީހާ ނިޔާވެފައި ވަނީ މިއަދު މެންދުރު ފަހު 3:45 ހާއިރު ކަަމަށެވެ.\nފާއިތުވި 24 ގަޑިއިރު ތެރޭގައި ރާއްޖެއިން އެންމެ ފުރަތަމަ ކޮވިޑް ބަލީގައި މީހަކު ނިޔާވެފައި ވަނީ ރޭގެ ވަގުތެއްގައެވެ. ރޭ 3:38 ހާއިރު ނިޔާވެފައި ވަނީ އުމުރުން 77 އަހަރުގެ ދިވެހި އަންހެނެކެވެ. އެއީ ހުޅުމާލެ ކޮވިޑް ފެސިލިޓީގައި ފަރުވާދެމުން ދިޔަ ކޮލަމާފުށި އަންހެނެކެވެ. އޭގެ ފަހުން މިއަދު މެންދުރު ނައިފަރު ހޮސްޕިޓަލްގައި ކޮވިޑަށް ފަރުވާ ދެމުންދިޔަ ދިވެހި ފިރިހެނަކު ވަނީ ނިޔާވެފައެވެ. އެއީ 83 އަހަރުގެ ފިރިހެނެކެވެ.\nމިއާއެކު މިހާރު ރާއްޖެއިން ކޮވިޑް ބަލީގައި ނިޔާވި މީހުންގެ އަދަދު ވަނީ 77 އަށް އަރާފައެވެ.\nމެއި 6, 2021 17:21\nމިހިސާބައް ދާން ސަރުކާރުން މަޑުކުރީ ކުރިޔާލާ އެއްވެސް ފިޔަވަޅެއް ނާޅާ މިކަމުގެ ޒިންމާ ނަގަން ޖެހޭނީ ސަރުކާރުން\nމެއި 6, 2021 17:32\nމިހާރުފެތުރެނި އިންޑިއާމީހުން ގެސަބަބުބް އެމީހުން މަސއްކައްކުރާ ސައިޓްތަކުގަތިބި ބަގުލަދޭޝްމީހުނައް ބޭރުން ޕުރޮޖެކްޓްތަކައް ގެނާއިންޖިނިއަރެއްވަނީ ކޮވިޑައް ޕޮޒިޓިއުވެފަ މައްލޫމީހެއް\nމެއި 6, 2021 17:38\nއަދިވެސް އިންޑިޔާ މީހުން ގެނެވޭތޯބަލާ މި މީހުނަށް ރަށްޔިތުންނަށް ވުރެން ރުފިޔާ މުހިންމީ! މި ސަރުކާރު އެއްކޮށް ފެއިލްވެފަ މިއޮތީ!\nމެއި 6, 2021 17:42\nމި ބަލި މި ޤައުމުގަ އުޅޭތާ 1 އަހަރަށްވުރެ ގިނަ ދުވަސްވީއިރު މި ކަން މާ ބޮޑު ކަމަކަށް ނަހަދާ ތިބުން އެއީ ސަރުކާރުން ވެފަވާ ވަރަށް ބޮޑު އިހުުމާލެއް، އަދި ޚާއްސަ ހުއްދައިގެ ދަށުން ރައްތަކަށް މީހުން ފޮނުވުމާއި، ވޯޓުލާން ކޮވިޑް ބަލިމީހުން ގެނައުންވެސް އެއީ ސަރުކާރުގެ އިހުމާލު، މިއީ ވަޤްތުން ވަޤްތަށް ތަޙްޤީޤްކޮށް ފިޔަވަޅު އަޅަންޖެހޭކަމެއް\nމެއި 6, 2021 17:51\nބަންދު ނު ކުރާތި ލޯނުތަ ކަށް ގޮތެއް ނަހަދާ\nމެއި 6, 2021 17:58\nމިއަދު އިންޑިއާ އޮތްހާލަތުން އެމީހިންފޮނުވަދޭންބުނި ފުލޯޓިންހޮސްޕިޓަލްއެއްވެސް ނުފޮނުވޭނެ. ނަސީދުނުރުހުނަސް އިބޫ އާއި ސާހިދު އިސްނަގައިގެން ޗައިނާގެ އެހީތެރިކަމައްއެދިބަލަ އެމީހުންގެ ތަޖުރިބާހުންނާނެ ކޮވިޑުކޮންޓުރޯލްކުރަން....ޕުލީޒް ޕުލީޒް\nމެއި 6, 2021 19:23\nތިބުނާ ޗައިނާމީހުންދިޔަ އިރާގައް ކޮވިޑް ކޮންޓްރޯލްކުރަން އެކަމަކު ޗހޮކުން ދިޔައީ.\nމެއި 6, 2021 18:23\nމިސަރުކާރުގެ އަނިޔާވެރިކަމާހެދި ނިކަމެރި ރައްޔިތުން މަރުވަމުން ދަނީ.. ކޮބާ މިޔަދު ހިއުމަން ރައިޓްސްއޭ ކިޔައިގެން ދުވާ ގްރޫޕްތައް\nމެއި 6, 2021 18:54\nސަރުކާރުގެ ފަރުވާކުޑަކަން ދިވެހިން ވިސްނާލަ ބަލަ 😡😡😡\nމެއި 6, 2021 19:14\nރައްޔަތުން ނޫޅޭ މާބޮޑުކަމަކަށްލައިގެން މަގުމައްޗައް ނުކުމެ ބަލާލީމަ ހިޔެއްނުވޭ ކަމެއްވެގެން އުޅޭހެންވެސް ޒުވާނުން ކުޅިވަރު ނުކުޅެވިގެން މުޒާހަރާ ދެންއޮތްބަޔަކު އެހެންކަމެއްވެގެން މުޒާހަރާ ގައުމު އިންޑިއާއަށް ވެގެން އުޅޭގޮތްވީމަ ތެޅިގަންނާނީ\nމެއި 6, 2021 19:26\nއަދި އިންތިހާބެއް ނެއްތޯ؟


Open cricket mubarathuge semifinal ah dhiya team thah kashavaruvejje - vNews.mv\nއޯޕަން ކްރިކެޓް މުބާރާތުގެ ސެމީފައިނަލަށް ދިޔަ ޓީމުތައް ކަށަވަރުވެއްޖެ\nއިސްމާޢީލް ޝާހު 15 May 2019, 21:30\nކްރިކެޓް ބޯޑް އޮފް މޯލްޑިވްސް އިން ކޮންމެ އަހަރަކުވެސް ރަމަޟާން މަހަށް އަމާޒުކޮށް ބާއްވަމުންދާ ރަމަޝާން ކްރިކެޓް ކާނިވަލްގެ އޯޕަން ކްރިކެޓް މުބާރާތުގެ ސެމީފައިނަލުގައި ބައްދަލުކުރާނެ ޓީމުތައް ކަށަވަރުވެއްޖެއެވެ.\nމުބާރާތުގެ ސެމީފައިނަލުގެ ފުރަތަމަ މެޗުގައި ބައްދަލުކުރާނީ އެމްއޭސީއެލްއާއި ކޭޑީއެމް އެވެ. އަދި ދެވަނަ މެޗްގައި ބައްދަލުކުރާނީ އޭއާރުސީ އާއި ޝުގަރ ކޯން އެވެ.\nސެމީފައިނަލަށް ދިޔަ ޓީމުތައް ކަށަވަރުވީ މިއަދު ކުޅުނު އޯޕަން ބައިގެ މެޗުތައް ނިމުމުންނެވެ.\nމުބާރާތުގެ ނުވަވަނަ ދުވަހުގެ ފުރަތަމަ މެޗްގައި ރިވާސް ބާބާ ހާޒިރު ނުވުމުން ޕެސްޓް އެކްސް މޯލްޑިވްސްއަށް ލިބުނުކަމަށް އަމްޕަޔަރުން ވަނީ ނިންމާފައެވެ. ދެވަނަ މެޗްގައި މެރީ ކޯނާރ އާއި ބައްދަލުކޮށް ޝުގަރ ކޯން މެޗް ކާމިޔާބުކުރީ6ވިކެޓުންނެވެ.\nމެރީކޯނަރ ވަނީ 8 އޯވަރުގެ ތެރޭގައި އެންމެ ކުޅުންތެރިއެއް ނުބައިވެގެން 98 ލަނޑު ހަދާފައެވެ. އެންމެ ރަނގަޅަށް ކުޅުނީ 33 ލަނޑު ހެދި އީސާ ސާދާތު އާއި 10 ލަނޑު ހެދި މުހަންމަދު ހައިކަލްއެވެ. ޖަވާބުގައި ޝުގަރ ކޯން ކުޅެންއަރާ2ކުޅުންތެރިން ނުބައިވެގެން 7.5 އޯވަރުގެތެރޭގައި 102 ލަނޑުހެދިއެވެ. އެންމެ ރަގަޅަށް ކުޅުނީ 31 ލަނޑުހެދި މުހަންމަދު އާމިރުއާއި 28 ލަނޑުހެދި އާދަމް ޒަމީލް އެވެ.\nއޯޕަން ބައިގެ ސެމީފައިނަލް މެޗުތައް ފަށާނީ މާދަމާއެވެ. ކުޅުން ފެށުމަށް ހަމަޖެހިފައިވަނީ 1600ގައެވެ. މި މުބާރާތް ސޮޕޮންސަރ ކޮށްފައިވަނީ ލިލީ އެންޓަރ ޕްރައިސްސަސް އިންނެވެ.


Huhdha dhey varah vure uskoh imaaraaiy kurumakee nurakkaa bodu massala eh: Planning Ministry\nއިމާރާތްކުރަމުންދާ ގެއެއް-- ފޮޓޯ: ސަން\nހުއްދަ ދޭ ވަރަށް ވުރެ އުސްކޮށް އިމާރާތް ކުރުމަކީ ނުރައްކާ ބޮޑު މައްސަލައެއް: ޕްލޭނިން މިނިސްޓްރީ\nއިމާރާތް ކުރުމަށް ހުއްދަ ދޭ ވަރަށް އުސްކޮށް އިމާރާތް ކުރުމަކީ ނުރައްކާތެރިކަން ބޮޑު މައްސަލައެއް ކަމަށް ޕްލޭނިން މިނިސްޓްރީގެ ކޮންސްޓްރަކްޝަން އިންޑަސްޓްރީ ޑިވެލޮޕްމަންޓް ޑިޕާޓްމަންޓުގެ ޑިރެކްޓާ ޖެނަރަލް އަހުމަދު ތޮލްހަތު ވިދާޅުވެއްޖެ އެވެ.\nޕްލޭނިން މިނިސްޓްރީގެ ފަރާތުން ނޫސްވެރިންނަށް މައުލޫމާތު ދިނުމަށް މިއަދު ކުރިއަށް ގެންދިޔަ ހަރަކާތެއްގައި ތޮލްހަތު ވިދާޅުވީ ހުއްދަ ދޭ ވަރަށް ވުރެ އުސްކޮށް އިމާރާތް ކުރުމަކީ ވެސް، އިމާރާތް ބާވުމުން ނުރައްކާވުމާ އެއްފަދަ ކަމެއް ކަމަށެވެ.\n"ހުއްދަ ދޭއިރު ސިޓީ ކައުންސިލުން ބަލަންވާނެ ހުއްދަ ދީފަ އޮތް ކުރެހުމާ އެއްގޮތަށްތޯ. އަސްލު ކުރެހުމާ އެއްގޮތަށް ހުއްދަ ދޭންވާނީ. ބައެއް ހާލަތްތަކުގައި ބަދަލު ގެންނާނެ. އެކަމަކު، ބަދަލުކުރުމަށް ވެސް ހުއްދަ ނަގަން ޖެހޭނެ،" ތޮލްހަތު ވިދާޅުވި އެވެ.\nމާ ގިނަ ފަންގިފިލާތަކެއް އުސްކޮށް ނުގެނި ނަމަވެސް ހުއްދަ ދީފައިވާ މިންވަރަށް ވުރެ އިތުރަށް ބައެއް ފަރާތްތަކުން ފަންގިފިލާތައް ތަރައްގީކުރާކަން ތޮލްހަތު ފާހަގަކުރެއްވި އެވެ. އެކަމަކު ސީދާ އަދަދު ހާމައެއް ނުކުރައްވަ އެވެ.\nތޮލްހަތު އިތުރަށް ވިދާޅުވީ އިމާރާތްކުރަން ހުއްދަދޭ މިންވަރަށް ވުރެ އުސްކޮށް އިމާރާތް ކުރުމުގެ ސަބަބުން ލޯޑު ނުހިފެހެއްޓި ނުރައްކާތެރި ހާދިސާތައް މެދުވެރިވުމަށް މަގުފަހިވާ ކަމަށެވެ.\nއޭގެ އިތުރުން އާއްމު ރައްޔިތުންނަށް ނުރައްކާތެރިވާ ގޮތަށް 11 އިމާރާތެއް ހުރުމުން އެކަމާ މެދު ފިޔަވަޅު އަޅަން ސިޓީ ކައުންސިލަށް ވަނީ ފޮނުވާފައިވާކަން އޭނާ ހާމަކުރެއްވި އެވެ.\nތޮލްހަތު ވިދާޅުވި ގޮތުގައި އެފަދަ އިމާރާތްތަކާ މެދު ފިޔަވަޅު އެޅުމުގެ ކުރިން މައްސަލަ ހައްލު ކުރުމަށް ވެސް އެތަނެއްގެ ވެރިފަރާތާއެކު ވާހަކަ ދައްކައެވެ. އަދި ފިޔަވަޅު އަޅަނީ އެކަން ރަނގަޅު ނުކުރާނަމަ އެވެ.\nކޮންސްޓްރަކްޝަން ސައިޓު ޕްލޭނިން މިނިސްޓްރީ


"Thin fandiyaarunnah dhin naseyhai: gehlifaivaa asaasee hama...\nޖޭއެސްސީއިން އިއާދަކޮށްދިނީ ގާނޫނު އަސާސީގެ ގެއްލިފައިވާ ސިފައެއް\nއެއް ފަނޑިޔާރަކު ގޮތެއް ނިންމަވަމުން ދަނިކޮށް އެ ކަމުގެ ތެރެއަށް އެހެން ފަނޑިޔާރަކަށް ވަދެވަޑައެއް ނުގަނެވޭނެ\nތިން ފަނޑިޔާރުންނަށް ވަނީ ތަހުގީގު ރިޕޯޓަށް ޖަވާބު ދާރީވުމަށް 30 ދުވަހުގެ މުއްދަތެއް\nކ. މާލެ 23 ޖުލައި 2019 | އަންގާރަ 11:57 3,997\nއުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ(ކ)، ފަނޑިޔާރު އަބްދުﷲ އަރީފް(މ) ފަނޑިޔާރު އާދަމް މުހައްމަދު އަބްދުﷲ (ވ) . އެތިން ފަނޑިޔާރުންނަށް ވެސް ޖޭއެސްސީއިން ވަނީ އިއްޔެ ނަސޭހަތް ދީފައި - މުހައްމަދު ޝަރުހާން\nސުޕްރީމް ކޯޓުގެ ތިން ފަނޑިޔާރުންނަށް ނަސޭހަތް ދީފައިވަނީ ދަށު ކޯޓަކުން ބަލަމުންދިޔަ މައްސަލައެއް އުސޫލާއި ޚިލާފަށް ސުޕްރީމް ކޯޓުގެ ފަނޑިޔާރުން ބެލުމުން ކަމަށާއި އެ ކޮމިޝަނުން އިއާދަ ކޮށްދިނީ ގެއްލިފައިވާ އަސާސީ ހަމައެއްކަމަށް މަޖިލީހުގެ ރައީސް މުހައްމަދު ނަޝީދު ވިދާޅުވެއެޖެ އެވެ.\nޖުޑީޝަލް ސަރވިސް ކަމިޝަން (ޖޭއެސްސީ) އިން ވަނީ އެމައްސަލައިގައި ސުޕްރީމް ކޯޓުގެ ފަނޑިޔާރުންކަމަށްވާ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އާއި ފަނޑިޔާރު އަބްދުﷲ އަރީފް އަދި ފަނޑިޔާރު އާދަމް މުހައްމަދު އަބްދުﷲގެ މައްސަލަ ބެލުމަށްފަހު އެތިން ފަނޑިޔާރުންނަށް ހޯމަ ދުވަހު ނަސޭހަތް ދީފައެވެ.\nއެކަމާއި ގުޅިގެން ޖޭއެސްސީ އިން ނެރުނު ބަޔާނުގައި ބުނެފައިވަނީ ސުޕްރީމް ކޯޓުގެ ތިން ފަނޑިޔާރުންނަށް ނަސޭހަތްދޭން ނިންމީ ސިވިލް ކޯޓުން ކޮށްފައިވާ ހުކުމެއް ތަންފީޒު ކުރުމުގެ ގޮތުން އެ ކޯޓުން ބަލަމުން ގޮސްފައިވާ މައްސަލައެއްގެ ފައިލް ފޮނުވުމަށް އަންގައި، އަދި އެ ފައިލް ސިވިލް ކޯޓުން ސުޕްރީމް ކޯޓަށް ގެނައުމާ ގުޅިގެން އެ މައްސަލަ ސިވިލް ކޯޓަށް ހުށަހެޅި ފަރާތަށް ގާނޫނުން ލިބިދީފައިވާ އިސްތިއުނާފު ކުރުމުގެ ހައްގު ގެއްލި އަދި އަދުލު އިންސާފުގެ ހަމަޔާއި އުސޫލު ގެއްލޭ ކަމަށް އެ ކޮމިޝަނަށް ގަބޫލު ކުރެވޭތީ ކަމަށެވެ.\nރައީސް ނަޝީދު ވިދާޅުވީ ސުޕްރީމް ކޯޓުން ސިވިލް ކޯޓުގައި އޮތް މައްސަލައިގެ ލިޔުންތައް ނެގުމަކީ ކުރެވޭނެ ކަމެއް ނޫން ކަމަށެވެ.\nއެނގިފައިވާ ގޮތުގައި ސުޕްރީމް ކޯޓުގެ ތިން ފަނޑިޔާރުންނަށް ނަސޭހަތް ދިން މައްސަލައަކީ ޕީއެސްއެމްގެ ކުރީގެ ޑެޕިއުޓީ މެނޭޖިން ޑިރެކްޓަރު މުހައްމަދު އިކްރާމް އަބްދުއްލަތީފްގެ ދަރަނީގެ މައްސަލައިގެ ލިޔުންތައް ގެންދިޔަ މައްސަލަ އެވެ.\nއެ މައްސަލައަކީ 2014 ވަނަ އަހަރު އިކްރާމްގެ މައްޗަށް ހުށައެޅި ދަރަނީގެ މައްސަލައެއްގައި ކޮށްފައިވާ ހުކުމެއްގެ މައްސަލައެވެ.\n2014 ވަނަ އަހަރުގެ އެޕްރީލް މަހުގެ 13 ވަނަ ދުވަހު ސިވިލް ކޯޓުން އިކްރާމްގެ މައްޗަށް ކުރި ދަރަނީގެ ހުކުމުގައި ބުނެފައިވަނީ، މ.ނަތީޖާ ގޯތި އިމަރާތްކުރުމަށް 18 އަހަރު ދުވަހުގެ މުއްދަތަށް އިކްރާމަށް ދީފައި ވަނިކޮށް، އެއްބަސްވުމާ ޚިލާފަށް ގޯތީގައި އިމާރާތްކޮށްފައި ވާތީ އާއި އަދި ކަނޑައެޅިފައިވާ މުއްދަތަށް މަސައްކަތް ނިންމާފައިނުވާ ކަމަށާއި ކޯޓުގައި ރަޖިސްޓްރީކޮށްފައިވާ އެ އެއްބަސްވުމާ އިކްރާމް ޚިލާފުވެފައިވާތީ އެ އެއްބަސްވުން ބާތިލްކޮށް، އެއްބަސްވުމުގައިވާ ގޮތުން 922،400 ރުފިޔާ އިކްރާމް މ.ނަތީޖާ އަޝްރާ އަލީ އާއި ޝިރުމީނާ އަލީ އަށް ދޭން ޖެހޭ ކަމަށެވެ.\nއެމައްސަލައިގައި ހުކުމް ކުރި ފައިސާ އިކްރާމް ނުދައްކަވައިގެން އެ މައްސަލަ ދައުވާ ކުރި ފަރާތުން ވަނީ ސިވިލް ކޯޓަށް މައްސަލަ ހުށައަޅާފައެވެ. އެ މައްސަލައިގައި ފައިސާ ދެއްކުމަށް އެދި ސިވިލް ކޯޓަށް ހުށައަޅާފައި ވަނިކޮށް ސުޕްރީމް ކޯޓުން ވަނީ އެމައްސަލައިގެ ފައިލް ޖެހިގެން އައި 2015 ވަނަ އަހަރުގެ ތެރޭގައި ނަގައިފައެވެ.\nއޭރު އިކްރާމްގެ އަނބިކަނބަލުން ލަތީފާ ގާސިމް ހުންނެވީ ފަނޑިޔާރުންގެ ބެލެނެވެރި ފަރާތް ކަމުގައިވާ ޖޭއެސްސީގެ މެމްބަރުކަމުގައި އެވެ. އެކަމުގައި ލަތީފާ ގާސިމްގެ އަތެއް ވާކަމަށް އޭރު ތުހުމަތުތައް ކުރެވިފައި ވެއެވެ.\nއެމައްސަލައާއި ގުޅިގެން މަޖިލީހުގެ ރައީސް އަދި ޖޭއެސްސީގެ ވެސް މެމްބަރުކަން ކުރައްވާ ރައީސް ނަޝީދު ވިދާޅުވީ ކޮންމެ މީހަކަށްވެސް ކުށުން ބަރީއަވުމަށް ތިން ފުރުސަތު ލިބުމަކީ ގާނޫނު އަސާސީންނާއި ދިވެހި އާދަކާދައިން ވެސް ލިބިދޭ ހައްގެއް ކަމަށެވެ.\nމިހެން މިކަން އޮއްވާ ދަށު ކޯޓެއްގައި އޮތް މައްސަލައެއް ސުޕްރީމް ކޯޓަށް ގެންދިޔަ އީމަ ޤާނޫނުއަސާސީގެ މިދެންނެވި އާންމު އުސޫލާއި ޚިލާފަށް. އެހެންވީމާ، އެކަން ޖުޑީޝަލް ސަރވިސަސް ކޮމިޝަނުން އެބަ ފާހަގަކުރޭ. ހަމައެއާއެކީގައި. ޖުޑީޝަލް ސަރވިސަސް ކޮމިޝަނުން ދެކޭ ދިވެހިރާއްޖޭގެ ފަނޑިޔާރުންނަކީ އެއްވެސް ފަރާތަކަށް އެ ފަނޑިޔާރުންގެ މައްޗަށް ނުފޫޒު ފޯރުވާ ، ފޯރުވާނެ، ވެވޭނެ ގޮތަކަށް ތިއްބަވާނެ ބަޔަކަށް ވެގެންނުވާނެއޭ. އޭގެތެރޭގައި އެހެން ފަނޑިޔާރުންގެ ނުފޫޒު ވެސް ހިމެނޭ. އެއް ފަނޑިޔާރަކު ކަމެއް ނިންމަމުން ގެންދަވަނިކޮށް އެކަމުގެ ތެރެއަށް އެހެން ފަނޑިޔާރަކަށް ވެދެވަޑައެއްނުގަނެވޭ.\n~ މަޖިލީޙުގެ ރައީސް މުހައްމަދު ނަޝީދު\nކޯޓުތަކުގެ ގާނޫނުގައިވާ ގޮތުން ދަށު ކޯޓަކުން ކުރާ އަމުރަކާއި ގުޅިގެން ހިތްހަމަ ނުޖެހުމެއް ވާކަމަށް ދައުވާ ލިބޭ ފަރާތަށް ފެނިއްޖެ ހާލަތެއްގައި އެމައްސަލަ އިސްތިއުނާފު ކުރެވިދާނެއެވެ. ނަމަވެސް ދަށު ކޯޓުން ކުރާ ހުކުމެއް އިސްތިއުނާފު ކުރެވޭނީ ފުރަތަމަ ހައިކޯޓުންނެވެ. އަދި ހައިކޯޓުން ކުރާ ހުކުމެއް އިސްތިއުނާފު ކުރެވޭނީ ސުޕްރީމް ކޯޓަށެވެ. ނަމަވެސް އިކްރާމްގެ މައްސަލައިގައި ސުޕްރީމް ކޯޓުން ފައިލްތައް ގެންގޮސްފައިވަނީ މިއުސޫލުތަކާއި ހިލާފަށެވެ.\nތިން ފަނޑިޔާރުންނަށް ވަނީ ތަހުގީގު ރިޕޯޓަށް ޖަވާބު ދާރީވުމަށް 30 ދުވަހުގެ މުއްދަތެއް ޖޭއެސްސީއިން ދީފައެވެ.\nފަނޑިޔާރުންގެ މައްޗަށް އެހެން ފަރާތެއްގެ ނުފޫޒު އޮވެގެން ވާނެ ކަމަށް ޖޭއެސްސީން ނުދެކޭ. އޭގެ ތެރޭގައި އެހެން ފަނޑިޔާރުން ވެސް ހިމެނޭ. އެއް ފަނޑިޔާރަކު ގޮތެއް ނިންމަވަމުން ދަނިކޮށް އެ ކަމުގެ ތެރެއަށް އެހެން ފަނޑިޔާރަކަށް ވަދެވަޑައެއް ނުގަނެވޭނެ.\nޖޭއެސްސީއިން ނަސޭހަތް ދިން ތިން ފަނޑިޔާރުންނަކީ މިދިޔަ އަހަރުގެ ފެބްރުއަރީ މަހުގެ 1 ވަނަ ދުވަހު އޭރު ހައްޔަރުގައި ތިބި ނުވަ ސިޔާސީ ފަރާތްތައް ދޫކޮށްލުމަށް އަމުރު ކުރުމަށްފަހު އެ އަމުރުގެ ބައެއް ބައިތަށް ބާތިލް ކުރަން ނިންމި ތިން ފަނޑިޔާރުންނެވެ.


SunOnline: ''Little Mermaid'' ah Daveed cast kohfi\n"ލިޓްލް މާމެއިޑް"އަށް ޑެވީޑް ކާސްޓުކޮށްފި\nއަހުމަދު ޖައިޝަން 09 Oct 2019, 13:40\nޑެވީޑް ޑިގްސް ކާސްޓުކޮށްފައިވަނީ ސިބޭސްޓިއަންގެ ރޯލަށް --- ފޮޓޯ : ވެރައިޓީ\nޑިޒްނީގެ މަޝްހޫރު "ލިޓްލް މާމެއިޑް"ގެ ލައިވް އެކްޝަން ފިލްމަށް "ހެމިލްޓަން"ގެ ތަރި ޑެވީޑް ޑިގްސް ކާސްޓުކޮށްފިއެވެ.\nޑިޒްނީން ޑޭވިޑް ކާސްޓުކޮށްފައިވަނީ "ސިބޭސްޓިއަން"ގެ ރޯލަށެވެ. ސިބޭސްޓިއަން އަކީ ލިޓްލް މާމެއިޑްގައި ފެނިގެންދާ ރަތް ކަކުންޏެވެ. ސިބޭސްޓިއަންއަށް އަޑު އަޅާނީ ޑެވީޑް އެވެ. ސިބޭސްޓިއަންއަކީ ލިޓްލް މާމެއިޑްގެ ކެރެކްޓާ އޭރިއަލް އާއެކު އުޅޭ ކެރެކްޓަރެކެވެ.\nލިޓްލް މާމެއިޑްގެ ގިނަ ރޯލުތަކަށް މިހާރު ވަނީ އެކްޓަރުން ކާސްޓުކޮށްފައެވެ. އެގޮތުން ލީޑް ކެރެކްޓަރު އޭރިއަލްގެ ރޯލުން ފެނިގެންދާނީ ހެއްލީ ބެއިލީއެވެ. ހެއްލީ އެ ރޯލަށް ހަމަޖެއްސުމާ ގުޅިގެން ފޭނުން ވަނީ ނުރުހުން ފާޅުކޮށްފައެވެ. އެއީ އޭރިއަލްއަކީ ދޮން ނަސްލު ކެރެކްޓަރަކަށް ވެފައި ހެއްލީއަކީ ކަޅު ނަސްލުގެ ފަންނާނަކަށް ވުމުންނެވެ.\nބައެއް ފޭނުން ވަނީ އެއީ ޑިޒްނީގެ އޮރިޖިނަލްގެ ވާހަކައާ ނުގުޅޭ ކާސްޓެއް ކަމަށް ބުނެ މައްސަލަ ޖައްސާފައެވެ.\nއެ ފިލްމުގެ ވިލަންގެ ކެރެކްޓަރު ކަމަށްވާ އާރސަލާގެ ރޯލުން ފެނިގެންދާނީ މެލިސާ މެކާތުނީ އެވެ. އަދި ރަސްގެފާނު ޓްރައިޓަންގެ ރޯލުން ފެނިގެންދާނީ ހާވިއާ ބާޑެމް އެވެ. ފިލްމުގެ ފިރިހެން ލީޑު ކަމަށްވާ ޕްރިންސް އެރިކްގެ ރޯލަށް ފަންނާނެއް އަދި ހަމަޖައްސާފައެއް ނުވެއެވެ.


Fox ge presenter aku aiy nudhove ulheythaa 10 aharu | Mihaaru\nއަތް ނުދޮންނަތާ 10 އަހަރުވެއްޖެ ކަމަށް ފޮކްސް ނިއުސްގެ ޕްރެޒެންޓަރަކު ބުނެފި\n12 ފެބުރުއަރީ 2019 - 07:24 1 comment\nއެމެރިކާގެ ފޮކްސް ނިއުސްގެ ޕްރެޒެންޓަރެއް ކަމަށްވާ ޕީޓް ހެގްސެތު އަތް ނުދޮވެ އުޅޭތާ 10 އަހަރު ވެއްޖެ ކަމަށް، ލައިވް ޝޯއެއްގެ ތެރޭގައި ބުނެފި އެވެ.\nހެގްސެތު އަތް ނުދޮންނަ ކަމަށް ބުނުމަށް ވުރެ އާންމުންގެ ފާޑުކިޔުން އަމާޒުވީ ޖަރާސީމަކީ އުޅޭ އެއްޗެއް ނޫން ކަމަށާއި މިފަދަ މައިކްރޮއޮގަނައިޒަމް އަކީ ލޮލަށް ނުފެންނަ އެއްޗަކަށް ވާތީ އޭގެ ސަބަބުން ބަލިތައް ވެސް ނުޖެހޭނެ ކަމަށް ބުނުމުންނެވެ.\n"މިއީ އަހަރެން އަމިއްލަ އަށް އަހަންނަށް ދޭ ވެކްސިނެއް،" ހާވަޑް އަދި ޕްރިންސެޓަން ޔުނިވަސިޓީގެ ގްރެޖުއޭޓެއް ކަމަށްވާ ހެގްސެތު ބުންޏެވެ.\nހެގްސެތު މިހެން ބުނީ މީހުން ކައި ބާކީ ހުރި ޕިއްޒާތަކެއް ކައިގެން ހެގްސެތު ހުރި ކަމަށް ބުނެ، ޝޯގައި ތިބި އަނެއް ދެ ޕްރެޒެންޓަރުން ހެގްސެތަށް ޖޯކު ޖެހުމުންނެވެ.\n"އަހަރެންގެ 2019 ވަނަ އަހަރުގެ ރިޒޮލިއުޝަނަކީ އޯފް އެއާގައި ދައްކާ ވާހަކަ އޮން އެއާގައި ވެސް ދެއްކުން،" އަތް ނުދޮންނަ ވާހަކަ ދައްކަމުން ހެގްސެތު ބުންޏެވެ.\nމި ވާހަކަތަކަށް ސޯޝަލް މީޑިއާގައި އެއްބަޔަކު ހެގްސެތަށް މަލާމާތްކުރި އިރު އަނެއް ބަޔަކު ތާއީދު ވެސް ކޮށްފައިވެ އެވެ. ތާއީދުކުރި މީހުން ބުނެފައިވަނީ އެ މީހުން ވެސް އަތް ނުދޮންނަ ކަމަށާއި އެކަމަކު ސިއްހީ މާހިރުން އެ ބުނާ ގޮތަށް ބަލި ނުވާ ކަމަށެވެ. އެކަމަކު އަނެއް ބަޔަކު އަންނަނީ މި ވާހަކަޔާ މެދު ކަންބޮޑުވުން ފާޅުކުރަމުންނެވެ.\nއެމެރިކާގެ ސެންޓާސް ފޯ ޑިޒީޒް ކޮންޓްރޯލް އެންޑް ޕްރިވެންޝަނާއި ސިއްހީ އެކި އިދާރާތަކުން ލަފާ ދެނީ ގިނަގިނައިން އަތް ދޮވުމަށެވެ. އެއީ ވަރަށް ގިނަ ބަލިތަކުން ސަލާމަތްވެވޭނެ ފަސޭހަ ގޮތެއް ކަމަށް ސިއްހީ ތަޖުރިބާކާރުން ބުނެ އެވެ.\nއިތުރު ލިޔުންތައް ފޮކްސް ޓެލެވިޒަން ބެކްޓީރިއާ ސިއްހަތު


Deal eh hedhiyyaa hedhee Nasheed aai eku: Shareef\nޑީލެއް ހެދިއްޔާ ހެދީ ނަޝީދާއެކު: ޝަރީފް\nމަޖިލީހުގެ ޖަލްސާއެއްގައި ޝަރީފް ވާހަކަދައްކަވަނީ. އަދީބުއާއެކު އެއްވެސް ޑީލެއް ނަހައްދަވާ ކަމަށް ވިދާޅުވި -- ފޮޓޯ: މަޖިލިސް\nއެމްއެމްޕީއާރްސީގެ ހިޔާނާތުގެ ކުށް ސާބިތުވެ 20 އަހަރުގެ ހުކުމެއް ތަންފީޒު ކުރައްވަމުން ގެންދަވާ ކުރީގެ ނާއިބު ރައީސް އަހްމަދު އަދީބާއެކު އެއްވެސް "ޑީލެއް" ހަދައިފައި ނުވާނެ ކަމަށް އެމްޑީޕީގެ މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވެއްޖެ އެވެ.\nރައްޔިތުންގެ މަޖިލީހުގެ މިއަދު ޖަލްސާގައި، ކަނޑުގައި ދުއްވާ އުޅަނދުތައް ދުއްވުމާ ބެހޭ ގާނޫނަށް ހުށަހެޅި އިސްލާހަށް ބަހުސް ކުރައްވަމުން ޝަރީފް ވަނީ އެމްއެމްޕީއާރްސީގެ މައްސަލާގައި އޭނާގެ މައްޗަށް ތުހުމަތުގެ އިނގިލި ދިއް ކުރައްވާ މެންބަރުންނަށް ރައްދު ދެއްވާފަ އެވެ.\nކޯފާ އިސްކުރައްވާ ޝަރީފް ވިދާޅުވީ އެމްއެމްޕީއާރްސީގެ މައްސަލައިގައި އަދީބާއެކު އެއްވެސް ޑީލެއް ހައްދަވައިފައި ނުވާނެ ކަމަށެވެ. އޭނާ މަޖިލީހުގައި ވަކި ގޮތަކަށް ވޯޓެއް ދެއްވާފައިވާނަމަ އެ ވޯޓެއް ދެއްވީ ވެސް ރައްޔިތުންގެ މަޖިލީހުގެ ރައީސް މުހައްމަދު ނަޝީދު އެންގެވި ގޮތަކަަށް ކަމަށެވެ.\nޝަރީފް ވިދާޅުވި ގޮތުގައި އޭނާއަށް ކުރާ ތުހުމަތުތަކުގެ ހަގީގަތްތައް މަޖިލީހުގައި ސާފު ކޮށްދޭން ބޭނުންވީ ރައީސް ނަޝީދަށް ތާއީދު ކުރައްވާ ބައެއް މެމްބަރުން ކެނޑި ނޭޅި އެނާގެ މައްޗަށް ދޮގު ތުހުމަތުކޮށް މަޖިލީހުގެ ސައި ކޮޓަރި ފަދަ މާލަން ތަކުގައި އެ ވާހަކަ ދައްކާވާތީ އެވެ. ޝަރީފަށް ހިޔާނާތުގެ ތުހުމަތުތައް ކުރާ މެމްބަރެއްގެ ގޮތުގައި އެމްޑީޕީގެ ބިލެއްދޫ ދާއިރާގެ މެމްބަރު އަހްމަދު ހަލީމް (ދޮން ބިލެތް) ގެ ނަން ވެސް ފާހަގަ ކުރެއްވި އެވެ.\nޝަރީފަށް ކުރެވޭ ތުހުމަތަކީ ފައިސާ ނަންގަވައިގެން ރައީސް ޔާމީންގެ ވެރިކަމުގައި އަދީބުގެ އެދިވަޑައިގަތުމަކަށް ސުޕްރީމް ކޯޓުގެ ފަނޑިޔާރުންގެ އަދަދު މަދު ކުރުމަށް ރައްޔިތުންގެ މަޖިލީހަށް އިސްލާހެއް ހުށަހަޅުއްވު މެވެ. ނިމިގެން ދިޔަ 18 ވަނަ ރައްޔިތުންގެ މަޖިލީހުގައި ޝަރީފް ވަނީ ސުޕްރީމް ކޯޓުގެ ފަނޑިޔާރުންގެ ބެންޗު ކުޑަކޮށްލަން މަޖިލީހަށް އިސްލާހެއް ހުށަހަޅުއްވާފަ އެވެ. އެ އިސްލާހު މަޖިލީހުން ފާސްކޮށް ސުޕްރީމް ކޯޓުގެ ފަނޑިޔާރުންގެ އަދަދު އޭރު މަދު ވެސް ކުރި އެވެ.\nއެމްއެމްޕީއާރްސީގެ ހިޔާނާތާއި ގުޅުވައިގެން ޝަރީފަށް ތުހުމަތުތަކެއް ކުރަން ފެށީ އަދީބު ފުލުހުންނަށް ދީފައިވާ ކަމަށް ބުނާ ބަޔާނެއް ލީކްވި ހިސާބުންނެވެ. އެ ބަޔާނުގައިވާ ގޮތުން ސުޕްރީމް ކޯޓުގެ ފަނޑިޔާރުންގެ އަދަދު މަދުކުރަން މަޖިލީހަށް އިސްލާހު ހުށަހެޅުމަށް ޝަރީފަށް 20 މިލިއަން ރުފިޔާ ދިނުމަށް އަދީބު އެއްބަސްވެ ވަޑައިގެންފައިވެ އެވެ. ނަމަވެސް އެ ތުހުމަތުތަކަށް ޝަރީފް ގެންދަވަނީ ތަކުރާރުކޮށް އިންކާރު ކުރައްވަމުންނެވެ.\nރައީސް ނަޝީދަށް އަމާޒު ކުރައްވާ ޝަރީފް ދެއްކެވި ވާހަކަތަކަށް ރައްދު ދެއްވަމުން ރައީސް ނަޝީދު މިއަދު ވިދާޅުވީ ޝަރީފްގެ އަމަލުތައް މިއަދު ހުރީ "މިސްކިތު ހުޅުޖެހި މީހާ" ގެ އަމަލުތަކާ އެއްގޮތަށް ކަމަށެވެ. އެއީ ކަމާ ނުވެސް ގުޅޭ މައުލޫއެއްގެ ތެރެއިން އެމްއެމްޕީއާރްސީގެ މައްސަލަ ނަންގަވައި ޝަރީފް ބަހުސް ކުރެއްވުމުންނެވެ. ނަމަވެސް ޝަރީފް ވިދާޅުވީ އެމްއެމްޕީއާރްސީގެ ވާހަކަތައް މިއަދު ކުއްލިއަކަށް ނަގަން ޖެހުނީ އޭނާއާ ގުޅުވައިގެން ހަގީގަތާ ހިލާފު ވާހަކަތަކެއް ބައެއް މެންބަރުން އަބަދު މަޖިލީހުގެ ތަޅުމުގައި ދައްކަވާތީ އެވެ. އެހެންވެ އޭނާގެ ބޭނުމަކީ ކަންވީ ގޮތް ރައްޔިތުންނަށް ސާފުކޮށްދެއްވުމެވެ.\n"އެމްޑީޕީން އޭރު ވޯޓު ދިނީ މަނިކުފާނު ބަންދުގައި ހުރީމަ މަނިކުފާނު ބަންދުން ސަލާމަތް ކުރަން. ޕާޓީއާ ހިލާފް އެއްވެސް ހުށަހެޅުމެއް މީގެ ކުރިން މަޖިލީހަށް ހުށަހަޅާފައެއް ނޯންނާނެ. އަދި އަހުމަދު އަދީބާއި އެކު ޑީލެއް ނަހަދަން. އަދި އޭނާއާ ގުޅިގެން މަޖިލީހަށް އެއްވެސް އެއްޗެއް ހުށަހަޅާފައެއް ވެސް ނޯންނާނެ. ފައިސާ ހޯދައިފައެއް ނޯންނާނެ. ޕާޓީގެ ވިޕްލައިނާ ހިލާފުވެގެން އަޅުގަނޑާ މެދު ފިޔަވަޅު އަޅައިފައެއްވެސް ނެތް،" ޝަރީފް ވިދާޅުވި އެވެ.\nޝަރީފްގެ ވާހަކަތައް ނިންމަވާލެއްވުމުން ރައީސް ނަޝީދު ވަނީ އެމްއެމްޕީއާރްސީގެ މައްސަލާގައި ތުހުމަތުކުރެވޭ މަޖިލިސް މެމްބަރުންގެ ވާހަކަ ނަންގަވާފަ އެވެ. އަދި އެ ތަހުގީގްތައް ނިމުމުން މަޖިލީހުގެ ބައެއް މެމްބަރުންގެ ގޮނޑިތައް ގެއްލިދާނެ ކަމުގެ އިޝާރާތެއް ވެސް ކުރެއްވި އެވެ.\nއެމްއެމްޕީއާރްސީ އިބްރާހިމް ޝަރީފު އެމްޑީޕީ + ރައްޔިތުންގެ މަޖިލިސް ޕޮލިޓިކްސް\nއެމްޑީޕީން ސަރުކާރު ވައްޓާލަން އުޅޭ ކަމުގެ ތުހުމަތު\nމަޖިލީހަކީ މަސް ކައްކާ ތަނެއް ނޫން: ނަޝީދު\nބަރުލަމާނީ ނިޒާމު ރާއްޖޭގެ ހާލަތަކާ ނުގުޅޭ: ޝަރީފު


Nasheed EC ah vadaigathee PPM leaderun ethanah vadhe nunukuthumun kamah vidaalhuvehjje | ThePress\nނަޝީދު އީސީއަށް ވަޑައިގަތީ ޕީޕީއެމް ލީޑަރުން އެތަނަށް ވަދެ ނުނުކުތުމުން ކަމަށް ވިދާޅުވެއްޖެ\nރައީސް ނަޝީދު އިންތިހާބާ ބެހޭ މަރުކަޒުގައި - ވީޑިއޯ ސްކްރީންޝޮޓެއް\nމިއަދު ރައީސް މުހައްމަދު ނަޝީދު ވޯޓު ގުނާ ބާ ޖަމާލުއްދީނަށް ވަޑައިގަތުމުން މަޝްރަހު ހޫނުވި މައްސަލައިގައި އެމަނިކުފާނު އެތަނަށް ވަޑައިގަތީ، T4 ގެ ވޯޓު ފޮށި އަލުން ގުނަން ތައްޔާރުވެފައި ވަނިކޮށް ޕީޕީއެމްގެ އިސްވެރިން އެ އިދާރާއަށް ވަޑައިގެން ނުކުމެވަޑައި ނުގަތުމުން ކަމަށް ވިދާޅުވެޖެއެވެ.\nނަޝީދު ވިދާޅުވީ، ޕީޕީއެމްގެ ލިޑަރާއި އިސްވެރިން އީސީގެ އިދާރާއަށް ވަޑައިގެން 30 މިނެޓް ވީ އިރުވެސް ނުކުމެވަޑައިެގންފައި ނުވާ ކަމަށެވެ.\nއެހެން ކަމުން އެއީ، އޮފިޝަލުން ނޫން އެއްވެސް މީހަކަށް ކުރެވޭނެ ކަމެއް ނޫން ކަމަށާއި، އެމަނިކުފާނު އެހެންވެ ހުންނެވީ އިދާރާގެ ބޭރުގައި ކަމަށް ވިދާޅުވިއެވެ.\nއީސް ނަޝީދު ބާޖަމާލުއްދީނަށް ވަޑައިގަތުމާއެކު، އެ ސަރަހައްދަށް އެއްވެފައި ތިބި އާންމުން ރުޅި ގަދަވެ އަރައިގެންފައި ވާއިރު، ބާ ޖަމާލުއްދީނުގައި ޕީޕީއެމް/ ޕީއެންސީގެ އިސް މެންބަރުންވެސް އެބަ އުޅުއްވައެވެ. އެގޮތުން ހުޅުމާލެ ދާއިރާއަށް ހޮވިވަޑައިގެންނެވި ޕީއެންސީގެ ނައިބު ރައީސް އިބްރާހިމް ޝުޖާއާއި، އިދިކޮޅު ޓިކެޓުގައި ކައުންސިލްތަކަށް ވާދަކޮށް ހޮވިވަޑައިގެންނެވި ބައެއް އެހެން މެންބަރުންވެސް އެބަ ތިއްބެވިއެވެ.\nއިލެކްޝަންގެ އޮފިޝަލެއްގެ ފަރާތުން މައުލޫމާތު ލިބޭ ގޮތުގައި، އެ ބޭބޭފުޅުން ބާޖަމާލުއްދީނަށް ވަޑައިގަތީ، ވޯޓު ގުނުމުގެ މަސައްކަތްތަކެއް ހިނގާތީއެވެ. އެގޮތުން އެމްޑީޕީން ބޭނުންވަނީ މާލެ ސަރަހައްދުގެ4ފޮއްޓެއްގެ ވޯޓު އަލުން ގުނަން ކަމަށާއި، ޕީޕީއެމްއެމް އިން އެގޮތް ބޭނުން ނުވާ ކަމަށެވެ. އީސީ އޮފިޝަލް ވިދާލުވީ 18 ފޮއްޓެއްގެ ވޯޓު އަލުން ގުނާ ކަން އީސީން އޮންނާނީ ކުރިން އިއުލާން ކޮށްފައި ކަމަށެވެ.\nހަބަރު އިލެކްޝަން ކޮމިޝަން ލޯކަލް ކައުންސިލް އިންތިހާބު 2020 ސިޔާސީ\nކަލޭ ތީ ޕޮލިހެއްތަ މީހުންނެރެން ތި ދިޔައީ\nނަޝީދު ބޭނުންވީ އަނަސް މޭޔަރު ކަމުގައި ބަހައްޓައިގެން އިބޫ ސޯލިހާ ނުގުޅި ނަޝީދުގެ ގޮޑި ކޮއްކޮ ސަރުކާރެް މާލޭގައި އުފައްދަން. ޢެކަން އަދި ކާމިޔާބު ނުވެގެން މަރަށް ތެޅެނީ. ޢެހެންވެ އެޒާތުގެ ހަމަ ނުޖެހުމާއި ފަސާދަ އުފައްދަނީ ސަމާލުކަން ހޯދަން.


New Edition In Wholesale Viyafaari Kohggen Konmme Hafthaa Aku TV Eh - Vaguthu\nނިއު އެޑިޝަނުން ހޯލްސޭލް ވިޔަފާރިކޮށްގެން ކޮންމެ ހަފްތާއަކު ޓީވީއެއްރާއްޖޭގައި ފުޅާ ދާއިރާއެއްގައި ހޯލްސޭލް ވިޔަފާރި ކުރަމުންދާ ނިއު އެޑިޝަންގެ ފަރާތުން ރޯދަމަހަށް ހޯލް ސޭލްސް ކަސްޓަމަރުންނަށް އަމާޒުކޮށް "ރަމަޞާން ހޯލްސޭލް ޕްރޮމޯޝަން" ގެ ނަމުގައި ޚާއްޞަ ޕްރަމޯޝަނެއް ފަށައިފިއެވެ.\nމިއަދުން ފެށިގެން 15 މޭ ގެ ނިޔަލަށް ކުރިޔަށް ގެންދާ މި ޕްރަމޯޝަނަކީ ނިއުއެޑިޝަންގެ ޕްރޮޑަކްޓްތައް ގަނޑުކޮށް ނަންގަވާ ހޭލްސޭލް ކަސްޓަމަރުންނަށް އަމާޒުކޮށްގެން ކުރިއަށް ގެންދާ ޚާއްޞަ ޕްރަމޯޝަންއެކެވެ. މިޕްރަމޯޝަންގައި ބައިވެރިވެވޭނީ ހޯލްސޭލްކޮށް -/3000 ރުފިޔާގެ ވިޔަފާރި ކުރައްވައިގެންނެވެ.\nމިގޮތުން ކުރާ -/3000 ރުފިޔާގެ ކޮންމެ ވިޔަފާރިއަކަށް ކޫޕަނެއް ދޫކުރާނެއެވެ. ޕްރަމޯޝަންގެ މުއްދަތުގައި ކޮންމެ ހަފްތާއަކު ނަސީބުވެރި ފަރާތަކަށް 32 އިންޗީގެ އެލްއީޑީ ޓީވީއެއް ލިބިވަޑައިގަންނަވާނެއެވެ.\nރަށުޕިކަޕް ޕްރަމޯޝަން ޚާއްޞަ ގޮތެއްގައި އަމާޒުކޮށްފައިވަނީ ނިއުއެޑިޝަން އިން ޑިސްޓްރިބިއުޓް ކުރަމުންދާ މަޝްހޫރު ބެއެއް ޕްރޮޑަކްޓްތަކަށެވެ. މީގެތެރޭގައި ހިމެނެނީ ރަމަޞާން މަހަށް ޙައްސަ އިރާން ފޮނި ކަދުރު، އެއާ ފްރެޝްނާ، އެލީޓް ބޮޑީ ސްޕްރޭ، މެމްވާ ބޮޑީ މިސްޓް، މޮންޓާލޭ ސެންޓު އަދި ސެނިޓައިޒާ އަދި ޑިސްއިންފެކްޓް ސްޕްރޭއެވެ.\nމިއަހަރު ނިއު އެޑިޝަން ހޯލްސޭލް ސެންޓަރުން މިވަނީ ރާއްޖެއަށް އިރާންގެ މީރު ފޮނި ކަދުރު ގެނެސްދީފައެވެ، އިރާން ކަދުރަކީ ދުނިޔޭގައި އެންމެ ފޮނި ކަދުރުގެ ތެރޭގައި ރެކޯޑް ފޮތުންވެސް ޖާގަހޯދާފައިވާ ކަދުރެކެވެ. މިކަދުރު އެންމެ ހެއޮއަގުގައި ލިބޭނެކަމަށްވެސް ނިއުއެޑިޝަނުން މަޢުލޫމާތުދެއެވެ.\nނިއު އެޑިޝަން ހޯލްސޭލް ސެންޓަރަށް އޯޑަރުދެއްވުމަށް 9972727 9672727 އަދި 7483120 ގުޅާލުމުން ނުވަތަ ވައިބާރ މެދުވެރިކޮށް އޯޑަރު ކޮށްލުމުން ބޯޓަށް ޑެލިވަރީ ކޮށްދޭނެއެވެ. އަދި އޮންލައިން ޓްރާންސްފާއިން ފައިސާ ދައްކާލެވޭނެއެވެ. އަދި އޮންލައިން ޓްރާންސްފާއިން ފަސޭހަކަމާއެކު ފައިސާ ދައްކާލެވޭނެއެވެ. ނިއު އެޑިޝަން ހުންނާނީ އޮލިމްޕަސް ކުރިމަތީ މަގުން ގޮސް ނިމޭއިރު، ގަލޮޅު ސަހަރާ ކަންމައްޗަށްވާގޮތަށެވެ..\nއޭޕްރީލް 2, 2021 20:29\nޔޫރޯ ބަލާލަން ވަރަށް މުހިންމު ޓީވީއެއް! ތީތާ ކުރަންވީ ކަމަކީ އެހެންވީމަ


SunOnline: Dharifulhu nunidhaa bodaahaakaa nama mihen hadhaa\nމިޙްނާ ނާސިހު 21 Oct 2019, 09:28\nތުއްތު ދަރިފުޅުގެ ފުރަތަމަ ދެތިން މަހަކީ މައިންބަފައިންނަށް ވަރަށް އުދަނގޫ ދުވަސްތަކެކެވެ. ވިހެއުމުގެ ރިހުމުން ހަށިގަނޑު ރިކަވާ ކުރުމާއި އެކު، އުފަންވިތާ މާ ގިނަދުވަހެއް ނުވާ އެ ލޯބި ފުއްގަނޑަށް މަންމަގެ ބަނޑުތެރެއިން ދުނިޔޭގެ އެކިކަންކަމަށް ހޭނެން ކޮންމެވެސް ވަރެއްގެ އުނދަގޫތަކެއް ހުންނާނެތާއެވެ.\nމިގޮތުންވެސް އެންމެ ގިނަ މަންމައިންނަށް އަދި ބައްޕައިންނަށްވެސް ހާއްސަކޮށް އަލަތު ދަރިފުޅު ލިބިގެން އުޅޭ ފަރާތްތަކަށް ދަރިފުޅު ނިންދަވަން ކުޑަކޮށް އުނދަގޫވެދާނެ އެވެ. މި ލިސްޓުކޮށްލަނީ މިކަމަށް ހުރި ބައެއް ހައްލުތަކެކެވެ.\n1. ދުވާލު އަލިކޮށްފައި ރޭގަނޑު އަނދިރިކޮށްލާ\nދަ ނޯ ކްރައި ސްލީޕް ފޮތުގެ ލިޔުންތެރިޔާ އެލިޒަބަތު ޕޭންޓްލީ ބުނާގޮތުން ދުވާލުގެ ވަގުތުތަކުގައި އަލިގަދަކޮށް ރޭގަނޑުގެ ވަގުތުތަކުގައި އަލި ފަނޑުކުރުމަކީ ދަރިފުޅު ނިންދަވަން އޮތް އެންމެ ބޮޑު ހައްލެވެ. "ލައިޓްސް" އަކީ ދަރިފުޅުގެ ބައިލޮޖިކަލް ބަޓަން ޖައްސައިދޭ އެއްޗެއްކަމުގައި ސިފަކޮށް އޭނާ ބުނެފައިވަނޯ، އަނދިރިކުރުމުން ދަރިފުޅުގެ ސިކުނޑިން މެލަޓޯނިން ނުވަތަ ނިދާ ހޯމޯން ރިލީޒް ކޮށްދޭނެއެވެ.\nހަމައެޔާއެކު، ރޭގަނޑުގެ ވަގުތު ދަރިފުޅު ނިދިން ހޭލެވިއްޖެނަމަ ހަމަ މިފަދައިން އަލިގަދަ ނުކޮށް ނިދާބޮކި ނުވަތަ ވީހާވެސް ފަނޑު އައްޔެއްގައި ކޮޓަރި ބަހައްޓާ ދަރިފުޅު އަލުން ނިންދަވަން މަސައްކަތްކޮށްލަން ވާނެއެވެ.\n2. ދަރިފުޅު އެދުގައި ބާއްވަން ވީ ނިދިއައިމަ، ނިދީމަ އެއް ނޫން\nސްލީޕް ކޮންސަލްޓަންޓެއްކަމުގައިވާ ކިމް ވެސްޓު ބުނާގޮތުން ދަރިފުޅާއި މަންމައަށްވެސް ލުއިކުރުމަށް ދަރިފުޅު ނިންދަވަން އޭނާ އެދުގައި ބާއްވަން ވީ ނިދީމައެއް ނޫނެވެ. ނިދިއައިސް އާފުރެން ފެށީމައެވެ. ދަރިފުޅަށް 6-8 ހަފްތާއާއި ދެމެދުގައި މިފަދައިން ނިންދެވުމަށް އާދަ ކުރަންވާނެ ކަމަށް އޭނާ ބުނާއިރު، ގާތުން ދިނުމަށްފަހު ގަތްގަނޑަކަށް ނިދެން އުޅުމުން ދެން އެދުގައި ބާއްވަން ވީއެވެ. އޭރުން ދަރިފުޅަށް އަމިއްލައަށް ނިދަން އާދަވާނެއެވެ.\n3. ދަރިފުޅު ހެލިލާ ކޮންމެފަހަރަކު ހޭލަނީކީއެއް ނޫން\nވަރަށް ގިނަފަހަރު ދަރިފުޅު ނިންދަވާފައި މާ ގިނައިރުތަކެއް ނުވަނީސް ކުޑަކޮށް ހެލިލާ، ހޭލަން އުޅެފާނެ އެވެ. ނަމަވެސް އެއިން ކޮންމެ ފަހަރަކީ އަދި ދަރިފުޅު ތެދުވަން އުޅޭ ފަހަރެއް ނޫނެވެ. މާ ބޮޑަށް ހޭލެވެން އުޅޭނަމަ އަވަހަށް އޭނާ ކައިރިއަށްގޮސް، ނިންދެވޭތޯ އުޅޭށެވެ. އެއާއެކު މިފަދައިން ހެލިލުމަށްފަހު މާބޮޑަށް ރޮވެންދެންވެސް މަޑު ނުކުރާށެވެ. އޭރުން އެއްކޮށް ނިދި މޫޑު ގޮސްދާނެއެވެ.\n4. ދަރިފުޅުގެ ލޮލަށް ނަމަނަމަ ނުބަލާތި\nވަރަށް ގިނަ ކުދީންނަށް އެމީހުންގެ ލޮލަށް ބަލައިފިނަމަ ނިދި އެ ދިޔަޢީއެވެ. ކުޑަކުދިންގެ ދުޅަހެޔޮކަމަށް މަސައްކަތްކުރާ އަމިއްލަ ޖަމިއްޔާއެއްގެ ސީނިއާ ޕޭރެންޓިން އެޑްވައިޒަރެއް ކަމުގައިވާ ކްލެއާ ލާނާ ބުނާގޮތުން ނިދާ ގަޑީގައި ނުވަަތަ ރޭގަނޑު ދަރިފުޅާއި މާގާތްކޮށް ސަކަރާތްޖަހާ އުޅޭނަމަ އޭނާ ނިިންޖާއި ދުރުވާލެއް ބޮޑުވާނެއެވެ. އެހެންކަމުން މަޑުމަޑުން ފިރުމާ، ވީހާވެސް ލޮލަށްބެލުން މަދުކޮޮށް މަޑު ނާނާއަކާޢި އެކީ ދަރިފުޅު ނިންދެވޭތޯ ބަލާށެވެ.\n5. ސްލީޕް ރޫޓީންއަކަށް ދަރިފުޅު ތައްޔާރުވަންދެން މަޑުކޮށްލާ\nވަރަށް ގިނަފަހަރަށް، އެހެން މީހަކު ކަންކުރާގޮތް، ނުވަތަ ކަންކުރަން ބުނާގޮތަށް އެމީހެއްގެ ދަރިފުޅުވެސް ވާންވާނެއޭ ހިތަށް އަރާނެ އެވެ. އެކަމަކު ކޮންމެ ކުއްޖަކީވެސް ތަފާތު ކުއްޖެކެވެ. ހެދިބޮޑުވަމުން އަންނާނީ އެކިވަރުވަރަށެވެ. އެހެންކަމުން އެއްވެސް ކަމެއް އެހާ ޅައުމުރުގައި ގަދަކަމުން ކުރަން ނޫޅޭށެވެ. އާންމުގޮތެއްގައި ސްލީޕް ރޫޓިންއެއް ނުވަތަ ވަކި ގަވާއިދަކުން ދަރިފުޅު އާދަކޮށް ނިދަން ފަށާނީ4މަސްވަރު ވުމުންނެވެ. އެހެންކަމުން ތިމާގެ އަމިއްލަ އާއިލާއަށް ފަސޭހަ އެކަށޭނަ ގޮތަކަށް ދަރިފުޅުގެ ކަންކަން ރާވާލުމުން ރަނގަޅުވާނެއެވެ.


04 މާޗް 2020 - 07:49\n"އެއީ ތެދެއް؟" އިސްޖަހައިލައިގެން އިނދެ ރާނިޔާ އެހިއެވެ.\n"----" އަހަރެންގެ އަޑެއް ނުނިކުތެވެ.\n"ހަމީދުބޭ ދެންމެ އެ ގުޅީ،" މޫނުމަތިން ފެންނަ އަސަރު ތަރުޖަމާކުރަން ނޭނގޭ ކަހަލަ ބެލުމަކުން ބަލަމުން ރާނިޔާ އެހިއެވެ. "ބޭބެ ބުނީ ހަންނާނު ބޭނުމޯ އަހަންނާ އިންނަން."\n"----" އަނގަ ހުޅުވުނު ގޮތަށް ލައްޕަން ނޭނގިފައި އަހަންނަށް އިނދެވުނެވެ.\n"ގޯސް އެއްޗެއްތަ އެ ބުނެވުނީ؟" ތިންވަނަ ފަހަރު އަހަރެންގެ އަޑު ނުކުތެވެ.\n"ކިހިނެއްވީ ރާނިޔާ؟" އަހަރެން ވަރަށް އޯގާތެރިކަމާ އެކުގައި އެހީމެވެ. "ނޫނެކޭ ބުނަން ބޭނުމިއްޔާ ބުނޭ ނޫނެކޭ. އަހަރެން ޝަކުވާއެއް ނުކުރާނަން. އެކަމަކު އަހަރުމެންގެ އެކުވެރިކަން ބާއްވައިދިނިއްޔާ ވަރަށް ރަނގަޅު."\n"އައްސަލާމް އަލައިކުމް!" އަހަރެންގެ ފަހަތުން މީހަކު ސަލާން ގޮވައިލިއެވެ.\n"ވައަލައިކުމް ސަލާމް!" ސަލާންކޮށްލަމުން އަހަރެން ބުނީމެވެ. "ބޮޑުބެ ނުފެންނާތީ ހިތަށްއެރީ.."\n"އެހެންތަ؟" ވަރަށް އުފާވެފައި ބޮޑުބެ ބުންޏެވެ. "މިރޭ ކައިގެން ދާންވާނީ. ވަދޭވަދޭ!"\n"ރާނިޔާ ބަލީތަ؟" އަހަރެން އެހީމެވެ. "ޑިއުޓީއަށް ސަލާންބުނެފަ ގޭތެރެއިން ވެސް ނުފެންނާތީ..."\n"އާނ! އޭނަ ވީ މާލޭގަ،" ޖަވާބުދިނީ ރާނިޔާގެ މަންމައެވެ. "މީހަކާ އިންނާށޭ ކިޔާފަ ދިޔައީ."\n"ތި ކަހަލަ އެއްވެސް ވާހަކައެއް ބޮޑުބެ ނުބުނޭ،" ހަމީދު ހައިރާންވެފައި ބުންޏެވެ. "ހުރެ! މިއަދު އެ ގެއަށް ގޮސް ޚަބަރުދަބަރު ބަލައިލާނަން. ހަންނާނު ހާސްނުވޭ! ރާނިޔާ ދެވާނީ ހަންނާނާ."\n"އައްސަލާމް އަލައިކުމް!" ނުތަނަވަސް އަޑަކުން ހަމީދު ބުންޏެވެ.\n"ވަރަށް ކުރުކޮށް ބުނެލާނަން،" ހަމީދު ކަރުކެހިލައިފައި ބުންޏެވެ. "ދެން ރާނިޔާ މަތިން ހަނދާންނައްތާލާ! މިހެން ވިސްނާ! ކޮންމެ ކަމެއް ވެސް ވާނީ ރަނގަޅަކަށް. ދެ ދުވަހެއް ތެރޭގަ ރާނިޔާ ރަންކިޔާނެ. ރާނިޔާގެ މަންމަޔާ ބައްޕަ ވެސް މިއަދު މާލެދާން ފުރަން އެ އުޅެނީ. ބައެއް ކަންކަމުގެ ހިކުމަތް އަހަރުމެން އިންސާނުންނަކަށް ނުވިސްނޭނެ. އަހަރުމެން ޖެހޭނީ ހިތުންރުހުމުން ގަބޫލުކޮށްލަން."\n"މުޅިން ސަކަރާތެއްނު!" އަހަރެން ފެނުމުން ހަމީދު ބުންޏެވެ.\nޚޮން ފަސްޓްެއެއް ކިޔާކަން\nމީހޭ ހަމީދު ހޯދަންތިއުޅޭ ރާނިޔާއަކީ އިއޮށްބޮޑު އިސްތަށިގަޑު ކުރުކޮށްލާފަ ރަތްކުލަޖައްސާފަ ބުރިބެގީލާފަ މުޅިން 2020 ސަށްއެޅިފަ...\nއަޅެ އެވަރަށް ބުނީމަވެސް ބިންމާ ސުވާލުކުރާ ވަރެއް ދޯ! ވާހަކައިގަ އުޅޭ މީހާ ތިވަރަށް އަމިއްލަ ނަފުސާ ސުވާލު ނުކުރުވިޔަސް ވާހަކަ ދެރައެއް ނުވާނެ! ކޮންމެ އެޕިސޯޑެއްގަ މުހިއްމެއް ނޫން ތިހާ ސުވާލު ގިނަ ކުރާކަށް..\nއަހަރެންމާލެއަށްފޭބީމެވެ ދެނަކާދެނެއްނެތެވެ . އަހަރެން ގޭތެރެއަށް ފޮށިހޫރާލާދުއްވައިގަތީ ރާނިޔާއަތުޖެހޭތޯ ޖެހުނުތަނެއްގަ ލައިގަންނަމުން ރާނިޔާގެ އެޑްރެސް ކުރިންވެސް ލިބފަވީތީ ހުރިސީދަލަށްދުއްވައިގަތީއެވެ .މާދުރަކުނޫނެވެ ސަލާމްގޮވާލީމަ ޖަވާބުދިނީރާނިޔާއެވެ މިއީއަހަރެން ދެކުނު ރާނިޔާއެއްނޫނެވެ އެމޭކަޕެއްނެތެވ އެދިގު ފަންއިސްތަށިގަޑެއްވެސްނެތެވެ . އަރައިގެންފޫހިން އަގައިންބުނަށްވެސް ނޭގުނެވެ . އައިކޮޅަށްއަބުރާލާއެގެއިން ނިކުތީ އެވެ . ވިދާޙާ އެއްޗ\n...... އައިކޮޅަށްއަބުރާލާ އެގެއިން ނިކުތީ އެވެ . ވިދާޙާ އެއްޗަކީ ރަނެއް ނޫނޭ މީހުން އެ ކިޔަނީ ކީއްވެގެންގަން އަހަންނަށް ރޭކާލީ އަދި ކިރިޔާއެވެ. އަހަރެން ހިތާ ހިތާ ސުވާލުކުރީމެވެ. އޭ ހިތާ އެވެ. އެ މޭކަޕާއި ޕައުންޑޭޝަނުގެ އަނެއް ފަރާތް ތިޔަ ހިތައް ނުފެނުނީ ކިހިނެއްވެގެން ހެއްޔެވެ. އޭ ހިތާ އެވެ. ޖަވާބު ދީ ބަލާށެވެ. އެހިދު އަހަރެންގެ ހިތް މަޑުމަޑުން ގިސްލާފައި ރޯންފެށިއެވެ. އަދި ރަކިވެފައިވާ "ބީޓް" އަކުން ބުންޏެވެ. (ނުނިމޭ)\nވޯހް!! މަ ފަސްޓް!!!!!!\nޔޫ ފަސްޓު ޓު ކޮމެންޓް. މީ ފަސްޓް ޓު ރީޑް ދަ ސްޓޯރީ. ސޯ؟؟


SunOnline: Pakistan gai ''rahunu''kohfai hurikamah bunaa Misbah ge video eh!\nޕާކިސްތާނުގައި ރަހުނުކޮށްފައި ހުރިކަމަށް ބުނާ މިސްބާހުގެ ވީޑިއޯއެއް\nއަހްމަދުﷲ އަބްދުލްހާދީ 07 Jun 2021, 21:45\nރަހީނުކޮށްފައިވާކަމަށް ބުނާ މިސްބާހު މުހައްމަދު (25)\nޕާކިސްތާނުގައި ޑްރަގް ނެޓްވޯކެއްގެ ބެލުމުގެ ދަށުގައި ރަހުނުކޮށްފައި ހުރިކަމަށް ފުލުހުން ބުނާ ހދ. ނޮޅިވަރަންފަރު، މޯނިންގް ސަން، މިސްބާހް މުހައްމަދު ފެންނަ ވީޑިއޯއެއް ސޯޝަލް މީޑިއާގައި އާންމުވެއްޖެއެވެ. އެ ވީޑިއޯއިން ފެންނަނީ އޭނާކަމަށް ފުލުހުން ވަނީ "ސަން"އަށް ޔަގީން ކޮށްދީފައެވެ.\nމިއަދު ސޯޝަލް މީޑިއާގައި އާންމުވި ވީޑިއޯއިން ފެންނަނީ ރީނދޫކުލައިގެ ގޮޅިޖެހި ލައިގެން ހުރެ މިސްބާހު, ކެމެރާއާ ވާހަކަދައްކާ މަންޒަރެވެ. ފޯނަކުން ނަގާފައިވާ ކަމަށް ބެލެވޭ ވީޑިއޯގައި އޭނާއަކީ ޑްރަގު ނެޓްވޯކަކާ ގުޅުމެއް ހުރި މީހެއް ނޫންކަމަށް ބުނެ, ދިވެހި ފުލުހުން ހަދަމުންދަނީ ދޮގު ކަމާށް ބުނެއެވެ.\n"އަހަންނަކީ ޑްރަގު އެއްވެސް ނެޓްވޯކަކާއި އެއްވެސް ގުޅުމެއް އޮތް މީހެއް ނޫން، އަހަންނޭ ކިޔައިގެން ފުލުހުން އެ ހަދަނީ ހުސް ދޮގު،" އަށް ސިކުންތުގެ ވީޑިއޯގައި މިސްބާހު ބުނެ އެވެ.\nފުލުހުންގެ މީޑިއާ އޮފިޝަލު "ސަން"އަށް ވިދާޅުވީ އެ ވީޑިއޯއިން ފެންނަނީ މިސްބާހު ކަމަށާއި, އަދި ވީޑިއޯއާ ގުޅިގެން ބަލަންޖެހޭ އިތުރު ކަންކަން މިހާރު ބަލަމުންދާ ކަމަށެވެ.\nވީޑިއޯއިން މިސްބާހު ހުރި ތަނަކާއި އޭނާގެ ހާލާ މެދު އެއްވެސް އެއްޗެއް އޭނާއެއް ނުބުނެއެވެ. އަދި އެހީތެރިކަމަކަށްވެސް އެދިފައެއް ނުވެއެވެ.\nމި ވީޑިއޯ އާއި ގުޅިގެން ބެލި ބެލުމުން އިތުބާރު ހުރި މަސްދަރުތަކުން "ސަން" އަށް އެނގިފައިވާ ގޮތުގައި މިސްބާހު އަދިވެސް ހުރީ ޕާކިސްތާނުގަ އެވެ. އަދި އޭނާ ޕާކިސްތާނަށް ދިޔަ ފަހުން އިތުރު އެހެން ތަނަކަށް ދަތުރުކުރިކަމެއް ސަރުކާރުގެ އެއްވެސް އިދާރާއަކުން ހާމަކޮށްފަ އެއް ނުވެ އެވެ.\nމި ވީޑިއޯއާއި ގުޅޭ ގޮތުން ފުލުހުން ބުނީ ކުރިން މައުލޫމާތު ހާމަކުރި ގޮތަށް މިސްބާހު ރަހުނުކޮށްފައި ހުރިކަމަށް ބުނީ ލިބިފައިވާ މައުލޫމާތުތަކުގެ މައްޗަށް ބިނާކޮށް ވަރަށް ބޮޑަށް ކަށަވަރުކުރުމަށްފަހު ކަމަށެވެ.\nމީގެ ކުރިން ފުލުހުން ހާމަކޮށްފައިވާ މައުލޫމާތަށް ބަލާއިރު ރާއްޖޭގައި ފުޅާ ދާއިރާއެއްގައި މަސްތުވާތަކެތީގެ ވިޔަފާރި ކުރާކަމުގެ ތުހުމަތު ކުރެވިފައިވާ ސ. ހުޅުދޫ ދޭލިޔާ, އިރުފާން ތަގިއްޔުއާއެކު މިދިޔަ އަހަރުގެ ނޮވެމްބަރު 11 ވަނަ ދުވަހު މިސްބާހު ދުބާއީ މަގުން ޕާކިސްތާނަށް ދަތުރުކޮށްފައި ވެއެވެ. ނަމަވެސް ނޮވމެބަރު 22 ގައި އިރުފާން ރާއްޖެ އެނބުރި އައި ނަމަވެސް މިސްބާހު އައިސްފައި ނުވާކަަށް ފުލުހުން މީގެ ކުރިން ބުންޏެވެ.\nއަދި މިދިޔަ އަހަރުގެ ޑިސެމްބަރު އަށްވަނަ ދުވަހު "މަސްޖަރީ-2" ކިޔާ ދޯންޏެއްގައި ކަނޑުމަގުން ރާއްޖެއާށް 72 ކިލޯއަށްވުރެ ގިނަ މަސްތުވާތަކެތި އެތެރެކުރިކަމުގެ ތުހުމަތުގައި އިރުފާން ތަގިއްޔު ވަނީ ހައްޔަރުކޮށްފައެވެ. އަދި މި މައްސަލައިގައި 10 މީހަކަށް ދައުވާކޮށްފައިވެއެވެ.\n"އެހެންކަމުން، މިސްބާހް މުހައްމަދު ޕާކިސްތާނަށް ގޮސްފައިވަނީ، ރާއްޖެ އެތެރެކޮށްފައިވާ މަސްތުވާތަކެތީގެ ފައިސާގެ ކަންކަން ނިމެންދެން، އިރުފާން ތަގިއްޔުއަށް މަސްތުވާތަކެތި ފޮނުވާފައިވާ ރާއްޖެއިން ބޭރުގެ މަސްތުވާތަކެތީގެ ނެޓްވޯކްގެ ބެލުމުގެ ދަށުގައި 'ގެރެންޓަރ' އެއްގެ ގޮތުގައި ހުރުމަށް ކަމަށް ބެލެވޭ" ފުލުހުންގެ މީޑިޔާ އޮފިޝަލް ވިދާޅުވި އެވެ.


December 09, 2018 8\nމާލެއިން އެކަނި ވެސް 20 ޓަނުގެ ޕްލާސްޓިކް\nމުޅި ރާއްޖެ ސާފުކުރުމަށް އިއްޔެ ހިންގި ޕްރޮގްރާމުގެ ތެރެއިން މާލޭ ސަރަހައްދުން އެކަނި ވެސް 20 ޓަނުގެ ޕްލާސްޓިކް ކުނި ނަގާފައިވާ ކަމަށް ވެމްކޯއިން މިއަދު ބުނެފި އެވެ.\nDecember 08, 2018 23\nޖަޒީރާވަންތަ ސިފަ ދެމެހެއްޓޭނީ ވެށި ސާފުކޮށްގެން:ރައީސް\nރަށްރަށުން ގަސް ނަގައި އެހެން ތަންތަނަށް ގެންދިއުމަކީ ކުޑަކަމެއް ނޫން ކަމަށާއި ގާނޫނާއި ގަވާއިދުތަކަށް ބަދަލު ގެނެސްގެން އެކަން ހައްލުކުރާނެ ކަމަށް އެންވަޔަރްމަންޓް މިނިސްޓަރު ޑރ. ހުސައިން ރަޝީދު ހަސަން މިއަދު ވިދާޅުވެއްޖެ އެވެ.\nކުނި އެންދުން ހުއްޓާލައި އިންގިލާބީ ބަދަލަކާ ދިމާލަށް\nކުރިން ނަމަ، އަޑު އިވެނީ މާލޭގައި އޮންނަ ބޮޑު "ކުނި ފަރުބަދައިގެ" ވާހަކަ އެވެ. ބައެއް ދުވަސްތަކުގައި ކުނީގެ ވަހުން މާލޭގެ އިތުރުން ކައިރި ރަށްރަށަށް އެކަމުގެ އުނދަގުލާ ކުރިމަތިވާ ވާހަކަތަކެވެ. މާލެ ބޮޑު "ގޮނޑަކަށް"ވެ ދިރިއުޅެން އުނދަގޫވާ ހިސާބަށް ދިޔަ އެވެ. އެކަމަކު، ސަރުކާރުގެ ވެރިން ގަބޫލު ކުރައްވާ ގޮތުން މި ހުރިހާ ކަމަކަށް...\nAugust 02, 2018 14\nއެންވަޔަމަންޓް ޕޮލިސްގެ ހިދުމަތް ފަށައިފި\nއެންވަޔަމަންޓް ޕޮލިސް އުފައްދައި ކުނި މެނޭޖްކުރުމުގެ ގަވާއިދު ތަންފީޒުކުރަން ވެމްކޯ އަށް އެހީތެރިވާން ފަށައިފި އެވެ.\nMay 06, 2018 29\nކުނި މެނޭޖްކުރުމަށް 165 މިލިއަން ޑޮލަރު ހަމަޖެހިއްޖެ\nތިން ގަޑިއިރު ތެރޭގައި މާލެއިން 70 ޓަނުގެ ކުނި\n"މާ ސާފު މާލެ" ނަމުގައި މިއަދު ބޭއްވި ސާފުކުރުމުގެ ހަރަކާތުން ތިން ގަޑިއިރުގެ ތެރޭގައި މާލެއިން އެކަނި ވެސް 70 ޓަނުގެ ކުނި ނަގާފައިވާ ކަމަށް އެންވަޔަރްމަންޓް މިނިސްޓްރީން ބުނެފި އެވެ.\nވެމްކޯގެ ޚިދުމަތްތައް މާކެޓު ކުރަން ޕީއެސްއެމަށް\n"ސާފު ރާއްޖެ" ކެމްޕެއިންގެ ދަށުން ވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން ދެމުން އަންނަ ޚިދުމަތްތައް މާކެޓު ކުރުން ޕަބްލިކް ސާވިސް މީޑިއާ (ޕީއެސްއެމް) އާ މިއަދު ހަވާލުކޮށްފި އެވެ.\nކުނީގެ މައްސަލަ ހައްލު ކުރުމަށް، "އެންވަޔަރުމެންޓް ޕޮލިސް" ގެ ހިދުމަތް ފެށުމަށް ނިންމައި އެކަމާ ގުޅޭ އެއްބަސްވުމުގައި ތިމާވެއްޓާ ބެހޭ މިނިސްޓްރީ އާއި މޯލްޑިވްސް ޕޮލިސް ސާވިސް އަދި ވެމްކޯއާ ދެމެދު މިއަދު ސޮއިކޮށްފި އެވެ.\nMarch 01, 2018 11\nމާލެ އާއި ވިލިމާލޭގެ މަގުތަކުގެ ކުނިކެހުން ވެމްކޯ އަށް


މިލަދޫ ބަދަލަކަށް ބޭނުން ވެފައި؟ | Miladhoo\n2 މަސް ކުރިން 488 10\nމިއީ 1500 މީހުން ގެ އާބާދީ އެއް އޮތް ނ.މިލަދޫ ގެ ވާހަކަ އެވެ. މިލަދޫގެ ރައްޔިތުން އަބަދުވެސް ކުރާ ބޮޑު ޝަކުވާގެ ވާހަކަ އެވެ. ޒުވާނުންނާއި ރަށުގެ ކަމުވޮށިގެންވާ ހަރު ބޭބޭފުޅުންގެ ކަންބޮޑުވުން ތަކުގެ ވާހަކަ އެވެ. ކުރު ގޮތަކަށް ބުނާކަމުގައި ވަނީނަމަ ރަށުގެ ކުދި ބޮޑު އެންމެން މިއަދު ތަހަންމަލް ކުރަން ޖެހިފައި މިވާ ބޭއިންސާފްގެ ވާހަކައެވެ.\nތަރައްޤީގެ ބޮޑެތި މަޝްރޫޢްތައް އަތޮޅުގެ ހުރިހާ ރަށެއްގައި ކުރިއަށް ދިޔައިރު، ވޭތުވެ މިދިޔަ7ވަރަކަށް އަހަރު މިލަދޫގެ ރައްޔިތުންނަށް މާ ބޮޑު މަންފާއެއް ހޯދަދެވިފައި ނެތުން މިއީ ރައްޔިތުންނަށް އިންސާފްވެރި ގޮތެއް ކަމުގައި ނުދެކެމެވެ. މިކަމުގެ ޒިންމާ އުފުލަން ޖެހެނީ ކޮންބައެއް ހެއްޔެވެ؟ ސަރުކާރުގެ މިނިސްޓަރުން ތޯއެވެ؟ މަޖިލީސް ނުވަތަ އަތޮޅު ކައުންސިލުން ތޯއެވެ؟ ޝައްކެއްވެސް ނެތެވެ. މިކަންކަމުގެ ޒިންމާ ނެގުން އެންމެ އަޢްލާކަން ބޮޑީ މިޒިންމާ އާއި ހަވާލުވެ ތިއްބެވި ރަށުގެ އިސް ވެރިންނެވެ.\nދިވެހިރާއްޖޭގެ ވެރިކަން ހިންގުމުގެ ނިޒާމު މިއަދު މިވަނީ ވަރަށް ބޮޑަށް ބަދަލު ވެފައެވެ. އަތޮޅުތެރޭގެ ވަކިވަކި ރަށްރަށް ހިންގުމާއި ކުރިއެރުވުމުގެ ޒިންމާ ހަވާލު ކުރެވިފައި ވަނީ ރަށު ކައުންސިލްތަކަށެވެ. ރަށުގެ އަަމާން ބެލެހެއްޓުމާއި ރަށަށް ބޭނުންވާ ޤަވާއިދުތައް ހެދުމަށް ކައުންސިލް ތަކަށް ގާނޫނު ލާޒިމް ކުރެއެވެ.\nނަމަވެސް މި ފުރިހަމަ ނިޒާމުގެ ފޮނިމީރުކަން މިލަދޫގެ ރައްޔިތުންނަކަށް ނުލިބެއެވެ. ހެދިފައި ހުރި ގަވާއިދު ތަކުން ފައިދާ ވާތަނެއް ނުފެނެއެވެ. ގަވާއިދު ތަކަށް ބަލައިލުމުން މިކަމުގައި ބަޔަކު އިހްމާލް ވެފައި ވާކަން ސާފްވެއެވެ. މިލަދޫގެ ވެއްޓާ ބީރައްޓެހި ބޭކާރު އެތައް ގަވާއިދު ތަކެއް މީގެން ފެންނަން ހުރެއެވެ. ހައްލު ހޯދަން ޖެހިފައިވާ އެއްވެސް މައްސަލަ އަކަށް އަލި އަޅުވައިލެވިފައެއް ނެތެވެ. ވާނީވެސް އެހެންނެވެ. މިލަދޫގައި ހެދިފައިހުރި ގަވާއިދުތަކަކީ ކޮންމެވެސް އެހެން ރަށެއްގެ ގަވާއިދުތަކުން، އަކުރުން އަކުރަށް ކޮށްފައިވާ ނަކަލެކެވެ. އެހެން ކަމުން މިލަދުއަށް ދިމާވާ އެކިއެކި މައްސަލަތަކަށް ހައްލު ހޯދުމަށް ކައުންސިލުން މިވަނީ މިއަދު ނުކުޅުދިފައެވެ.\nއަތޮޅުތެރޭގެ އެހެން ރަށްރަށުގެ ކަންކަން ހުރީ ކިހިނަކުންތޯއެވެ؟ ބޮޑެތި ބިޔަ މަޝްރޫޢް ތަކެއް ހިންގިފައި ނެއް ނަމަވެސް ތަރައްގީގެ ކުލަވަރު ނުފެންނަ ރަށެއް މަދެވެ. ފުޓްސަލް ދަނޑު ތަކާއި ކުޑަކުދިންގެ ޕާކުތައް އެ ރަށްރަށުގައި ހުރެއެވެ. އެކި ކަހަލަ ކުޅިވަރު ކުޅެވޭނެ ވަސީލަތްތައް ލިބެން ހުރެއެވެ.\nމިފަދަ އެންމެހާ ކަންކަމަކީ އެރަށްރަށުގެ ކައުންސިލް ތަކުގެ ބުރަ މަސައްކަތް އޭގައި ހިމެނޭ ކަންކަމެވެ. ރައްޔިތުންގެ ހައްގުގައި ކައުންސިލްތަކުން ސަރުކާރާއި ގުޅިގެން ކުރާ ބުރަ މަސައްކަތްތަކުގެ ފޮނި ނަތީޖާއެވެ. ނަމަވެސް މިލަދޫގެ ހާލަތު މިއާ ތަފާތެވެ. ސަރުކާރާއި ގުޅިގެން މަސައްކަތް ކުރާ ތަނެއް ނުފެނެއެވެ. ރައްޔިތުންނަށް ލާބައާއި މަންފާ ހުރި ގޮތަށް މަސައްކަތް ކުރުމަށް ވުރެ ސަރުކާރާއި “ވިއްދައިލައިގެން” އުޅުން މިވެރިންނަށް މާ މުހިންމެވެ. ވޭތުވެ މިދިޔަ ހައެއްކަ އަހަރު ރަށުގެ ކަންކަން ހުރީ މިފަދަ ހާލަތެއްގައެވެ.\nނ މަގޫދޫ ގައި ހެދިފައިވާ ފުޓްސަލް ދަނޑެއް\nމިލަދޫގެ ރައްޔިތުން މި ނިކަމެތި ހާލަތުން އަރައި ނުގަނެވި މިހާ ިގނަ ޒަމާން ވެގެން މިދަނީ ކޮން ސަބަބަކާ ހުރެ ހެއްޔެވެ؟ ކަންކަން ގޯހުން ދާކަމުގަ ވަނީ ނަމަ ރަށުގެ ކުރިމަގާއި މެދު ވޯޓަކުން ގޮތް ނިންމުމުގެ ބާރު ރައްޔިތުންނަށް އެބައޮތެވެ. ކައުންސިލް ކަމުނުދާ ކަމުގައި ވާނީނަމަ ބަދަލު ކުރުމުގެ އިޙްތިޔާރު ރައްޔިތުންނަށް ލިބިދެއެވެ.\nނަމަވެސް ވޯޓު ލުމުގައި ޒަމާނުއްސުރެ ރަށުގެ މީހުން ގެންގުޅޭ އުސޫލާއި ވިސްނުމުގެ ސަބަބުން ރަނގަޅު ނަތީޖާއެއް ވޯޓުން ނުލިބެނީއެވެ. އޮންނަ ރައްޓެހި ކަމަށް ބަލައިފާއި ވޯޓު ލާ މީހުން ވޯޓު ލަނީއެވެ. އަނެއް ބަޔަކު އާއިލީ ގުޅުން ދެމެހެއްޓުމުގެ ނަމުގައި އާއިލާ މީހާ އިސް ކުރަނީއެވެ. އަދި ކިއެއްތަ، ފައިސާ ފޮތްޗެއްގެ ދަހިވެތި ކަމުގައި ވޯޓު ވިއްކާލާ މީހުން ވެސް މި މިލަދޫގައި މަދެއް ނޫނެވެ.\nމިފަދަ ޑިމޮކްރަސީ އާ ބީރައްޓެހި ނާތަހުޒީބު އުސޫލުތަކުގެ ސަބަބުން ތިމާ އަށާއި ތިމާގެ ރަށަށް ލިބޭނެ ގެއްލުމަކަށް މާބޮޑު ފަރުވާލެއްނެތި ވޯޓުތައް ލާނިންމަނީއެވެ. އާޚިރުގައި މިކަމުން އުފެދޭ ފިތުނައާއި ގެއްލުމާއި ކުރާ ނޭދެވޭ އަސަރު ތަހަންމަލް ކުރަން މި ޖެހެނީ ހަމަ މިލަދޫގެ ރައްޔިތުންނަށެވެ.\nކުރިއަށް މި އޮތީ ލޯކަލް ކައުންސިލް އިންތިހާބެވެ. ރަށުގެ ޙާލަތާއި ކުރިމަގާއި މެދު ވިސްނުމަށް ވަރަށް ގިނަ ދުވަސް އަދި އެބަ އޮތެވެ. މިފަދަ ފުރުސަތެއްގެ ބޭނުން ރަނގަޅު ގޮތުގައި ނުހިފައި ދޫކޮއްލައިފި ކަމުގައި ވާނަމަ ރައްޔިތުންނަށް އޮތީ ހިއްދަތި ކަމުގެ ދުވަސް ތަކެކެވެ. މާޔޫސްކަމާއި ނުތަނަވަސް ކަމެވެ. މާޒީން އިބުރަތް ހާސިލްކޮށް ވެއްޓިފައި މިވައި އަނދަވަޅުން މިންޖުވޭތޯ ގަދަ އަޅާ މަސައްކަތް ކުރަން މިއަދު މިވަނީ މަޖުބޫރު ވެފައެވެ.\nވޯޓު ލުމުގެ ފަރުދީ ޒިންމާ އަދާކުރުމުގައި ފަރުވާ ކުޑަ ކުރެވޭކަށް މިއަދަކު ނެތެވެ. މިލަދޫގެ ހާލަތު މިއަދު މިވަނީ ހީކުރާ ވަރަށްވުރެ ނާޒުކު ފަޢްތަރަކަށް ވެޓިފައެވެ.\nތިޔަ ލޮބުވެތި ރައްޔިތުންގެ ދީލަތި އެހީ އަކަށް ބޭނުންވެފައެވެ.\nފާތުން2މަސް ކުރިން\nބޭކާރު ވާހަކަ. ސަރުކާރާ އިދިކޮޅު 75% މީހުން އިބޫ ނަގާ ބޮލަށް ލައިގެން 2018 ރިޔާސީ އިންތިހާބަށް ފައިނަގާ އޮއްވާ ޔާމިނު އޮންނާނީ ފެންހަންތައް ބަހައްޓާ ފެނުގެ މަސްރޫޢު1 ނިންމާފާ. ސަރުކާރެއް އިދިކޮޅެއް ކިއާނެކަމެއްނެތް އަސާސީ ޒަރޫރީ ބޭނުންތައް ފުއްދައިދީގެން ވާނީ. ކުރަންބޭނުމިއްޔަ ކޮށްދޭނިއްޔާ ކުރާނެ. ކުރެވޭނެ. މަޤާމްތަކުގައި އަދާކުރާ ކުރަންޖެހޭ ކުރެވޭވަރު މިނެކިރައިން ދެންވެސް މިލަދޫ ކައުންސިލަށް ތަޖުރިބާއި އެކު އިލްޔާސް ގެ ޓީމްއަށް.\nއިނަފް2މަސް ކުރިން\nސޮރީ އޭ ބުނެވޭނީ\nއިބްރާހިމް އަހްމަދު2މަސް ކުރިން\nފުޓްސަލް ދަނޑު ނުނިމި އޮތީ ބައި މީހުންނަށް ކާން ދޭން އިރުޝާދު އަށް ފުޓްސަލް ދަންޑު ޕްރޮޖެކްޓް ދިނީމަ. ސާފުތަ؟ ލިޔުމެއް ލިޔާނީ މައުލޫމާތު ސާފްކޮށްގެން ކަލޯ.\nކެންޕޭނު ޚަބަރު. ލޮލް\nޝުކުރު2މަސް ކުރިން\nމިހަމަ ރަނގަޅު ވާހަކަ މުޅިންވެސް. ތިކަހަކަ މީހުންނަށް ހީވާނީ އަބަދުވެސް ހަގީގަތް ހާމަ ކުރުމަކީ ކެންޕެއިން ސްޓަންޓް އޭ.. ތިގޮތައް ނުވިސްނާ.. މިލަދޫގެ ކުރިމެދަށް ވިސްނާ.. މީ ބަދަލަކަށް ބޭނުންވެފައިވާ ވަގުތެއް.\nރަށު މީހާ2މަސް ކުރިން\nހުސޭނާ2މަސް ކުރިން\nބިޑި ހަދާ. ކޮމެންޓް ތައް ދައްކަން ނުކެރޭ ސިޔާސީ ހަބަރު.\nމަ މޭން2މަސް ކުރިން\nއިއްލި ނޫން ނޫން ގޮތެއް….\nދުންތަރި2މަސް ކުރިން\nއިއްލި އަކީ ސަޅި ގޮލައެއް.. އެކަމަކު ކައުނސިލައް ކަމަކު ނުދޭ… ވޯޓުދޭން ވަރަށް ބޭނުންވެ… އެކަމަކު މިފަހަރު ބޭނުމީ ބަދަލެއް\nއައްމަޓީ2މަސް ކުރިން


Footboalhai ge hidhumaiyhtheri Sattharu FAM in vaki kohfi\nފުޓްބޯޅައިގެ ހިދުމަތްތެރިޔާ ސައްތާރު އެފްއޭއެމުން ވަކިކޮށްފި\nސައްތާރު، އޭނާ ވަނީ 23 އަހަރަށް ވުރެ ގިނަ ދުވަސްވަންދެން ފުޓްބޯޅައަށް ހިދުމަތް ކޮށްފަ ---\nގިނަ ދުވަސްތަކެއް ވަންދެން ދިވެހި ފުޓްބޯޅައަށް ހިދުމަތްތަކެއް ކުރި، އަބްދު ސައްތާރު އެފްއޭއެމްގެ ވަޒީފާއިން ވަކި ކޮށްފި އެވެ.\nގައުމީ ޓީމުގެ ކިޓް މެނޭޖަރުގެ ގޮތުގައި، ސައްތާރު އެފްއޭއެމްގެ ވަޒީފާ އަށް ވަނީ، 2015 ވަނަ އަހަރު ކުރީ ކޮޅު އެވެ. އެފްއޭއެމްގެ ވަޒީފާއިން އޭނާ ވަކި ކުރީ، މިދިޔަ މަހުގެ 20 ވަނަ ދުވަހު އެވެ.\nނިއު ރޭޑިއަންޓް ސްޕޯޓްސް ކުލަބުގެ ކިޓް މެނޭޖަރުގެ ގޮތުގައި ސައްތާރު ވަނީ ހިލޭ ސާބަހަށް އެ ކުލަބަށް ގިނަ ހިދުމަތްތަކެއް ކޮށްފަ އެވެ. ކުލަބަށް ކުޅުނު ކޮންމެ ކުޅުންތެރިޔެއްގެ ހިތުގައި ސައްތާރަށް ބޮޑު އިހްތިރާމެއް އޮވެ އެވެ.\nވަޒީފާއިން ވަކި ކުރުމުން ސައްތާރު ބުނީ އޭނާއަށް އުނދަގޫތަކެއް އިހްސާސް ކުރެވުނު ކަމަށާއި ފުޓްބޯޅައިގައި މަސައްކަތް ކުރަމުން ދިޔައީ ވަރަށް ޝައުގުވެރި ކަމާއެކު ކަމަށެވެ.\n"ވަޒީފާ ގެއްލުމަކުން އެހާ ދެރައެއް ނުވޭ، ނަމަވެސް ދެރަ ވަނީ ކުއްލިއަކަށް ފުޓްބޯޅައާ ދުރަށް ދާން ޖެހުނީމަ،" ސައްތާރު އޭނާގެ ސޫއޫރުތައް ހިއްސާ ކުރި އެވެ. "23 އަހަރަށް ވުރެ ގިނަ ދުވަސް ވެއްޖެ އަޅުގަނޑު ފުޓްބޯޅައިގައި މަސައްކަތް ކުރަމުން ދާތާ، ކުއްލިއަކަށް އެ ކަމުން ދުރަށް ދާން ޖެހުމުން ނަފުސާނީ ގޮތުން އުނދަގޫތަކެއް އިހްސާސް ކުރެވުނު."\nއެފްއޭއެމްގެ ޖެނަރަލް ސެކެޓްރީ ހުސައިން ޖަވާޒު ވިދާޅުވީ، ގައުމީ ޓީމުން ސައްތާރު ވަކި ނުކުރާ ކަމަށާއި ނަމަވެސް އެފްއޭއެމްގެ ވަޒީފާއިން ވަކި ކޮށްފައިވާ ކަމަށެވެ.\n"ގައުމީ ޓީމުން ސައްތާރު ޑިސްމިސް ނުކުރޭ، ސަބަބަކީ ގައުމީ ޓީމުގެ މަގާމުތަކާ ބެހޭގޮތުން ހުރިހާ ނިންމުންތަކެއް ނިންމާނީ ނެޝަނަލް ޓީމު ކޮމިޓީން."\nސައްތާރު ބުނީ އެފްއޭއެމްގެ ހުރިހާ ވަޒީފާއަކުން ވަކި ކޮށްފައިވާކަން ސިޓީގައި ބެނެފައިވާ ކަމަށާއި ބުނީ، އޭނާގެ ބެލުމުގެ ދަށުގައި ހުރި، ގައުމީ ޓީމުގެ ސާމާނުތައް އެފްއޭއެމްއާ ހަވާލުވެސް ކޮށްފައިވާ ކަމަށެވެ.\nއަށް މަސް ފަހުން އިމްރާނަށް ފައިސާ ދީފި\nޓަވަރޭޒްގެ މުސާރައާ ގުޅިގެން ނިއުއަށް ފަހުގެ އިންޒާރު\nނިއުގެ ބަދަލުގައި އިތުރު ޓީމެއް ލީގަށް ނުގެންނާނެ


މިލަދޫގައި ކޭކް އަޅަން ދަސްކޮށްދޭ ކޯހެއް ފަށަނީ! | Miladhoo\nމިލަދޫގައި ކޭކް އަޅަން ދަސްކޮށްދޭ ކޯހެއް ފަށަނީ!\n4 މަސް ކުރިން 188 0\nމިލަދޫ ޔޫތު މޫވްމެޓް(އެމް،ވައި،އެމް) އިސްނަގައިގެން ކޭކު އަޅަން ދަސްކޮށްދޭ ކޯހެއް ނ.މިލަދޫގައި ފެށުމަށް ނިންމައިފިއެވެ.\nދެ ޖިންސުގެ ޒުވާނުންނަށް އަމާޒުކޮށްގެން އަންނަ ފެބުރުއަރީ އެއްވަނަ ދުވަހު ފަށާ މި ކޯހުގައި ބައިވެރިވާ ފަރާތް ތަކުގެ ތެރެއިން ގުރުއަތުން ހޮވޭ ފަރާތަށް ކޯހުގައި ހިލޭ ކިޔެވުމުގެ ފުރުޞަތު އޮންނާނެއެވެ. ކޯހުގައި ބައިވެރިވާން ބޭނުންވާ ފަރާތްތަކަށް އެ ފުރުސަތު މިހާރު ވަނީ ހުޅުވާލައިފަ އެވެ.\nމި ކޯހުގައި ކިޔަވައި ދެއްވާނީ މިފަދަ ކޯސްތައް މާލޭ އާއި ރާއްޖޭގެ އެކި ރަށްތަކުގައި ހިންގަވާފައި ވާ ތަޖުރިބާކާރު ބޭފުޅެކެވެ. އަދި މި ކޯސް ފުރިހަމަކުރާ ފަރާތްތަކަށް ސެޓްފިކެޓެއް ލިބޭނެ އެވެ.\nމި ކޯހުގައި ބައިވެރި ވުމުގެ ފުރުސަތު މިހާރު ވަނީ 2020 ޖަނަވަރީ 10 ވަނަ ދުވަހާ ހަމައަށް ހުޅުވާލެވިފައެވެ. އަދި މި ކޯހާ ގުޅޭގޮތުން މައުލޫމާތު އިތުރަށް ސާފު ކުރެއްވުމަށް ބޭނުންފުޅުވާ ފަރާތްތަކުން ގުޅުއްވާނީ 755006،9456600 ނަމްބަރު ފޯނާއެވެ.\nމިލަދޫ ޔޫތު މޫވްމެންޓަކީ 22 ފެބުރުއަރީ 2017 ވަނަ އަހަރު މިލަދޫ ޒުވާނުން ކޮޅެއް އުފެއްދި ޖަމުޢިއްޔާ އެކެވެ. މިޖަމްޢިއްޔާގެ އެމުރު ހަގު ނަމަވެސ މިހާތަނަށް މިލަދޫގައިވަނީ ވަރަށް ތަފާތު ޙަރަކާތް ތަކެއް ހިންގާފައެވެ.\nފުރުޤާން މިސްކިތުގައި ނައްޓާފައި ހުރި މުށިތައް އަލުން ޖަހާނެ ބަޔަކު ހޯދަނީ\nނޮވެމްބަރު މަހު މާފަރު އެއަރޕޯޓުގެ ޚިދުމަތް ލިބޭނެ\nނ.އަތޮޅު ހޮސްޕިޓަލުގައި ކެންސަރަށް ސްކްރީން ކުރުމުގެ ޕްރޮގްރާމެއް ފަށަނީ!\n1 މަސް ކުރިން 1 މަސް ކުރިން\nރަސްގެފާނުގެ ޚިދުމަތުން ﷲ ގެ އަޅުވެތިކަމަށް\nމިލަދޫ ބަދަލަކަށް ބޭނުން ވެފައި؟\n2 މަސް ކުރިން2މަސް ކުރިން\n4 މަސް ކުރިން4މަސް ކުރިން\nMiladhoo.com - 2020


Vazeefaa in vakikuree rangalhakah noon! Maalee bura dhaulathah! | Mihaaru\nރިޕޯޓް / ވަޒީފާ\nވަޒީފާއިން ވަކިކުރީ ރަނގަޅަކަށް ނޫން! މާލީ ބުރަ ދައުލަތަށް!\nފުލުހުންގެ މައި އިދާރާ: އިޖުރާއާތުތައް ފުރިހަމަނުކޮށް ވަކިކުރި އޮފިސަރުންތަކަކަށް ވަޒީފާ އާއި މާލީ ބަދަލު ދޭން ވަނީ ހުކުމްކޮށްފައި --ފޮޓޯ/މިހާރު\nނުހައްގުން ވަޒީފާއިން ވަކިކުރާ ގިނަ މައްސަލަތަކެއް ޝަރުއީ މަރުހަލާގައި ދައުލަތާ ދެކޮޅަށް ނިމި ހަމައެކަނި އަލުން ވަޒީފާދޭން ޖެހެނީކީ ނޫނެވެ. ވަޒީފާ އިން ވަކިކުރި ފަހުން ހޭދަވި މުއްދަތުގެ މުސާރަ އާއި އެލަވަންސް، މިހެން ގޮސް މާލީ އެތައް ބަދަލެއް އެ މީހަކަށް ދޭން ކޯޓުން ހުކުމްކުރެ އެވެ.\nދާދި ފަހުން އަނެއްކާވެސް މި ފެނުނީ އެ މަންޒަރެވެ. ފުލުހުންގެ ވަޒީފާއިން ވަކިކުރި ބަޔަކަށް އަލުން ވަޒީފާ ދޭން ވަނީ ހުކުމްކޮށްފަ އެވެ. އެ މީހުން ވަޒީފާއިން ވަކިކުރީ ގޯސްކޮށް ކަމަށް އެއްބަސްވެ، އަލުން ވަޒީފާ ދޭން ދައުލަތުން، ވަރަށް ފަސޭހައިން، ކޯޓުގައި އެއްބަސްވި އެވެ.\nއޭގެ ތެރެއިން އެއް މައްސަލާގައި ހިމެނެނީ މިިހާރުގެ އެކްޓިން ޕޮލިސް ކޮމިޝަނަރު މުހައްމަދު ހަމީދެވެ. އޭނާ ވަކިކުރުމުން ކޯޓަށް މައްސަލަ ހުށައެޅުމުން އެކި މަރުހަލާގެ ކޯޓުތަކުގައި ދައުލަތުން ދިޔައީ، ފުލުހުންގެ ނިންމުން، ދިފާއުކުރަމުންނެނެވެ. އެކަމަކު ސަރުކާރު ބަދަލުވުމާ އެކު ކުއްލި ގޮތަށް ސުޕްރީމް ކޯޓުން މައްސަލަ ނިންމީ ދައުލަތާ ދެކޮޅަށެވެ. އަދި ގެއްލުނު ހުރިހާ ދުވަސްތަކެއްގެ މުސާރަ އާއި އިނާޔަތްތައް ދޭން ދައުލަތުން އެއްބަސްވި އެވެ.\nހަމީދާއި އިތުރު ހަތަރު އޮފިސަރުން ވަކިކުރި ދުވަހުން ފެށިގެން މައްސަލަ ނިމުނު ދުވަހާ ހަމައަށް ލިބެން ޖެހޭ މުސާރަ އާއި އިނާޔަތްތަކަށް ޖުމްލަ ހަތަރު މިލިއަނަށް ވުރެ ގިނަ ރުފިޔާ ދައުލަތުން މި އޮތީ ދޭން ޖެހިފަ އެވެ. އޭގެ ތެރެއިން އެއް އޮފިސަރަކަށް އެކަނި ވެސް 2.8 މިލިއަން ރުފިޔާ އެބަ ލިބެ އެވެ.\nއާންމުންގެ ފާޑުކިޔުން ވަނީ އަމާޒުވެފަ އެވެ. އާންމުން ހިތްހަމަނުޖެހެނީ އެ މީހުން ވަކިކުރީ ގޯސްކޮށް ކަމަށް އެއްބަސްވެ، އަލުން ވަޒީފާ ދޭން ދައުލަތުން ކޯޓުގައި އެއްބަސްވެގެންނެއް ނޫނެވެ. އެމީހުން ވަޒީފާ އިން ވަކިކުރި މީހުންނާ މެދު ފިޔަވަޅު އެޅޭނެ އެއްވެސް ގޮތެއް ނެތި، މާލީ ބުރައާ ހަވާލުވުމުންނެވެ.\nނުހައްގުން ވަޒީފާއިން ވަކިކޮށްފި ނަމަ، އޭގެ ބަދަލު އެ މީހަކަށް ލިބެން ޖެހޭނެ އެވެ. އެއީ ދެބަސްވެވެން ނެތް ހަގީގަތެކެވެ. އެކަމަކު އުފެދޭ ސުވާލަކީ އިޖުރާއާތުތަކާ ޚިލާފަށް އަމަލު ކުރުމުން އެކަމަށް ދޭން ޖެހޭ މާލީ ބަދަލު ނުވަތަ ގެއްލުނު ދުވަސްތަކުގެ މުސާރަ އާއި އިނާޔަތްތައް ނަގައިދެވޭނެ އެންމެ މަތީ މިންގަނޑެއް ނުހެދޭނެ ހެއްޔެވެ؟ ނުވަތަ އެފަދަ ގިނަ ދުވަސް ވީ މައްސަލަތަކުގެ ސަބަބުން ދައްކަން ޖެހޭ ބޮޑެތި އަދަދުތައް ކުޑަކުރެވޭނެ ގޮތެއް ނެތީ ހެއްޔެވެ؟\nރާއްޖޭގައި ޖިނާއީ މައްސަލަތަކެއްގައި ދައުވާ ކުރާނެ މުއްދަތުތައް ގާނޫނުލް އުގޫބާތާއި ޖިނާއީ އިޖްރާއާތުގެ ގާނޫނުގައި ލިޔެފައި އޮތަސް، މަދަނީ މައްސަލަތަކުގައި ދައުވާ ކުރުމުގެ މުއްދަތު ކަނޑައަޅާފައި ހުންނަނީ ވަރަށް މަދު މައްސަލަތަކެއްގަ އެވެ. ވަޒީފާގެ މައްސަލަތަކުގައި ވެސް، ދައުވާ ކުރުމުގެ މުއްދަތެއް ކަނޑައަޅާފައި އޮންނަނީ ވަޒީފާއާ ބެހޭ ގާނޫނުގެ ދަށުން ވަޒީފާއާ ބެހޭ ޓްރައިބިއުނަލްގެ އިހްތިސާސް ހިނގާ މައްސަލަތަކަށް އެކަންޏެވެ.\nދައުލަތުގެ އިސް މަގާމުތަކުގައި ތިބޭ މީހުންނާއި ސިފައިންނާއި ފުލުހުން ފަދަ ޚިދުމަތްތަކުގެ ވަޒީފާގެ މައްސަލަތަކަށް ވަޒީފާއާ ބެހޭ ޓްރައިބިއުނަލްގެ އިހްތިސާސެއް ނުހިނގަ އެވެ. އެފަދަ މައްސަލަތަކުގައި ދައުވާ ކުރަން ޖެހޭ މުއްދަތުތައް އެއްވެސް ގާނޫނެއް ނުވަތަ ގަވާއިދެއްގައި ވެސް ކަނޑައަޅާފައެއް ނެތެވެ. އެހެންވެ، އެފަދަ މައްސަލަތަކުގައި ކިތަންމެ ދިގު މުއްދަތެއް ފާއިތުވުމަށް ފަހު ވެސް ދައުވާކުރާކަށް ހުރަހެއް ނޯވެ އެވެ. މާލީ ބަދަލު ބޮޑުވަނީ އެހެންވެގެންނެވެ.\nދެން އޮތް މައްސަލައަކީ ޝަރީއަތްތައް ދިގުލައިގެން ދިއުމެވެ. އެހެންވެ، އެކި ސަބަބުތަކާ ހެދި ގިނަ ދުވަސްވެ، ދައުލަތުގެ މައްޗަށް އުފަންވާ ބޮޑު މާލީ ޒިންމާތައް ކުޑަކުރެވޭނެ ގޮތެއް މި އޮތީ ހޯދަން ޖެހިފަ އެވެ.\nފުލުހުންގެ އޮފިސަރުންތަކެއްގެ މައްސަލާގައި މާލީ ބޮޑު ބުރައަކަށް އެއްބަސްވުމުގެ އިތުރަށް، ދައުލަތުން އަމަލުކުރި ގޮތާ މެދު ވެސް ސުވާލު އުފެއްދިދާނެ އެވެ. އެ މީހުން ވަޒީފާއިން ވަކިކުރީ ގޯސްކޮށް ކަމަށް ދައުލަތުން އެއްބަސްވުމުން އެނގެނީ އެކަން ކުރި ބަޔަކު ގޯސްކޮށް އަމަލު ކޮށްފައިވާ ކަމެވެ. އެހެންވީއިރު، އެކަމުގައި އިހުމާލުވި ބަޔަކާ މެދު ފިޔަވަޅު ނޭޅީ ކީއްވެގެން ހެއްޔެވެ؟ އަދި ގޯސްކޮށް ވަކިކުރި ކަން އެނގި ތިބެ، ވަޒީފާ އަނބުރާ އިއާދަކުރަން ދައުލަތުން ކުރިން މަސައްކަތް ނުކޮށް އޮތުމަކީ ވެސް މައްސަލައެކެވެ.\nދައުލަތުން ވަކި ބަޔަކަށް ބޮޑެތި އަދަދުތަކުން މާލީ ބަދަލު ދޭން ނުޖެހޭނެ ގޮތެއް އޮންނަން ޖެހޭނެ: -- ފޮޓޯ/މިހާރު\nގާނޫނީ ބޭފުޅުންގެ ނަޒަރުގައި ގިނަ ދުވަސްވެފައި ހުންނަ އެފަދަ މައްސަލަތަކުގައި، ގެއްލުނު ހުރިހާ ދުވަސްތަކުގެ ފައިސާ ދޭން ދައުލަތުން އެއްބަސްވެ، ބޮޑު މާލީ ބުރައަކަށް ޒިންމާ ނެގުމަކީ ރަނގަޅު ގޮތެެއް ނޫނެވެ. ނުހައްގުން ވަޒީފާއިން ވަކިކޮށްފައިވާ ނަމަ، ގެއްލުނު ދުވަސްތަކަށް ކޮންމެވެސް ބަދަލެއް ދޭން ޖެހޭނެ ކަމަށް އެ ބޭފުޅުން ވެސް ދެކެވަޑައިގަންނަވަ އެވެ. އެކަމަކު އެގޮތަށް ނަގައިދެވޭނެ އެންމެ މަތީ މިންގަނޑެއް އޮންނަން ޖެހޭނެ ކަމަށް އެ ބޭފުޅުން ވިދާޅުވެ އެވެ. އަދި އެގޮތަށް ކޯޓުތަކުން މައްސަލަ ނިންމާފައި އެބަހުރި ކަމަށް ވެސް ބައެއް ބޭފުޅުން ފާހަގަކުރެއްވި އެވެ.\n"ރާއްޖޭގެ ލިމިޓޭޝަން ގާނޫނެއް ނެތް. އެހެންވެ، ކޯޓުތަކުން އެބަހުރި މިފަދަ މައްސަލަތަކުގައި މުސާރަ އާއި އިނާޔަތްތައް ނަގައިދެވޭނެ މުއްދަތުތަކެއް ކަނޑައަޅާފައި. މިސާލަކަށް ގޯސްކޮށް ވަކިކުރިޔަސް، ބަދަލު ނަގައިދެވޭނީ ތިން މަސް ދުވަހަށޭ، އެގޮތަށް ނިންމާފައި އެބަހުރި،" މި ރިޕޯޓަށް ވާހަކަ ދެއްކެވި ވަކީލަކު، ނަން ނުޖަހާ ގޮތަށް، ވިދާޅުވި އެވެ.\n"އެއީ އެކަށީގެންވާ މުއްދަތެއް ކަމަށް ބެލެވިދާނެ. އެއީ މީގައި އެބަ ޖެހޭ ދެއްތޯ ކޮންމެވެސް މިންގަނޑެއް އޮންނަން؟."\nއޭނާ ދެކެވަޑައިގަންނަވާ ގޮތުގައި ގިނަ ދުވަސްތަކެއް ވަންދެން ދައުވާ ނުކޮށް ތިބުމަށް ފަހު، ދައުވާކުރާ މައްސަލަތަކުގައި ގެއްލުނު މުއްދަތުގެ ހުރިހާ ދުވަސްތަކަށް ވާ މުސާރަ އާއި އިނާޔަތްތައް ދޭން ފަށައިފި ނަމަ، އެ ނިޒާމުގެ ބޭނުން ނާޖާއިޒް ގޮތުގައި ހިފުމުގެ ފުރުސަތު އެބަ އޮތެވެ.\n"ގޯސްކޮށް ވަޒީފާއިން ވަކިކުރީމަ ލަސްނުކޮށް، އެ މީހާގެ ވެސް ޒިންމާއެއް އެބަ އޮތް ދެއްތޯ ހައްގު ހޯދަން ކޮންމެވެސް މަސައްކަތެއް ކުރަން،" އޭނާ ވިދާޅުވި އެވެ.\nއެހެން ވަކީލަކު ވިދާޅުވި ގޮތުގައި ވަޒީފާއިން ވަކިކޮށްފައި ހުރި ދުވަސްތަކުގެ މުސާރަ އާއި އިނާޔަތްތައް ނަގައިދޭއިރު، އެ މުއްދަތުގައި އެހެން ވަޒީފާއެއް އަދާކޮށްފައިވާ ނަމަ، އެ މުއްދަތު އުނިކޮށް މާލީ ބަދަލުދިނުމުގެ އުސޫލެއް ކުރިން ރާއްޖޭގައި ގެންގުޅުނެވެ.\nކުރީގެ ބަންޑާރަ ނައިބު ޑރ. އަހުމަދު އަލީ ސަވާދު ވިދާޅުވެފައިވާ ގޮތުގައި މިފަދަ މައްސަލަތަކުގެ ސަބަބުން އުފުލަން ޖެހޭ މާލީ ބުރަތަކަށް ޒިންމާ ކުރުވަން ޖެހޭނީ އެކަމެއްގައި އިހުމާލުވި ފަރާތެކެވެ. ސަބަބެއްގެ ގޮތުގައި އޭނާ ވިދާޅުވެފައިވަނީ އިންސާފު ގާއިމްކުރުމުގައި އިހުމާލުވަނީ މުއައްސަސާތަކުން އަމިއްލައަށް ކަމަށް ނުވެފައި، އެއީ މަގާމެއްގައި ހުންނަ މީހަކު ކުރާ ކަމަށްވުމެވެ.\n"އެފަދަ އިހުމާލާ ގުޅިގެން ދައުލަތުގެ ޚަޒާނާއިން ހޭދަކުރަން ޖެހޭ ފައިސާއަށް ވެސް ޒިންމާ ކުރުވަން ޖެހޭނީ ޒިންމާއިން ރެކި، އިހުމާލުވި މީހާ،" ޓްވީޓެއްގައި ސަވާދު ވިދާޅުވި އެވެ.\nނުހައްގުން ވަޒީފާއިން ވަކިކުރުމުން މާލީ ބަދަލު ލިބޭނެ ނިޒާމެއް އޮތީ ސަބަބުތަކެއް ވެސް ހުރެގެންނެވެ. އެކަމަކު އެއީ މާލީ ގޮތުން ބަޔަކަށް ބޮޑު ފައިދާތަކެއް ނަގަން ފުރުސަތު ދެވޭ ގޮތަށް އޮތް ނިޒާމަކަށް ވެގެން ނުވާނެ އެވެ. ސިޔާސީ ޕްރެޝަރާ ހެދި މަދު ބަޔަކު ވާ އިހުމާލެއްގެ ސަބަބުން ކޮންމެ ފަހަރަކު ދައުލަތުން މާލީ ބޮޑު ބުރަ އުފުލުމަކީ ހަމަޖެހޭ ކަމެއް ނޫނެވެ. އެކަން މިހާރު މި އޮތީ ބަދަލުކުރަން ޖެހިފަ އެވެ.\nދައުލަތުގެ ބަޖެޓް ވަޒީފާ ޖޮބް ސެކިއުރިޓީ ވަޒީފާ ނުލިބުން ފުލުހުން\n57 ކޮމެންޓް, 55 ރިއެކްޝަންސް\nޤާވާޢިދާއި ޚިލާފަށް މިކަންކަން ހިންގި މީހުނަށް ދެވޭނެ އެއްވެސް އަދަބެއް ހަމަ ނެތީ ބާ.\nމީގައި މައްސަލައަކީ ކޯޓުތަކެއްވެސްނޫން ސިޔާސީވުން މުވައްޒަފަކު ވަކިކުރާއިރަށް ކޮއްކޮ ނުވަތަ ބޭބެ ނުވަތަ ދައްތަ ނޫސްތަކަށް ރިފޯޓްކުރާނެ މިވެނި މީހަކަށް ތާއީދުކުރީމައޭ އޭނާ ވަކިކުރީ ދެން އިދިކޮޅުގައި އެވަގުތުތިބޭ ބަޔަކު ބުނާނެ އެމީހުންނަށް ތިމަންނާމެންގެ ވެރިކަމެއްގައި ވަޒީފާ ދޭނަމޭ މިނޫންގޮތެއް އޮންނަންޖެހޭ ދެންއޮތީ ބަދަލުގެ ވާހަކަ އެއްވެސް ޤާނޫނެއްގައި ލިޔެފައިނޯވޭ ހުރިހާ ފައިސާއެއް ދޭށޭ ދެންކީއްކުރަން ކޯޓުތަކުން ހުކުމް އެކުރަނީ އެގޮތަށް\nވަޒީފާ ދޭން އެންގިދާނެ. އެކަމަކު މަސައްކަތްނުކުރާ ދުވަސްތަކަށް ބަދަލުދޭކަށް ނުޖެހޭނެ. އެ ދުވަސްތަކިގައި އެމީހަކަށް އެހެން ހުރިހާ މަސައްކަތެއް ކުރުމުގެ ހައްގުލިބިގެންވޭ. ދައލަތަށް ބޮޑުބުރައަކަށް ވާގޮތަށް ހުކުމަނުކުރޭ.\nދެން ކުރީސަރުކާރުގަ ތިބި މީހުން މިވެރިކަން ނިމުނީމަދާނެ ކޯޓަށް.. ކޯޓަކީ ވެރިކަން ކުރާބައެއް ފަހަތުން ދުވާބައެއް.. މިފަދަ ގޮތަކަށް ރާއްޖޭގެ ބަޖެޓުން ކޮންމެ އަހަރަކުވެސް އެބަ ހޭދަވޭ މި ސިޔާސީ މީހުންނަށް ދިނުމަށް.. ނަމުގަ އިދިކޮޅު ޕާޓީ ވޯކު ކުރަނީ ދާދި އެއްގޮތަކަށް.. ޒިންމާ ނަގާނެ މީހަކުނެތް..\nމީންދޭހަވަނީ ވަކީލު ކަމުގެ ޝަރުތު ހަމަނުވާ ބަޔަކަށް ވަޒީފާ ދޭކަމެވެ. ނުވަތަ ވަކީލަށް އެކުރާ ހުވާއަށް ބިރުވެތިނުވެ އިންސާފާއި ހަމަނޭގުމާއި މަގާމާއި ފައިސާއަށް ދަހިވެތިވަނީއެވެ. އެވަކީލުން ކޮންމެ ކަމެއްކުރަށް ވެސް ޖެހިލުން ނުވާނެއެވެ. އެފަދަ ވަކީލުންނަށް ބުނެލަންއޮތީ ސަދޫމަށް ވެގެންދިޔަގޮތް ހަނދުމަފުޅު ނެތުނީތޯ ؟ އޭރުވެސް ކުޅަދުން ވައްތަ ރަސްކަލާނގެ މިހާރު ވެސް ކުޅަދުންވައްތައެވެ. ބިރުވެތިވެ އިސްލާޚުވާށެވެ.\nވަޒީފާއިން ވަކި ކުރި އިރު ހުރި ޒިންމާދާރު އިސްވެރިޔާގެ އަތުން ތިޔަ ފައިސާ ނެގުމަށް ގޮވާލަން.\nތިހެންވިއްޔާ ދެން ގޮނޑީގަ އުޅުނު 12 މެންބަރުންނޯ\nމައްސަލ އަކީ އިއްޔެ ޖިނާއީ ކުށުގަ ހުކުމްކުރި މީހުން މިއަދު ހުދު ކަފަކޮޅެއް ފަދަ. އިއްޔެ ވަޒީފާއިން ވަކިކުރީ ރަނގަޅަށް މިއަދު އެނިންމުން ބާތިލް. ބުނަން ވާހަކައެއް ތިހެން ވަކި ބަޔަކު ޖަލުން ދޫކޮށް ވަޒީފާ ދެމުން ގެންދާނަމަ މިޤައުމުގަ އެއްވެސް ހަމައެއް ލަމައެއް ނޯންނާނެ. ސަރުކާރު ހިންގަން އުނދަގޫވާނެ. އިންސާފު ގާއިމް ކުރެ.\nމީގަ އަދި ކޮބާ ނުބައިކޮށް ހުކުމް ކުރާވާހަކަ؟ މިސާލަކަށް މިހާރުގެ ސަރުކާރުން، ތި މީހުން (ނުހައްގުން) ވަޒީފާއިން ވަކިކުރި މީހުންގެ އަތުން އެފައިސާ ކެނޑީއޯ. ދެންހަމައެވީ ދެންއަންނަ ސަރުކާރަކީ މިދެންނެވި މީހުންގެ ސަރުކާރެއްނަމަ އެނިންމުން އެކޮޅުކޮޅުން ޖަހާފަ އަލުން މިމީހުންނަށް ފައިސާދޭން، ވަޒީފާއިން ވަކިކުރީވެސް ރަނގަޅަށޭ ކިޔާ ހުކުމްވެސް ކުރަން! މިކަން މިހާރު ކުޅޭކުޅޭ އެއްޗަކަށް ވެއްޖެ. ކުޑައިރު ކުޅޭއިރު ހަދާހެން، އެކަކު ލެއްވީ، އަނެކަކު ކަނޑާލާނެ!\nއަންސް އަ ސޯލްޖަރ\nފަހަކަށް އައިސް ސިފައިންގެ އަދި ފުލުހުންގެ ވެރިން ހިތުހުރިގޮތަކަށް، ނާއިންސާފުން މުއައްޒިފުން ވަޒީފާއިން ކަނޑާވަކިކޮއްފަވޭ. ނުހައްޤުން ކަންކުރާ މީހުން ޒިންމާކުރަންޖެހޭ. ދައުލަތުގެ ބަދަލުގަ މި މުއައްސަސާތަކުގެ ވެރިންކަންކުރި މީހުންގެ ކިބައިން ބަދަލުހޯދަން ފެނޭ. ނާޒިމް ސޯ، ޝިޔާމް ސޯ ޒިންމާކުރޭ! އާރ.ސީ.އެން.ސީގެ މުދާ ވިއްކާއިގެންނަމަވެސް، ޝިޔާމްގެ ވަގު ވިޔަފާރިތައް ހުއްޓުވާ ދައުލަތައްނަގާ އޭގެން ބަދަލުދީ. ޒިންމާވާ މީހުން ޒިންމާކުރުވާ


Sukook vikkan cayman islands gai sarukaarun kunfunyeh hadhaifi | MBS NEWS\nސްކޫކު ވިއްކަން ކޭމަން އައިލެންޑްސްގައި ސަރުކާރުން ކުންފުންޏެއް ހަދައިފި\n17 August 2021, 15:32\nސަރުކާރު ހިންގުމަށް ދަރަންޏަށް ފައިސާ ނެގުމުގެ ގޮތުން އިސްލާމީ ސުކޫކް އިޝޫކުރުމުގެ ގޮތުން ކޭމަން އައިލެންޑްސްގައި ކުންފުންޏެއް ހަދައިފި އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ހަރަދުތައް މެނޭޖުކުރަން ސުކޫކު ވިއްކުމުގެ މަސައްކަތް ސަރުކާރުން ދަނީ ކުރަމުންނެވެ. އެގޮތުން ސަރުކާރުން ފަށާފައިވާ އެއް ބިލިއަން ޑޮލަރުގެ ސުކޫކް ވިއްކުމުގެ ޕްރޮގްރާމުގެ ދަށުން އަންނަ އަހަރު ވެސް ސުކޫކެއް އިޝޫކުރުމުގެ ފުރުސަތު ސަރުކާރަށް އޮންނާނެ ކަމަށް ފިނޭންސް މިނިސްޓަރު އިބްރާހިމް އަމީރު ވަނީ ދާދިފަހުން ވިދާޅުވެފަ އެވެ.\nދައުލަތުގެ އެއްވެސް އެސެޓެއް ރަހުނު ކޮށްފައި ދައުލަތަށް ދަރަންޏެއް ނަގާފައި ނުވާނެ ކަމަށް ފިނޭންސް މިނިސްޓްރީން ބުނި ނަމަވެސް ކުރީ ސަރުކާރުން ތަރައްގީކޮށްފައިވާ 25 ބުރީގެ ދަރުމަވަންތަ ހޮސްޕިޓަލް އެސެޓްގެ ގޮތުގައި ބެހެއްޓުމަށްފަހު ސްކޫކެއް އިޝޫކޮށްފައިވާ ކަމަށް ސަރުކާރުން ކުރިން ވަނީ ބުނެފަ އެވެ.\nމީގެ އިތުރުން ވެލާނާގެ އާއި އޮލިމްޕަސް ހިމެނޭ ގޮތަށް އިސްލާމިކް އިންސްޓްރޫމަންޓެއް މިދިޔަ ޖޫން މަހު އިޝޫކޮށްގެން ސަރުކާރުން ވަނީ 350 މިލިއަން ޑޮލަރު ހޯދާފަ އެވެ.\nސަރުކާރު ހިންގުމަށް ދަރަންޏަށް ފައިސާ ނެގުމުގެ ގޮތުން އިސްލާމީ ސުކޫކެއް އިޝޫކުރުމުގެ ގޮތުން ބައެއް ސުކޫލުތައް ބޭނުންކުރަން ވެސް ނިންމާފައިވެ އެވެ. ދައުލަތުގެ އިމާރާތްތައް ސަރުކާރުން ބޭރުގައި ހަދާފައިވާ ކުންފުންޏަކަށް ބަދަލު ކުރަމުންދާކަމުގެ ތުހުމަތުތަކެއް އިދިކޮޅު ފަރާތްތަކުން އަންނަނީ ކުރަމުންނެވެ.\nމިކަމާ ގުޅިގެން ކުރީގެ ސައިންސް އެންޑް ޓެކްނޮލިޖީ މިނިސްޓަރު މަލީހު ޖަމާލް ދައުލަތުގެ ހުރި ހުރިހާ ހަރު މުދަލެއް ދިވެހި ދައުލަތުގެ އިހުތިސާސުން ބޭރުވެ، ކޭމަން އައިލެންޑްސްގައި އޮންނަ ކުންފުންޏެއްގެ ބެލެނިވެރި ކަމަށް އެބަގެންދާ ކަމަށެވެ. ދަރަނި ނުދެއްކުނީމަ ކުންފުނި ވިއްކާލާފައި އެމްޑީޕީ ފިލުމުގެ ބިރު އެބަ އޮތް ކަމަށް ވެސް މަލީހު ވިދާޅުވި އެވެ.\n"ދިވެހިން ހޭލާ އެމްޑީޕީ ބަލިކުރަންޖެހޭ،" ކުރީގެ މިނިސްޓަރު މަލީހު ވިދާޅުވި އެވެ.\nމިހާރު ސަރުކާރުން ފައިސާ ހޯދަމުންދާ ގޮތަށް ފާޑުވިދާޅުވަމުން ކުރީގެ އިކޮނޮމިކް މިނިސްޓަރު އަދި މިހާރުގެ މާވަށު ދާއިރާގެ މެމްބަރު މުހައްމަދު ސައީދު ވިދާޅުވީ މިދާ ރޭޓުގައި ކަންކަންދާނަމަ މީހުންގެ ގެދޮރާއި ގަނބުރުސްތާނުތައް ވެސް ރަހުނުކޮށްފައި އޮއްވައި ފެނިދާނެ ކަމަށެވެ.\nސައީދު އިތުރަށް ވިދާޅުވީ ފައިސާ ހޯދުމަށް ފިނޭންސް މިނިސްޓްރީއަށް މިނޫން އެއްވެސް ގޮތެއް ނުހޯދުނުކަމީ ލަދުވެތިކަމެއް ކަމަށެވެ.\nދައުލަތުގެ ބައެއް އިމާރާތްތައް ބޭނުންކޮށްގެން އިސްލާމިކް ބޮންޑުގަތުމާ ބެހޭ ގޮތުން ނޫސްތަކުގައި ޖަހާފައިވާ ހަބަރުތަކާ ގުޅިގެން ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ އެ ބޮންޑަށް ފައިސާ ނުދެއްކުނަސް އެތަންތަނުގެ މިލްކުވެރިކަން ބަދަލެއް ނުވާނެ ކަމަށެވެ.\nއެ މިނިސްޓްރީން އާންމުކޮށްފައިވާ ދައުލަތުގެ ހިސާބުތަކަށް ބަލާއިރު 1 ޖެނުއަރީން މިމަހުގެ ފަސްވަނަ ދުވަހުގެ ނިޔަލަށް ދައުލަތަށް އާމްދަނީގެ ގޮތުގައި ލިބިފައިވަނީ 10.5 ބިލިއަން ރުފިޔާ އެވެ. އަދި އެ މުއްދަތުގައި 16.4 ބިލިއަން ރުފިޔާ ހަރަދުކޮށްފައިވެ އެވެ. އެހެން ކަމުން ބަޖެޓު ދަރަނި ވަނީ 5.2 ބިލިއަން ރުފިޔާއަށް އަރާފަ އެވެ. ފާއިތުވި އަހަރުގެ މި މުއްދަތުގައި ބަޖެޓު ދަރަންޏަކީ 7.2 ބިލިއަން ރުފިޔާ އެވެ.\nބަޖެޓު ދަރަނި އިތުރު ވަމުންދާއިރު ސަރުކާރުން ދަނީ ދަރަނި ފޫބައްދަން ދައުލަތުގެ ބިންތަކާއި އިމާރާތްތައް ބޭނުން ކޮށްގެން ބޭރު ގައުމުތަކުން ދަރަންޏަށް ފައިސާ ނެގުމުގެ މަސައްކަތް ކުރަމުންނެވެ. މިގޮތުން މިހާރު ވެސް 10 ސްކޫލެއް މިގޮތަށް ބޭނުން ކުރަން ނިންމާފައިވާއިރު ރޭގެ ވަގުތެއްގައި ފިނޭންސް މިނިސްޓަރު އަމީރު ވަނީ ޝަހީދު ހުސެއިން އާދަމް ބިލްޑިންގެ ރެޖިސްޓްރީ ވެސް ފިނޭންސް މިނިސްޓްރީގެ ދަށަށް ބަދަލުކުރަން އަންގާފައިވާކަން ހާމަކުރައްވާފަ އެވެ.\nބަޖެޓު ދަރަނި އިތުރުވަމުން ދާއިރު ވެސް ދައުލަތުގެ ހަރަދުތައް ކުޑަކުރަން ސަރުކާރުން މާބޮޑު މަސައްކަތްތަކެއް ނުކުރެ އެވެ. މިގޮތުން ދާދި ފަހުން ވެސް ސިޔާސީ މަގާމުތަކަށް ގިނަ ބަޔަކު ވަނީ އައްޔަންކޮށްފަ އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް އެމްޑީޕީ ވިޔަފާރި މިނިސްޓަރު އިބްރާހިމް އަމީރު މިނިސްޓަރު މަލީހް ޖަމާލް މެމްބަރު މުހައްމަދު ސައީދު މޯލްޑިވްސް މަނިޓަރީ އޮތޯރިޓީ (އެމްއެމްއޭ) ފިނޭންސް މިނިސްޓްރީ